
|  *  DR.  VAS1LE  GĂINA.  | 

In  valul  mereu  curgător  al  vieţii  răsar  bărbaţi,  cari  şi  în 
durata  unor  zile  mai  puţine  trăesc  mult,  strălucind  Ia  locul  unde 
provedinţa  divină  şi  vrednicia  lor  i-a  aşezat,  prin  înţelepciunea 
minţii,  prin  frumseţa  caracterului  şi  prin  bogăţia  faptelor  bune. 
Un  dar  trimis  de  bunătatea  lui  Dumnezeu  sunt  asemenea  bărbaţi, 
cari  —  ca  o  pildă  însufleţită  —  se  ridică  peste  măsura  oamenilor 
de  rând  pentru  a  le  arăta  cum  trebue  să  conceapă  şi  să  trăiască 
vieaţa  aceasta  pământească,  ca  să-i  dee  înţelesul,  valoarea  şi  dem¬ 
nitatea  ce  i-sc  cuvine  şi  pentru  a-i  învăţa,  că  nu  în  mulţimea 
zilelor  vieţii,  ci  în  felul  cum  am  trăit-o  şi  cum  am  chivernisit  bu¬ 
nurile  ei,  stă  şi  să  descopere  vrednicia  omului.  Iar  când  fără  de 
veste  ei  cad  loviţi  de  trăsnetul  morţii,  durere  nespusă  copleşeşte 
inimele  celor  rămaşi  în  urmă,  căci  au  pierdut  un  dar  dela  Dum¬ 
nezeu,  o  comoară  nepreţuită. 

Un  astfel  de  bărbat,  puternic  în  vorbe  şi  în  fapte,  a  fost 
profesorul  de  scumpă  amintire,  Dr.  Vasile  Găina,  dela  facultatea 
teologică  a  universităţii  din  Cernăuţi,  ale  cărui  rămăşiţe  pământeşti 
au  fost  însoţite  la  lăcaşul  odihnei  de  veci,  prea  de  grabă,  de  la¬ 
crimile  întregului  popor  românesc  din  Bucovina,  de  jalea  şi  ne¬ 
sfârşitele  regrete  ale  tuturor  acelora,  cari  l-am  iubit  şi  preţuit. 

L-am  iubit  ca  pe  un  luminat  şi  însufleţit  dascăl,  care  avea 
darul  să  deştepte  în  sufletul  elevilor  săi  o  neistovită  sete  de  în¬ 
văţătură,  să  le  trezească  şi  întărească  dragostea  faţă  de  credinţa 
şi  biserica  strămoşească  şi  să  le  formeze,  prin  puterea  cuvântului 
şi  a  exemplului,  neclintite  convingeri  creştineşti,  cari  să-i  povă- 
ţuească  în  cărările  vieţii  lor.  L-am  stimat  ca  pe  un  erudit  teolog, 

care  cu  pătrunderea  omului  de  specialitate  ştia  lămuri  cele  mai 
grele  întrebări  ale  credinţii  şi  vieţii  religioase,  dovedind  cunoştinţe 
temeinice,  ca  puţini  alţii,  pe  multe  terene  ale  ştiinţii.  L-am  preţuit 
ca  pe  un  preot  cucernic  şi  devotat  bisericii  sale,  ca  pe  un  fiu 
neîntrecut  în  iubire  faţă  de  poporul  din  care  a  ieşit  şi  ale  cărui 
suspinuri  amare  înţelegându-i-le,  lucra  cu  vorba  şi  cu  fapta,  pro- 
poveduind  datoria  muncii  cinstite  şi  a  dragostii  între  fraţi,  ca  să 
i-le  uşureze  şi  aline. 

Astfel  a  fost  Dr.  Vasile  Găina:  un  bărbat  integru  în  toată 
puterea  cuvântului,  o  personalitate  completă,  care  prin  strădaniile, 
prin  munca  şi  prin  calităţile  sale  superioare  s’a  ridicat  la  o  înaltă 
poziţie,  cucerind  dragostea  şi  respectul  tuturora,  cari  l-au  cu¬ 
noscut. 

S’a  născut  în  a.  1868  dintr’o  familie  de  gospodari  din  comuna 
Mazanaeşti.  Ajutorat  de  moşul  său  Nicolae,  fost  vornic  în  Ma- 
zanaeşti  vreme  de  40  ani  şi  decorat  cu  crucea  de  argint  pentru 
purtarea  deregătoriei  cu  cinste,  a  studiat  la  liceul  din  Suceava, 
luptându-se,  la  început,  cu  greutăţile  limbii  germane  şi,  statornic, 
cu  lipsa  mijloacelor  de  traiu.  După  terminarea  liceului  la  1887 
trece  la  facultatea  teologică  din  Cernăuţi.  Susţinând  toate  exa¬ 
menele  liceale  şi  academice  cu  distincţiune  unanimă,  în  a.  1893 
a  fost  promovat  sub  auspiciis  Imperatoris  doctor  în  teologie,  fiind 
cel  dintâi  şi  până  acum  singurul  la  acea  facultate,  căruia  i-s’a 
acordat  această  înaită  distincţiune  a  inelului  de  aur  împărătesc. 
Obţinând  stipendiu  din  fondul  religionar,  îşi  continuă  studiile  de 
specialitate  pe  terenul  apologeticei  şi  al  filozofiei  creştine  la  uni¬ 
versităţile  din  Viena,  Berlin,  Bonn  şi  Atena,  şi  face  călătorii  de 
studiu  prin  Germania,  Belgia,  Olanda,  Anglia,  Italia,  Ungaria, 
şi  Turcia.  întors  acasă,  în  1896  este  numit  suplent  pentru  dog¬ 
matică  şi  filozofia  creştină,  în  1898  se  preoţeşte  şi  ajunge  docent 
privat,  în  1899  devine  profesor  extraordinar  şi  membru  în  senatul 
academic,  în  1904  profesor  ordinar,  pentru  anul  1906  7  a  func¬ 
ţionat  ca  decan  al  facultăţii  teologice,  iar  în  Iulie  trecut  a  fost 
ales  cu  unanimitate  rector  magnific  al  universităţii  Francisco-Io- 
sefine  din  Cernăuţi. 

Astfel  s’a  ridicat  feciorul  de  gospodar  din  Mazanaeşti  până 
la  cea  mai  înaltă  treapă  a  vredniciei  academice,  —  dar  când  era 
să-şi  ocupe  locul  onorific  a  plecat,  ca  să  nu  se  mai  reîntoarcă. 

In  durata  scurtei  sale  activităţi  academice  ne-a  îmbogăţit  lite¬ 
ratura  noastră  teologică  prin  următoarele  publicaţiuni  : 

1.  Theorie  der  Offenbarung,  scrisă  în  nemţeşte  ca  teză  de 
habilitare  pentru  catedra  de  apologetică  şi  filozofia  creştină,  dar 
publicată  şi  in  româneşte:  Teoria revelaţiunii, Cernăuţi  1899  pg. 228; 

2.  Universalitatea,  fiinţa  şi  originea  religiunii,  Cernăuţi  1899 
pg.  159; 

3.  Argumentul  cosmologic  şi  fizico-teologic  sau  teleologic 
pentru  existenţa  lui  Dumnezeu  cu  o  introducere  despre  argu¬ 
mentele  pentru  existenţa  iui  Dumnezeu  în  genere,  Cernăuţi  1901, 
pg.  163 ; 

4.  Buddhismul  şi  creştinismul,  Cernăuţi  1906,  pg.  280. 

In  aceste  monografii  apologetice,  până  azi  neîntrecute  în 
literatura  noastră  teologică,  tratează  chestiuni  speciale,  cari  — 
continuându-le  —  aveau  să  clădească  cu  vremea,  în  împreunarea 
lor  organică,  întreg  edificiul  apologeticei,  ale  cărui  fundamente 
trainice  ie  aşezase  harnicul  dascăl  în  cursurile  frumoase  ce  le 
ţinea  elevilor  de  pe  catedra  universitară.  Scrierile  înşirate  ne  dau 
dovadă  despre  o  puternică  conştiinţă  creştină  şi  despre  o  profundă 
cugetare  filozofică,  care  ştia  aduce  într’o  fericită  împăcare  ce¬ 
rinţele  unui  conservatism  cuminte  şi  ale  unui  liberalism  cumpătat. 

Dar  decedatul  na  fost  numai  un  apologet  convins  şi  con¬ 
vingător  al  credinţii  religioase,  ci  şi  al  drepturilor  istorice  ale 
poporului  românesc  din  Bucovina  la  biserica  sa  strămoşească, 
cari  drepturi  sunt  ameninţate  pe  zi  ce  merge  în  măsură  tot  mai 
mare  de  nesăţioşii  Ruteni.  Drept  apărare  a  acelor  drepturi  ne-a 
lăsat  scrierea: 

5.  Die  grieehisch-orientalische  Kirchenfrage  in  der  Bukowina 
und  die  Jungruthenen,  von  einem  gr.  or.  rumănischen  Priester, 
Czernowitz  1907. 

Din  interesul  faţă  de  o  chestiune  veche,  care  în  timpul  din 
urmă  a  devenit  iarăş  actuală  în  mai  multe  părţi  ale  bisericii  or¬ 
todoxe,  a  resultat  broşura: 

6.  Admisibilitatea  căsătoriei  a  doua  a  preoţilor,  din  punct 
de  vedere  dogmatic,  canonic  şi  practic,  Cernăuţi  1907. 

In  alăturare  la  părerile  episcopului  Dr.  N.  Milaş,  pe  cari  le 
cunosc  cetitorii  noştri,  profesorul  Dr.  V.  Găina  s’a  pronunţat  în 
favorul  căsătoriei  a  doua  a  preoţilor  văduvi,  condus  fiind  de  cea 

mai  bună  credinţă,  că  prin  o  diseuţiune  academică  va  contribui 
la  o  rezolvire  favorabilă  a  acestei  chestiuni,  care  priveşte  de- 
aproape  interesele  preoţimii  şi  ale  bisericii,  -  iar  nu  din  altfel  de 
motive,  cum  îl  banuesc  unii  pe  nedreptul, 

7.  Ne-a  mai  lăsat  biografia  arhiep.  şi  mitrop.  Dr.  Silvestru 
Morariu=Andrievici  şi  a  actualului  arhiep.  şi  mitrop.  Dr.  Vladimir 
de  Repta,  pe  lângă  alte  multe  articole,  publicate  în  gazetele  din 
Bucovina. 

Glasul  său  însă  s’a  curmat  pentru  totdeauna  şi  condeiul  său 
iscusit  s’a  oprit  tocmai  în  aceste  vremuri  grele,  când  adevărul 
credinţii  religioase  şi  dreptatea  poporului  românesc  din  Bucovina, 
sfâşiat  de  vrajba  între  fraţi,  avea  cea  mai  mare  trebuinţă  de  un 
apărător  vrednic,  cum  a  fost  în  veci  neuitatul  profesor  Dr. 
Vasile  -Găina. 

Pentru  toate  îucrările  în  cari  va  trăi  şi  mai  departe  între  aceia 
pe  cari  i-a  iubit,  pentru  toată  dragostea  şi  stima  ce  i-am  păstrat-o 
şi-i  vom  păstra-o  cu  pietate,  ne  rugăm  cu  inimă  înfrântă  Părintelui 
ceresc  să-i  odihnească  nobilul  său  suflet  în  lăcaşurile  celor  drepţi 
şi  fericiţi !  Dr.  N.  Bălan. 


CULTURA  MATERIALĂ  Şî  CULTURA  FORMALĂ  A 

PREOTULUI. 

O  vorbă  veche  românească  zice,  că:  <la  un  car  dc  învăţătură 
mai  trebueşte  şi  o  lingură  de  minte  .  Înţeleaptă  vorbă,  precum 
înţelepte  sunt  toate  vorbele  păstrate  din  bătrâni  în  graiul  popo¬ 
rului  român.  Aceste  vorbe  sunt  un  însemnat  izvor  de  înţelepciune 
practică,  pcntrucă  în  ele  s’au  păstrat  experinţele  de  veacuri  ale 
poporului  nostru,  şi  în  acelaş  timp  printr’ânsele  s’au  conservat  şi 
multe  principii  din  vechea  filozofie  romană.  In  special  în  vorba 
amintită  mai  sus  aflăm,  bă  poporul  nostru  a  făcut  totdeauna  di- 
stincţiunea  între  ceea  ce  ştim »  (învăţătură),  şi  între  ceeacc  suntem 
în  stare  să  valorăm  din  ceeace  ştim  prin  vieaţa  şi  activitatea 
noastră  (minte).  Şi  ceeace  ştim  din  orice  ram  de  ştiinţă  numim : 
cultură  materială * ;  iar  ceeace  suntem  în  stare  să  valorăm  din 
ceeace  ştim,  numim  cultură,  formală.  Deosebirea  între  aceste  două 

ramuri  de  cultură  la  aparinţă  şi  în  teorie  ni-se  înfăţişează  ca  o 
lucrare  foarte  uşoară.  In  faptă  însă  este  pentru  oameni  şi  popoară 
cea  mai  grea  problemă  a  vieţii ,  problemă,  carea  se  poate  rezolvi 
în  mod  nimerit  şi  cu  succes  numai  atunci,  când  strădania  noastră 
de  a  învăţa  şi  a  şti  cât  mai  mult  din  ceeace  ne  trebuieşte,  suntem 
în  stare  a  o  îmbina  cu  capacitatea  noastră  de  a  putea  valora  cu 
succes  cât  mai  mult,  sau  totul  din  aceea-ce  ştim,  şi  respective 
din  ce  am  învăţat,  Repeţim,  este  un  lucru  greu  a  rezolvi  această 
problemă.  Şi  pentruca  să  ne  lămurim  asupra  acestei  greutăţi  în¬ 
registrăm  aici  următoarele: 

Am  cunoscut  un  profesor  de  gimnaziu,  care  venise  dela 
universitate  cu  o  mare  bogăţie  de  cunoştinţe  din  toate  materiile 
de  învăţământ,  cari  se  predau  în  gimnaziu.  Era  istoric  escelent, 
matematic  neîntrecut  în  formule  şi  teorii,  cunoştea,  într’un  mod 
pe  timpul  său  neajuns  la  noi,  limbile  clasice  vechi,  limba  gre¬ 
cească  şi  latina,  avea  pe  lângă  acestea  cunoştinţe  de  limbile :  san¬ 
scrită  şi  ciialdeică,  făcuse  studiu  profund  din  canoanele  bisericii 
noastre;  iar  din  literatura  română  cetise  aproape  tot  ceeace  se 
scrisese  până  la  timpul  său.  Şi  omul  acesta  cu  o  bogăţie  atât  de 
mare  de  cunoştinţe  teoretice  ca  profesor  practic  şi  ca  om  de 
carte  a  valorat  foarte  puţin.  N’a  putut  produce  nici-odată  cu  elevii 
săi  rezultatele,  pe  cari  ie  dorea  dânsul,  şi  le  aştepta  dela  dânsul 
societatea.  Şi  astfel  această  bogăţie  dc  cunoştinţe  a  rămas  şi 
pentru  dânsul  şi  pentru  instituţiunea  culturală,  căreia  a  servit,  un 
talent  îngropat  în  pământ  Iar  cauza  ?  A  fost  uşor  de  aflat  pentru 
ceice  l-au  cunoscut.  Dânsul  a  fost  stăpânit  şi  ca  student,  şi  ca 
profesor  de  o  nesăţioasă  lăcomie  de  a  învăţa  şi  a  ştî  cât  mai 
mult,  dar  n’a  ţinut  nici-odată  cont  nici  de  vorba  citată  mai  sus, 
că  «da  un  car  de  învăţătură  mai  trebueşte  şi  o  lingură  de  minte  >, 
nici  de  faptul,  că  precum  dela  profesor  să  cer  multe  cunoştinţe: 
tocmai  aşa  să  cere,  ca  profesorul  să  gândească  mult,  să  afle  forma 
şi  modul,  metodul  şi  respective  puntea  şi  canalul,  prin  carele  să 
poată  preda  şi  străplănta  cu  succes  cunoştinţele,  ce  le  posede,  în 
sufletul  şi  inima  elevilor  săi. 

Dela  catedra  acestui  profesor,  trecem  acum  la  bărbatul,  carele, 
precum  înţeleg  eu  lucrul,  a  fost  cel  mai  puternic  şi  mai  dester 
în  ale  culturii  formale  şi  respective:  în  capacitatea  de  a  îmbina 
cunoştinţele  sale  teoretice  cu  trebuinţele  vieţii  practice,  la  Na- 

poleoti  Bonaparie.  In  vieaţa  acestui  om  se  marchează  într’un  mod 
frapant  tăria  şi  puterea  culturii  formale.  Napoleon,  din  băiatul 
unui  patrician  sărac  din  Ajaceio,  în  Corsica,  intrat  cu  protecţie 
ca  elev  gratuit ,  mai  întâi  în  şcoala  militară  din  Brienne  şi  mai 
apoi  din  Paris,  se  ridică  prin  mintea  şi  înţelepciunea  sa  practică 
până  la  cea  mai  înaltă  demnitate,  îşi  pune  însuş  pc  cap  sub 
însufleţirea  masselor  poporului  francez  coroana  de  împărat  al 
Franţei.  Şi  adevărul  este,  că  Napoleon  prin  genialitatea  sa  a  fost 
un  om  extraordinar,  şi  adevăr  este  mai  departe,  că  a  şi  trăit 
într’un  timp  extraordinar,  în  carele  oamenii  de  valoare  sunt  căutaţi; 
şi  timpul  ca  atare  îi  ridică  foarte  repede  în  înălţime.  Dar  tocmai 
aşa  adevăr  este  de  altă  parte,  că  dânsul,  începând  din  timpul 
când  era  elev  în  şcoala  militară,  —  tot  ceeace  învăţa  în  teorie,  — 
cugeta  neîntrerupt,  cum  va  pune  odinioară  în  practică  ca  soldat 
pe  câmpul  de  războiri.  Această  neîntreruptă  cugetare  î-a  ridicat 
din  treaptă  ’n  treaptă  până  la  cea  mai  înaltă  demnitate  în  stat 
şi  chiar  în  lume;  şi  astfel  devine  cel  dintâi  strategic,  până  astăzi 
neîntrecut,  în  istoria  popoarălor.  Dar  biruinţele  şi  succesele  ob¬ 
ţinute  l-au  făcut  omul  cel  mai  îngâmfat  din  lume,  omul,  care 
privea  în  întreagă  societatea  şi  în  toate  instituţiunile  de  stat  numai 
un  mijloc  în  serviciul  scopurilor  sale  personale.  Această  îngâmfare, 
în  timpul  din  urmă  al  vieţii,  l-a  dus  din  dezastru  in  dezastru,  şi 
sfârşitul  a  fost,  că  a  murit  ca  exilat  în  insula  Sant-Helena. 

Dela  Napoleon  cel  mare  trecem  acum  la  viteazul  fără  trufie -, 
la  domnul  Moldovei,  Ştefan  cel  mare.  Cântat  este  Domnul  acesta  în 
vorba  şi  graiul  poporului  român  până  în  ziua  de  astăzi.  Şi  cântat  va 
fi  până  când  va  mai  trăi  pe  acest  pământ  glas  de  Român.  Oştean 
de  frunte  a  fost  Ştefan,  viteaz  nebiruit.  Stâlp  şi  apărător  al  cre¬ 
ştinătăţii  în  Orientul  Europei  faţă  de  semiluna,  ce  ameninţa  cu 
foc  şi  sabie  întreagă  Europa.  Dânsul  este  cel  dintâi  Domn,  carele 
a  făcut  să  se  audă  numele  de  român  în  apusul  Europei.  Şi  totuş 
nu  vitejia,  nu  biruinţele  strălucite,  raportate,  formează  aureola,  cu 
care  împodobit  a  trecut  din  această  lume  Domnul  sfânt  şi  mare, 
pentrucă  şi  vitejii,  ca  toate  în  lume  vin  şi  se  trec  de  muite-ori 
fără  să  lase  urme  neperitoare  după  dânşii.  Ştefan  cel  mare  nu 
este  de  categoria  acestui  soiu  de  viteji.  Dânsul  şi-a  împodobit 
capul  cu  altă  cunună,  cu  o  cunună,  pe  care  nici  timpul,  nici 
urgiile  lumii,  şi  nici  nimic  din  cceace  poate  după  vremi  acoperi 

cu  vălul  uitării  pe  bărbaţii  de  valoare  nu  i-o  poate  lua.  Şi  la 
această  valoare  de  mare  preţ  în  istoria  popoarălor  s’a  ridicat 
Ştefan  prin  faptul,  că  dânsul  a  reprezentat  în  o  formă  neajunsă 
creştinătatea  genuină  a  poporului  român.  După  fiecare  biruinţă 
Ştefan  cel  mare  a  înfiinţat  câte  o  mănăstire ,  gândind  şi  dovedind 
faptice,  că  nu  eu,  omul,  Ştefan,  sunt  carele  am  învins  ostile  duş¬ 
mane,  ci  Tu  Doamne  eşti  ceice  ai  biruit,  a  ta  este  biruinţa,  a 
ta  este  vrednicia  biruinţii».  Şi  prin  acest  creştinesc  mod  de  gândire 
Ştefan  s’a  făcut  pe  sine  omul  cel  dintâi,  carele  a  avut  o  influinţă 
hotărîtoare  în  creşterea  şi  desvoltarea  ulterioară  a  neamului  ro¬ 
mânesc,  creştere,  căreia  îi  dă  expresiune  în  mod  atât  de  nimerit 
poetul  V.  Alexandri  în  legenda:  «Dan,  căpitan  de  plaiu ».  După 
această  legendă  bătrânul  Dan,  căpitanul,  iese  cu  oaste  la  războiu 
în  contra  Turcilor,  cari  călcaseră  ţeara.  Luptă  vitejeşte;  dar  no¬ 
rocul  armelor  îl  părăseşte.  Perde  bătălia,  şi  devine  prisonier.  Şi 
în  acele  timpuri  barbare  a  fi  prizonier  în  răsboiu  însemna  a  plăti 
cu  capul.  Aceasta  era  soartea,  carea  îl  aştepta  pe  bătrânul  viteaz; 
dar  paşa,  în  a  cărui  stăpânire  ajunsese  bătrânul  Dan  îi  face 
propunerea,  că  dacă-şi  va  părăsi  legea,  şi  va  adopta  în  locul 
legii  sale  strămoşeşti  islamul,  îi  va  reda  libertatea.  La  această 
propunere  a  paşii  cu  mândrie  răspunde  bătrânul  Dan  căpitanul: 
«obraz  curat  am  purtat  în  tinereţe,  cu  obraz  curat  voiesc,  să  trec 
din  această  lume,  pentrucă  aşa  am  învăţat  dela  Ştefan,  Domnul 
Moldovii.  O  singură  rugăminte  mai  am,  zise  bătrânul  Dan  cătră 
paşa,  să-mi  permiţi,  să  mai  sărut  odată  pământul  Moldovei».  I-a 
conces  paşa  această  dorinţă.  Bătrânul  Dan  a  încălecat  calul,  a 
ajuns  Ia  hotar,  a  sărutat  pământul  Moldovii,  dar  în  acel  moment 
a  căzut  mort,  sigilând  prin  moartea  sa  iubirea  de  lege,  iubirea 
de  ţeară,  aşa  precum  o  învăţase  dela  Domnul  sfânt  şi  mare. 

Dela  Napoleon  şi  Ştefan  cel  Mare  trecem  acum,  şi  întrăm 
în  vieaţa  noastră  casnică-bisericească,  din  trecutul  mai  apropiat 
al  eparhiei  noastre,  a  Aradului  Şi  pentru  orientare  amintim  ur¬ 
mătoarele  : 

In  anul  1863  în  Ungaria,  propriu  zisă  şi  în  Bănat,  în  urma 
unei  secete,  care  a  ţinut  întreagă  vara,  n’a  rodit  pământul  nimic; 
şi  anul  acesta  a  fost  an  de  mare  foamete.  Şi  oamenii  noştri,  în- 
grijaţi  de  ale  vieţii,  atunci  pentru  întâia-dată  au  intrat  în  datorii 
la  bănci,  obligându-se  in  solidum,  unii  pentru  alţii,  în  ale  plătirii 

împrumutelor  luate,  şi  s’a  întâmplat,  că  unii  au  plătit,  iar  alţii  nu. 
Şi  sfârşitul  a  fost,  că  pentru  încassarea  acestor  împrumuturi  s’au 
vândut  mult  dirt  pământul  poporului  nostru.  A  mai  întrevenit 
apoi  încă  o  împrejurare  regretabilă,  că  dela  anul  1870  până  la 
anul  1880  au  fost  aproape  tot  ani  răi  unul  după  altul;  iar  faptul 
acesta  a  avut  de  urmare  pe  de-oparte,  că  s’a  pierdut  de  nou 
din  pământul  strămoşesc,  şi  ceeace  a  fost  şi  mai  dureros,  că 
după  statistica  purtată  la  Consistorul  din  Arad,  poporaţiunea 
eparhiei  Aradului  a  scăzut  între  anii  1870  până  la  1880  cu  50,000 
de  suflete.  In  faţa  acestor  două  calamităţi:  scăderea  numărului 
poporaţiunei  şi  pierderea  pământului  strămoşesc,  unicul  izvor  de 
câştig  al  poporului  nostru,  Consistorul  şi  Episcopul  de  atunci  al 
Aradului  între  alte  dispoziţiuni,  luate  pentru  sanarea  relelor,  a 
introdus  şi  ţinerea  de  conferinţe  mixte  preoţeşti  şi  învăţătoreşti, 
la  cari  se  invită  şi  inteliginţa  mireană  şi  poporul,  —  cu  scopul, 
ca  oamenii  să  gândească  şi  să  afle  mijloacele  pentru  o  mai  bună 
îngrijire  în  ale  administrării  agendelor  spirituale  şi  în  ale  economiei. 
Aceste  conferinţe  aveau  un  program  bine  determinat,  şi  pentru 
conducerea  lor  se  esmiteau  din  centrul  eparhiei  comisari  con¬ 
sistoriali  dintre  asesori  şi  dintre  profesorii  dela  seminar.  Am  par¬ 
ticipat  şi  eu,  în  calitate  de  comisar,  !a  rnai  multe  astfel  de  con¬ 
ferinţe.  Şi  având  mare  interes  pe  de-oparte  ca  conferinţele  să 
poată  obţinea  succesul  cel  mai  bun  posibil;  iar  pe  dc  alta,  având 
eu  dorinţa  a  cunoaşte  modul  de  gândire  al  preoţimei,  al  învăţă- 
torimii  şi  al  poporului,  atât  în  ceeace  priveşte  agendele  şi  în¬ 
grijirea  agendelor  spirituale-morale,  cât  şi  îngrijirea  Gestiunilor, 
ce  privesc  economia  naţională,  şi  mai  cn  seamă  legătura  dintre 
aceste  două,  -  lăsam,  şi  chiar  forţam  cea  mai  mare  libertate  în 
discuţiune.  Să  aibă  adecă  fiecare  membru  ocaziune  a-şi  expune 
nejenat  şi  în  deplină  libertate  vederile  sale,  —  ca  astfel  în  deplină 
cunoştinţă  să  ajungem  la  o  bună  şi  nimerită  soluţiune  a  agen¬ 
delor  şi  Gestiunilor,  de  cari  ne  ocupam.  Şi  faptice  au  şi  avut 
aceste  conferinţe  şi  peste  tot  dispoziţiunile,  ce  se  luau  din  cen¬ 
trul  eparhiei,  bune  urmări.  In  timpul  de  care  vorbim  a  cum¬ 
părat  dieceza  Aradului  în  condiţiuni  foarte  favorabile  dela 
erariu,  pământurile  dela  Chişada  şi  Sân-Mihaiu  în  comitatul 
Tiniişorii,  şi  cu  împrumuturi  din  fondurile  diecezane  au  cum¬ 
părat  pământuri  şi  multe  alte  comune.  Aşa  amintim  comunele:  Cia- 

nadul-unguresc,  Şiria,  jadani,  Seceani,  Dorgos,  Cuvesdia,  Pe- 
tirs,  Fercgilian  şi  altele,  cari  astăzi  dispun  de  frumoase  capitale 
bisericeşti.  Şi  atât  pământurile  cumpărate  de  dieceză,  cât  şi  cele 
cumpărate  dc  comune  s’nu  plătit  ele  pe  ele,  din  venitul  pămân¬ 
tului,  şi  preţul  de  cumpărare  astăzi  la  toate  este  amortizat.  Astfel 
pământurile,  de  cari  vorbim,  ni-se  înfăţişează,  încât  priveşte  bise¬ 
rica,  ca  un  dar  ai  minţii  şi  cugetării  omeneşti,  şi  al  ajutorului  lui 
Dumnezeu.  Şi  cutez  a  afirma,  fără  teama  de  a  putea  fi  combătut, 
că  dacă  direcţiunea,  ce  se  iniţiase  pe  atunci  In  noi,  în  eparhie, 
n'ar  fi  fost  împedecatâ  prin  unele  greutăţi,  astăzi  dieceza  şi  multe 
din  comunele  din  eparhie  ar  dispune  de  însemnate  capitale  bise¬ 
riceşti.  Era  pc  atunci  timpul  favorabil  pentru  câştig  în  direcţiunea 
amintită,  pentrucă  erarul  pusese  în  vânzare  o  parte  însemnată  din 
realităţile  statului.  Trecând  peste  acestea  amintesc,  că  în  una  din 
aceste  conferinţe  un  preot  puţin  băgat  în  seamă,  părintele  popa 
Pantilică  din  Balza,  o  comună  situată  pc  un  vârf  de  deal,  în  cercul 
Lipovci,  a  enunţat  un  principiu,  care  este  doară  cel  mai  însemnat 
în  economia  naţională  a  popoarâlor.  Dânsul  adecă  într’un  discurs 
avântat,  zise  între  altele  următoarele: 

v  Eu,  când  cheltuiesc  un  zlot,  sau  zece,  sau  o  sută,  nu-mi  pare  râu 
nici  de  zlot,  nici  de  zece,  nici  de  o  sută ;  dar  îmi  pare  rău  că  am  pierdut 
pentru  vecii  vecilor  carnetele  după  zlot,  după  zece,  sau  după  o  suta  . 

Aşa  a  vorbit  părintele  popa  Pantilicâ  între  aplauzele  confe¬ 
rinţei,  iar  eu  tni-am  adus  aminte,  că  aproape  în  aceeaş  vreme  fu¬ 
sese  la  universitatea  din  Viena  un  profesor  vestit  de  economia 
naţională,  profesorul  Stein,  care  deşi  pe  lângă  salar  a  avut  o  fru¬ 
moasă  avere  privată,  prin  cheltuieli  socotite  şi  nesocotite  a  căzut 
în  concurs.  Şi  popa  Pantilicâ  şi  profesorul  Stein  în  ale  ştiinţei  si 
cunoştinţelor  materiale  din  ale  economiei  naţionale  de  buna  seamă 
se  deosebesc  unul  de  altul  ca  cerul  dc  pământ.  Profesorul  Stein, 
bogat  în  teoriile  economiei  naţionale  a  căzut  în  concurs,  iar  popa  Pan- 
tilică  în  parohia  lui  săracă  a  câştigat  şi  a  adunat  ceeace  a  putut.  Şi 
va  fi  fost  de  bună  seamă  o  întâmplare,  că  popa  Pantilicâ  să  trăiască 
cam  într’o  vreme  cu  profesorul  Stein;  iar  prin  această  întâmplare 
se  vede  deosebirea  între  cultură  materială  şi  cultură  formală. 

Promiţând  acestea  ne  punem  întrebarea,  care  este,  şi  care 
trebue  să  fie  cultura  materială  a  preotului ,  şi  care  este,  şi  care 
trebue  să  fie  cultura  lui  formală . 

Şi  pentruca  să  ne  dăm  seamă  bine  asupra  acestei  întrebări, 
voiu  încerca  aici  a  da  o  definiţiune  a  preoţiei,  aşa,  precum  re¬ 
zultă  aceasta  din  sfânta  Scriptură  şi  din  desvoltarea  istorică  a 
bisericii. 

Sub  preoţie  înţelegem :  istituţiunea  dumnezeiască ,  prin  care, 

omul  pregătit  şi  chemat  la  această  însemnată  demnitate,  primeşie 

dela  Dumnezeu  darul  si  dela  biserică  misiunea  de  a  lucra  la  rea- 

} 

Uzarea  împărăţiei  lui  Dumnezeu  pe  pământ,  gândind  şi  lucrând 
neîncetat,  ca  voinţa  lui  Dumnezeu  să  devină  singură  stăpână  peste 
modul  de  gândire  şi  acţiune  al  credincioşilor. 

In  această  definiţiune  deosebim  următoarele  şase  momente 
şi  anume:  a)  credinţa  în  divinitatea  prepţiei,  b)  pregătirea  pentru 
preoţie,  c)  chemarea,  d)  darul  preoţiei,  e)  misiunea  şi  f)  scopul 
preoţiei. 

Din  aceste  şase  momente  la  obiectul,  de  care  ne  ocupăm, 
aparţin  cu  deosebire  două,  şi  anume:  a)  pregătirea  pentru  preoţie, 
ca  mijlocul,  prin  care  ne  însuşim  cultura  materială  trebuincioasă 
şi  b)  chemarea ,  din  care  se  vede  cultura  noastră  formală. 

Pregătirea  pentru  preoţie  consistă  întru  a  ne  însuşi : 

I.  O  cultură  generală  umană,  şi  respectivele  ştiinţe,  cari  se 
predau  în  gimnazii,  şi  anume:  limbile  clasice,  limbi  moderne,  geo¬ 
grafie,  istorie,  matematică,  fizică,  ştiinţele  naturale  şi  propedeutica 
filozofică:  psihologia  şi  logica; 

II.  O  cultură  specială  teologică,  şi  adecă  ştiinţele,  cari  se 
predau  în  seminarele  noastre,  cari  după  stadiul  de  astăzi  al  teo¬ 
logiei,  se  împart  în  trei  categorii  şi  anume :  a)  în  ştiinţele  ese- 
getice-istorice,  la  cari  aparţine  cunoaşterea  sfintei  Scripturi  cu 
modul  de  interpretare  admis  de  biserica  noastră,  şi  istoria  bise¬ 
ricească  cu  ştiinţele  ei  auxiliare,  geografia  şi  istoria  politică, 
încât  aceasta  stă  în  legătură  cu  istoria  bisericeasca,  b)  în  teologia 
sistematică:  dogmatica  şi  morala  şi  c)  ştiinţele  practice:  teologia 
pastorală,  oratoria  bisericească,  dreptul  canonic,  catehetica,  litur¬ 
gica,  cântarea  bisericească  şi  cunoştinţele  trebuincioase  din  ri¬ 
tualul  bisericesc; 

III.  O  cultură  pe  care  o  numim  naţională,  şi  conzistă  în  cu¬ 
noaşterea  individualităţii  naţionale  a  poporului,  căruia  suntem 
chemaţi  a  servi ;  la  noi,  la  Români,  în  cunoaşterea  individualităţii 
poporului  român  aşa,  precum  se  manifestează  aceasta  în  vieaţa 

lui,  prin  cele  trei  momente,  cari  o  constituiese,  şi  anume:  a)  prin 
limbă  şi  literatură,  b)  prin  datinile  religioase  şi  naţionale  şi 
c)  prin  particularităţile,  prin  cari  acest  popor  se  deosebeşte  de  altele, 
ceeaee  numim  caracterul  specific  al  poporului  nostru. 

Intru  a  ne  însuşi  aceste  trei  ramuri  de  cultură  materială  con- 
zistă  pregătirea  pentru  preoţie,  iar  cultura  formală  «mintea  preo¬ 
ţească  conzistâ  întru  a  ne  câştiga  dexteritatea  şi  capacitatea,  pru¬ 
denţa  şi  înţelepciunea  de  a  îmbina  ceeace  ştim  cu  trebuinţele 
poporului;  şi  prin  activitatea  noastră  pastorală  a  contribui  pe  deo¬ 
parte  la  ridicarea  prestigiului  şi  tăriei  bisericii  iar  pe  de  alta  la 
ridicarea  bunăstării  poporului  în  spiritul  evangeliei  Domnului  pe 
toate  terenele  de  vieaţă  şi  desvoltare. 

Intru  a  ne  însuşi  cultura  materială  şi  formală  trebuincioasă, 
întimpinăm  neapărat  multe  greutăţi.  Dintre  aceste  greutatea  cea 
mai  mare  este  în  partea,  care  priveşte  cultura  noastră  materială, 
studiul  practic,  studiul  vieţii  poporului,  cunoaşterea  virtuţilor  şi 
slăbiciunilor  lui,  modul  lui  particular  de  gândire,  sau  ceeace  numim 
psihologia  specială  a  poporului  român.  Şi  acestui  studiu  până 
astăzi,  aşa  rni-se  pare  mie,  nu  i-am  putut  da  în  deplină  măsură 
importanţa  trebuincioasă.  Sub  anumite  condiţiuni,  intre  cari  cea 
mai  însemnată  este  observarea  continuă  şi  cu  ochi  ageri  a  vieţii 
poporului,  cu  pacienţa  şi  cu  zelul,  ce  trebue  să  ne  caracterizeze, 
vom  putea  trece  cu  succes  şi  peste  această  greutate,  ■  -  pen- 
trucă  vrem  neapărat,  să  trecem  peste  dânsa.  Trecând  şi  peste 
această  greutate,  ni-se  va  părea  lucrare  mai  anevoioasă:  a  ne  în¬ 
suşi  în  mai  mare  măsură  cultura  formală  trebuincioasă.  Dar  in 
starea,  în  care  se  găseşte  astăzi  preoţimea  noastră  şi  această  lu¬ 
crare,  aşa  tni-se  pare  mie,  o  putem  săvârşi  cu  cel  mai  bun  succes. 
Secretul  în  această  direcţiune  îl  putem  afla  în  cunoscutul  prin¬ 
cipiu:  «cunoaşte-te  pe  tine  însuţi  .  Cultura  noastră  formală  adecă 
se  extinde  şi  ramifică  în  două  direcţiuni,  şi  anume: 

a)  a  ne  forma  individualitatea  noastră  proprie  în  deplină  con¬ 
formitate  cu  chemarea  noastră  preoţească,  şi 

b)  a  afla  cheia,  prin  care  să  deschidem  sufletul  şi  inima  credin¬ 
cioşilor  pentru  o  mai  bună  şi  mai  succeasă  înţelegere  a  sfin¬ 
telor  Scripturi  şi  a  doctrinei  bisericii,  ca  astfel  stăpâniţi  să 
fie  în  modul  lor  de  gândire  şi  acţiune  de  doctrina  şi  spiritul 
neînşelator  al  evangeliei  Domnului. 

Oprindu-ne  de  astădată  aici,  voiu  încerca  în  numerii  viitori, 
a  expune  în  mod  mai  detailat  vederile,  de  cari  este  de  lipsă,  sâ 
fim  conduşi,  —  spre  a  putea  contribui,  ca  la  toate  aceste  che¬ 
stiuni  să  le  putem  da  o  nimerita  soluţiune. 

Augustin  Ilamsea. 


RELiGIUNE  SI  CULTURĂ. 

> 

Conferinţa  cetită  cu  oeazinneti  adunării  generale  a  „Asociaţiunii  pentru  literatura  rumânii 
şi  cultura  poporului  român"  cc  s’a  ţinut  în  Bistriţa  în  21  şi  22  Sept.  n.  a.  c. 


Doamnelor  si  Domnilor, 

7  7 

Un  iscusit  pictor  din  zilele  noastre  a  simbolizat  triumful  şi 
menirea  creştinismului  în  lume  prin  o  icoană  de  o  genială  con¬ 
cepţie  artistică. 

In  partea  de  sus  a  acelei  icoane  ni  se  înfăţişează  în  tot 
farmecul  şi  in  toată  splendoarea  sa  fabuloasă  -  Olimpiii  zeilor 
anticităţii  clasice.  Fericiţii  săi  locuitori,  cari  ştiau  să  se  bucure 
de  vieaţă  şi  de  toate  plăcerile  ei,  într’un  moment,  vazându-şi  fe¬ 
ricirea  ameninţată  de  un  usurpator,  se  înfurie,  îşi  încruntă  frun¬ 
ţile,  îşi  îneleaştâ  pumnii  ameninţători  şi  aruncă  priviri  pline  de 
ură  şi  răzbunare  înspre  întrarea  vrăjitei  lor  locuinţe.  Din  această 
parte  se  iveşte  o  figură  blândă,  cu  faţa  înseninată  de  bunătate 
şi  iubire,  de  linişte  şi  mângâiere  majestatică  şi  înaintează  cu  pas 
domol  spre  intrările  Olimpului...  Este  Mântuitorul.  Din  mulţimea 
zeilor  furioşi  se  desprinde  atunci  o  gingaşă  zeiţă,  care  porneşte 
grăbită  spre  intrare  şi,  ajungând  în  faţa  străinului  din  prag,  se 
opreşte,  îşi  pleacă  genunchii  cu  smerenie  la  pământ,  iar  ochii 
învioraţi  dc  nădejdea  mulţumirii  unor  doruri  până  atunci  neîm¬ 
plinite,  şi-i  ridică  spre  dumnezeiescul  Mântuitor  care-i  întinde 
mâna  cu  dragoste. 

Această  clipă  din  scena  întreagă  o  prinde  şi  fixează  artistul 
în  tabloul  său. 

Şi  ştiţi  cine  a  fost  acea  zeitate?...  A  fost:  Psycke...  Su¬ 
fletul. 

Sufletul  a  ieşit  deci  întru  întâmpinarea  Mântuitorului,  bu- 
curându-se  de  ziua  sosirii  Lui  în  lume  şi  legătura  ce  a  încheiat-o 

evangelia  creştină  dintru  început  cu  sufletul  omenesc,  a  fost  acea 
putere  nebiruită,  de  care  s’au  frânt  toate  uneltirile  protivnicilor. 
Căci:  pentru  mulţumirea  trebuinţelor  şi  a  dorinţelor  sufleteşti, 
pentru  luminarea  şi  îndreptarea,  pacea  şi  fericirea,  —  pentru 
mântuirea  sufletului  a  întrat  Mântui toriul  şi  creştinismul  pe  arena 
istoriei  omeneşti. 

Această  înaltă  problemă,  şi  religioasă  şi  social-culturală,  ş’-a 
îndeplinit-o  creştinismul  dela  început  prin  toată  curgerea  vrerniior 
până  în  ziua  de  astăzi,  şi  va  trebui  să  şi-o  îndeplinească  şi  de 
aici  înainte  până  la  sfârşitul  tuturor  veacurilor. 

Fiecare  epocă  a  civilizaţiunii  creştine  şi-a  avut  trebuinţele 
şi  interesele  sale  deosebite;  fiecare  poartă  signatura  unor  pro¬ 
bleme  şi  preocupaţiuni  centrale,  ca  şi  când  fiecărei  vremi  i-s’ar 
fi  hărăzit  de  sus  îndeplinirea  unei  lucrări  speciale.  Ca  un  şir 
de  munţi  bătrâni,  ce-şi  înalţă  piscurile  -  spre  cer  în  îndepărtatul 
orizont,  aşa  se  desprind  din  trecutul  creştinătăţii  aceste  semne 
caracteristice  ale  vrerniior.  Se  pare  că  Stăpânul  veacurilor  astfel 
a  condus  educaţia  neamului  omenesc,  că  i-a  dat,  din  timp  în 
timp,  câte-o  mare  lecţie,  ca  s’o  înveţe  cu  răgaz...  Uneori  îm¬ 
brăca  acea  lecţie  chipul  puterii,  aiteori  al  frumseţii ;  uneori  purta 
pecetea  dreptăţii,  alteori  a  nizuinţii  după  libertate  sufletească, 
sau  era  menită  ca  semn  de  înţeleaptă  îndrumare  în  faţa  ispiti¬ 
toarelor  tendinţe  spre  o  nedreaptă  cucerire  şi  stăpânire.  Iar  cre¬ 
ştinismul,  s’a  făcut  —  după  zisa  apostolului  —  ^tuturora  toate», 
sprijinind  şi  mulţumind,  îndreptând  şi  îmbogăţind  înaltele  porniri 
şi  avânturi  ale  sufletului  omenesc  spre  idealul  desăvârşirii. 

Cu  cât  se  lărgea  cercul  intereselor  omeneşti,  cu  atât  mai 
neistovit  părea  izvorul  înţelepciunii  dumnezeieşti.  Fiecare  pro¬ 
blemă  nouă  descoperea  în  evangelie  nouă  cuvinte  de  povăţuirc 
spre  bine,  ca  şi  când  anume  pentru  acea  problemă  s’ar  fi  scris 
evangelia  creştină.  Aceasta  este  una  dintre  cele  mai  frumoase 
laude  ale  acelei  sfinte  evangelii,  că  a  ştiut  îmbrăţişa  şi  lumina 
în  şir  toate  scopurile  şi  problemele  mari,  cari  au  frământat  mintea 
omenească.  Intru  aceasta  se  descopere  marea  bogăţie  şi  puternicul 
cuprins  de  vieaţă  al  creştinismului. 

Christos  însuşi  s’a  numit  pe  sine:  lumina  lumii».  Eu 
sunt  lumina  lumii»  —  a  zis  (loan  8,  12),  iar  într’alt  loc:  Eu 
arn  venit  lumină  în  lume»  (loan  12,  46).  Lumina  este  mult  cu- 

prinzatoare,  ea  se  propagă  repede  şi  pătrunde  uşor  în  toate  as¬ 
cunzişurile.  Nu  este  prea  multă  lumină  pentru  omul  singuratec, 
şi  totuş  este  destulă  pentru  toţi  oamenii.  Fiecare  încăpere  se 
pare  a  primi  întreagă  văpaia  soarelui,  şi  totuş  luminează  aceasta 
imensă  făclie  multe  milioane  de  locuinţe.  Astfel  încălzeşte  şi  soa¬ 
rele  evangeliei  creştine  cu  puterea  sa  luminătoare  fiecare  pro¬ 
blemă  şi  fiecare  trebuinţă  noauă,  şi  totuş  există  mii  de  alte  raze, 
cari  se  pogoară  să  lumineze  alte  suflete  şi  alte  veacuri  dela  Cel 
ce  s’a  numit  pe  sine  «lumina  lumii?. 

Din  strălucirea  acelei  lumini  aş  vrea  eu  acum  să  pot  des¬ 
chide  calea  unei  raze  blânde,  care  să  pătrundă  în  inimile  noastre, 
având  să  vorbesc  —  sprijinit  de  binevoitoarea  D-Voasire  aten¬ 
ţiune  -  despre  religiune  şi  în  special  despre  religiunea  creştină 
şi  cultura  modernă.  Bogăţia  fără  margini  a  acelei  lumini,  îmi  dă 
nădejdea  să  pot  arăta,  că  ea  este  chemată  să-şi  reverse  binefă¬ 
cătoarele-!  raze  şi  asupra  trebuinţelor  sufleteşti  ale  vieţii  de  astăzi. 

Doamnelor  si  Domnilor, 

7  7 

In  evul  mediu  creştinismul  şi  cultura  erau  concepte  nedes¬ 
părţite;  unul  presupunea  necesar  pe  celalalt.  In  evul  nou,  sub 
influinţa  unor  anumiţi  factori,  s’a  manifestat  tendinţa  de  a  separa 
şi  a  învrăjbi  aceste  puteri  mari  ale  vieţii,  cari  au  trăit  împreună 
multă  vreme  in  frăţie  şi  bună  ’nţelegere.  Se  formaseră  curente 
întregi,  cari  propovăduiau,  cu  un  fanatism  propriu  tuturor  sec¬ 
tarilor,  dogma  nouă  a  unei  neîmpăcate  duşmănii  între  creştinism 
şi  cultura  modernă.  Ba,  acest  spirit  destruetiv  nu  s’a  oprit  aici, 
ci  a  mers  şi  mai  departe  şi  a  pretins  în  numele  şi  în  interesul 
culturii,  ca  ea  să  se  separeze  odată  pentru  totdeauna  nu  numai 
de  creştinism,  ci  de  ori  şi  ce  religiune  în  genere.  Aşa  glăsuiau 
apostolii  acestui  spirit  rău,  că  omul  numai  astfel  va  ajunge  mare, 
dacă  va  asculta  numai  de  a  sa  voinţă,  iar  cultura  pământenilor 
numai  atunci  va  înflori,  dacă  ci  nu-şi  vor  cheltui  puterile  cele 
mai  bune  în  slujba  iluziunei  sau  a  chirnerei  unei  alte  lumi,  ei 
îşi  vor  îndrepta  privirile  la  trebuinţele  apropiate  ale  existenţii 
lor  materiale. 

Ce  schimbare  neaşteptată  a  fost  aceasta !  Dumnezeu,  pă¬ 
rintele  cel  bun  de  mai  nainte  al  tuturor  oamenilor,  e  prefăcut 

deodată  în  duşmanul  lor  cel  mai  aprig.  Mulţi,  dintre  cei  slabi 
de  înger,  îşi  pierduseră  nădejdea  de  a  mai  putea  susţine  drep¬ 
tatea  religiunii  şi  a  creştinismului  in  faţa  unei  întorsături  atât 
de  îndrăsneţe. 

Şi  totuş,  intr’adevăr,  nimic  nu  este  nou  sub  soare! 

Veacuri  de-arândul  aşezase  ştiinţa  omenească  pământul  în 
centrul  universului,  făcând  să  se  învârtească  —  se  ’nţelege  după 
închipuirea  omului  -  soarele  şi  toate  planetele  în  jurul  acelui 
centru.  Pentruca  să  împace  contrazicerile  sistemului,  inventase 
ştiinţa  de  atunci  tot  felul  de  cicluri  şi  epicicluri  artificiali,  înşe- 
lându-se  astfel  însaş  pe  sine.  Aşa  au  trecut  sute  de  ani  până 
ce  a  venit  învăţatul  Copernicas,  care  a  eliminat  centrul  fals  al 
sistemului  solar  şi  a  arătat  locul  smerit  ce  i-se  cuvine  pămân¬ 
tului  nostru,  ca  unuia,  care  are  să  asculte  de  neîngăduitoarele 
porunci  ale  unor  puteri  mai  înalte. 

Sistemul  vechiu  ptolemaic  sau  geocentric  (care  socotea  pă¬ 
mântul  ca  centru  al  universului)  îl  ştiam  cu  toţii  răsturnat  odată 
pentru  totdeauna,  —  dar  iată-1  că  apare  iarăş  într’o  nouă  com¬ 
binaţie  de  idei,  ca  să  zăpăcească  minţile.  Nu  a  căzut  oare  ştiinţa 
vremilor  din  urmă  în  aceeaş  gravă  eroare,  când  a  aşezat,  nu 
pământul,  ci  omul  în  centrul  universului,  făcând  să  se  învârtească 
în  jurul  lui  toată  vieaţa,  precum  se  ’nvârtise  mai  nainte  soarele 
în  jurul  pământului?!  Şi  nu  este  toată  alarma  unei  duşmănii  ne¬ 
împăcate  între  religiune  şi  cultură  tot  vechea  invenţie  a  ciclu¬ 
rilor  şi  cpiciclurilor  sistemului  ptolemaic?  Când  va  veni  un  nou 
Copernicus,  care  să  dovedească  înaintea  lumii  întregi,  că  nu  omul 
este  centrul  universului,  ci  că  mult  mai  presus  de  om,  mai  presus 
de  pământ,  şi  de  lumea  ’ntreagă  există  acel  centru?! 

Dacă  nu  ne  ’nşală  ispitirea  semneler  vremii  de  astăzi,  acel 
mare  răsturnător  de  sisteme  a  început  deja  să  se  ivească  şi  pentru 
cei-ce  n’au  vrut  să-l  cunoască  până  acum,  şi  el  nu  este  altul 
decât  acea  olimpică  fiinţă,  care  a  ieşit  mai  întâi  întru  întâmpi¬ 
narea  Mântuitoriului,  bucurându-se  de  ziua  sosirii  Lui. 

Cum  i-s’a  pregătit  calea  ? 

La  această  întrebare  vom  da  răspunsul  cuvenit,  căutând  să 
ne  orientăm  1  asupra  desvoltării  ce  a  luat-o  cultura  modernă. 

1  Conf.  broşura  mea:  „Problema  religioasă  în  timpul  de  azi."  Sibitu  1906  pag.  4  -10. 


Intensitatea  muncii  ce  sc  desfăşoară  înaintea  ochilor  noştri 
nu  o  poate  trage  nimeni  la  îndoială.  Această  muncă  i-a  desco¬ 
perit  omului  tainele  firii,  l-a  făcut  stăpâni! !  ci,  i-a  oţelit  puterile, 
i-a  lărgit  şi  îmbogăţit  traiul  şi  la  purtat  în  triumf  dela  un  succes 
la  altul.  In  urma  avântului  nernai  pomenit  ce  l-au  luat  ştiinţele 
naturale,  cu  toate  descoperirile,  cu  toate  maşinele  şi  vapoarele 
lor,  punctul  de  gravitate  a!  intereselor  omeneşti  s’a  îndreptat 
spre  trebuinţele  nemijlocit  atrăgătoare  ale  vieţii  materiale.  Urmarea, 
foarte  folositoare,  a  acestui  curent  empiric-realist  a  fost:  înteme¬ 
ierea  unei  atât  de  strălucite  culturi  externe,  cum  n’a  mai  văzut 
bătrânul  nostru  planet 

Dar  cu  toate  acestea  raiul  doririlor  a  rămas  departe  ascuns... 

Ceeace  a  însemnat,  punct  de  punct,  un  câştig  real,  s’a  pre¬ 
făcut  într’o  problemă  grea,  îndată  ce  a  fost  privit  şi  pus  în  lu¬ 
crare  pe  de-a  ’ntregul.  Toate  succesele  cucerite  în  lumea  mare 
i-au  adus  lumii  mici,  omului  sufletesc,  puţine  mulţumiri  adevă¬ 
rate;  ba,  se  pare,  că  tocmai  această  rapidă  desfăşurare  a  pute¬ 
rilor  i-au  arătat  prea  curând  margineie  putinţii  sale. 

Desvoltarea  inteligenţii  avea  să  aducă  cu  sine  desvoltarca 
şi  ridicarea  omului  întreg,  a  întregii  sale  personalităţi,  şi  îndrep¬ 
tarea  tuturor  referinţelor  vieţii.  Aşa  s’a  sperat,  dar  în  curgerea 
acestei  mişcări,  intelectul  —  sub  masca  libertăţii  gândirii  şi  în 
trufaşa  închipuire,  la  care  l-au  împins  succesele  câştigate,  crezând 
că  va  desiega  toate  enigmele  mari  ale  existenţii  —  a  deviat  în 
cel  mai  extravagant  subiectivism,  care  prin  reflexiuni  seci  şi  j>rin 
o  sofistica  protivnică  adevărului  obiectiv  a  surpat  întreg  terenul 
spiritului  şi  a  îngustat  vieaţa  în  mişcările  ei  interne.  De  altă 
parte,  nizuinţa  febrilă  de  a  populariza  cultura  în  toate  cătunele, 
de  a  împrăştia  în  cercuri  cât  se  poate  de  largi  roadele  ce  lc-a 
câştigat  munca  spiritelor  conducătoare,  a  adus  cu  sine  primejdia 
de  a  corupe  cultura  şi  dc  a  o  expune  degenerării,  acolo,  unde 
nu  a  putut  îi  pe  deplin  asimilată  sufleteşte.  Pe  astfel  de  terene 
nepregătite  au  crescut  apoi  buruienile  unei  încăpăţînate  pseudo¬ 
culturi,  care  esie  pentru  adevărata  cultură  un  duşman  mult  mai 
primejdios  chiar  decât  ignoranţa. 

Adeseori  ni-se  impune  întrebarea :  de  nu  este  oare  cultura 
mai  noua  o  prea  mare  desfăşurare  de  energie  şi  o  prea  puţină 
desvoltare  a  fiinţii  interne  a  omului ;  de  nu  a  înlăturat  preocu- 

paţia  unilaterală  faţă  de  lumea  externă  problemele  mult  mai 
adânci  şi  mai  importante  privitoare  la  lumea  internă?  Răspunsul 
afirmativ  la  această  întrebare,  durere,  nu-1  putem  ascunde,  când 
vedem  astăzi  aproape  pretutindenea  neputinţa  morala  de  a  sus¬ 
ţine  acel  echilibru  al  vieţii,  care  formează  chezăşia  unei  activi¬ 
tăţi  liniştite  şi  al  unui  progres  normal.  Tot  mai  neîmblânzit  se 
deslănţuesc  patimile  şi  interesele  egoiste,  treptat  creşte  neîncre¬ 
derea  între  om  şi  om  şi  tot  mai  mult  se  divizează  societatea 
omenească  în  secte  şi  partide  protivnice. 

Astfel  s’au  realizat  toate  dorinţele  într’o  formă,  cum  nu  s’a 
aşteptat. 

Natura,  ce  e  drept,  în  extern  a  fost  învinsă,  dar  şi-a  înstă¬ 
pânit  mechanismul  său  asupra  vieţii  interne  a  omului.  Curentul 
empiric-materialist,  sub  a  cărui  influinţă  cultura  s’a  desvoltat 
unilateral,  a  cercat  să-i  aducă  omului  fericirea  din  lumea  externă,  — 
dar  n’a  isbutit  încercarea.  Cu  cât  mai  mult  i-a  încordat  munca 
depusă  în  slujba  culturii  externe  toate  puterile  şi  gândirile,  cu 
atât  mai  adânc  şi-a  simţit  omul  micimea  sa  internă,  sufletească. 
Şi  iarâş:  în  măsura,  în  care  îşi  simţia  omul  deşertăciunea  sufle¬ 
tului  său,  în  aceeaş  măsură  se  deştepta  şi  creştea  mereu  setea 
nepotolită  după  acele  bunuri  superioare,  cari  au  fost  nesocotite, 
dar  cari  singure  pot  să-i  îmbogăţească  sufletul  cu  un  adevărat 
cuprins  de  vieaţă  şi  pot  să-l  înalţe,  mai  presus  de  învălmăşeala 
lucrurilor  acestei  lumi,  în  regiuni  mai  senine.  Astfel  s’a  născut 
acea  prăpastie  mare  şi  acele  aspre  conflicte  între  dorinţă  şi  faptă, 
ideal  şi  realitate,  între  vis  şi  vieaţă,  cari  agită  mai  mult  ca  ori 
şi  când  marea  vieţii  sociale  de  astăzi. 

In  această  situaţie  nervoasă,  în  această  atmosferă  socială, 
care  clocoteşte  de  fel  şi  fel  de  nemulţămiri,  s’au  ivit  cu  o  pu¬ 
tere  nouă  vechile  probleme,  cari  au  însoţit  omenimea  în  toată 
curgerea  vremilor.  Tot  mai  mult  îi  apasă  sufletul  omului,  rămas 
izolat  şi  fără  siguranţa  unui  razim  al  vieţii,  greutatea  tainelor 
existenţii,  dependenţa  sa  de  cauze  ascunse,  puterea  suferinţii  şi 
a  întâmplării  oarbe  în  destinele  sale  şi  complicaţiile  grave  ale 
vieţii  sociale  de  astăzi.  Toate  culminează  în  întrebarea,  care  se 
pune  astăzi  cu  mai  multă  seriositate  ca  oricând  altădată:  de  mai 
are  existenţa  vre-un  sens  şi  vre-o  ţintă ;  de  mai  are  vieaţa  ome¬ 
nească  cu  toate  frământările  ei  vre-un  farmec  şi  vre-o  valoare?... 

22 

Aici  a  ajuns  desvoltarea  ’ntreagă  Ia  acea  margine,  dela  care 
trebuia  să  purceadă  întoarcerea  la  religiune. 

Au  trebuit  să  vină  zdruncinări  în  temeiurile  cele  mai  adânci 
ale  culturii,  ca  să  convingă  lumea,  că  înainte  de  toate  sufletul 
omenesc  are  trebuinţă  de  cel  mai  puternic  punct  de  razim  în  mij¬ 
locul  fluctuaţiunilor  vieţii.  Au  trebuit  să  vină  complicaţiile  se¬ 
rioase  ale  vieţii  mari,  ca  să  adeverească  din  nou  vecliea  poruncă 
înţeleaptă  a  vieţii,  că  nu  numai  cu  pane  va  trăi  omul,  şi  a  doua 
poruncă,  asemenea  acesteia,  că  nimic  nu-i  este  omului  mai  aproape 
decât  însuş  sufletul  său  şi  nimic  mai  scump  decât  mântuirea 
fiinţii  sale  sufleteşti.  Au  trebuit  să  vină  experienţele  triste  ale 
necredinţii,  ca  să  deschidă  inimile  din  nou  pentru  credinţă.  A 
trebuit  să  vină  mai  întâiu  războiul,  ca  să  sosească  pe  urmele 
lui  —  pacea.  A  trebuit  să  se  înfurie  iarăş  Olimpul,  ca  sufletul 
să  iasă  din  nou  întru  întâmpinarea  Mântuitoriului ! 

De  aici  se  explică  trezirea  unui  viu  sentiment  de  răspun¬ 
dere  faţă  de  bunurile  spirituale-morale  ale  societăţii  de  astăzi; 
de  aici  strigătele  după  o  prefacere  şi  o  renaştere  internă  a  omului, 
după  o  îndreptare  şi  ridicare  a  personalităţii  sale  sufleteşti;  de 
aici  lupta  pentru  câştigarea  unui  punct  stabil  în  mijlocul  valu¬ 
rilor  vieţii  şi  a  unei  ţinte  mari,  care  să  unească  dorinţele  şi  in¬ 
teresele  oamenilor;  de  aici  căutarea  unor  adevăruri  şi  valori 
eterne,  cari  să  sprijinească  substanţa  neperitoare  a  omului  şi,  în 
fine,  de  aici  se  explică  mişcarea  şi  interesul  ce  se  manifestă  astăzi, 
conştient  şi  inconştient,  faţă  de  religiune  şi  creştinism.1  începând 
dela  presa  zilnică  cu  preocupaţiunile  sale  trecătoare  şi  până  la 
cei  mai  ageri  conducători  ai  mişcării  intelectuale  de  astăzi,  aproape 
pretutindinea  putem  constata  un  îmbucurător  îndemn  de  a  su¬ 
pune  unei  aspre  şi  temeinice  revizuiri  fondul  şi  scopurile  cul¬ 
turii  moderne,  şi  de  a  căuta  iarăş  punctele  de  legătură  ale  acestei 
culturi  cu  trebuinţele  reiigioase-morale  ale  omului  şi  cu  cuprinsul 
de  credinţă  şi  vieaţâ  al  evangeliei  creştine.  Ce  e  drept,  nu  s’a 
risipit  încă  cu  desăvârşire  ceata  acelora,  cari  nu  vreau  să  ştie 


1  R.  Eucken,  Die  Lebensanschaungen  grosser  Denker.  Eti.  4,  Leipzig  1902,  pag. 
288:  „Nun  hat  die  etgeile  Bewegung  der  Ktiltur  eine  nene  Lage  heraufgefiihrt,  nun 
driingt  die  Kultur  selbst  zur  Vertietung  tind  Erneuerung  des  Menschen,  nun  stehen  die 
Schranken  aller  bloss  natiirlichen  Kraflentvviklung  deutlich  vor  Augeti,  nun  ist  aneh 
die  Zeit  fur  eine  nene  Phase  des  Christenthums  gekommen.“ 

nimic  de  asemenea  legături,  dar  curentul  în  întregimea  sa  şi-a 
pierdut  farmecul  şi  intensitatea ;  atacurile  sale  împotriva  creşti¬ 
nismului  şi  a  religiunii  în  genere,  ne  apar  ca  ceva  învechit,  sarbăd 
şi  fără  rost,1  căci  valul  de  astăzi  al  vieţii  a  adus  cu  sine  alte 
puteri  şi  alte  ţinte. 

Deci,  învăţătura  ce  o  scoatem  şi  din  mersul  culturii  moderne 
este,  că:  nu  o  teorie  ab stradă,  nici  interesele  anei  anumite  tagme 
de  oameni,  ci  vieaţa  însaş  reclamă  religiunea  ca  o  parte  întregi¬ 
toare  a  sa,  căci  vieaţa  vrea  să  trăiască  întreagă.  Vieaţă  este  re¬ 
ligiunea  !  vieaţă,  care  izvoreşte  din  profunditatea  sufletului  omenesc 
şi  care  cere  să  fie  trăită.  Vieaţă  trăită  de  omenitnea  'ntreagă  este  re¬ 
ligiunea,  căci  pe  toată  întinderea  pământului  n’a  existat  şi  nu 
există  popor  sau  trib  măcar,  care  să  tăgăduiască  cu  glasul  firii  ome¬ 
neşti  dreptatea  credinţii  ’n  Dumnezeu.  Şi,  —  fiindcă  religiunea 
este  vieaţă  nedespărţită  de  firea  şi  fiinţa  sufletului  omenesc,  — 
ceice  lucrează  împotriva  religiunii,  atentează  împotriva  vieţii ! 
Ceice  cunoaştem  şi  simţim  însă  covârşitoarea  putere  a  religiunii, 
avem  cea  mai  desăvârşită  încredere,  că  nu  există  poruncă  şi  pu¬ 
tere,  nu  există  mărire  şi  stăpânire  pământească,  care  ar  fi  în 
stare  să  omoare  vieaţa  religiunii!  Dacă,  peste  tot,  există  vre-un 
element  vecinie  în  vieaţa  omenească,  acel  element  este  religiunea. 

Fiind  religiunea  o  parte  întregitoare  esenţială  a  vieţii  sufle¬ 
teşti  a  omului,  urmează  cu  consecvenţă  necesară,  ca  ea  să  fie 
totodată  şi  o  parte  întregitoare  a  culturii  omeneşti ,  un  factor  şi  o 
putere  a  acesteia,  —  deoarece  cultura  normală  şi  sănătoasă,  ca  bun 
sufletesc,  nu  este  altceva  decât  desvoltarea  sau  mai  bine  zis  re¬ 
zultatul  desvoltării  armonice  a  tuturor  puterilor  de  vieaţă,  cari 
constituesc  natura  şi  fiinţa  internă  a  omului.  Omul  irreligios  nu 
este  şi  nu  poate  fi  om  întreg,  fiindcă  îi  lipseşte  ceva  ce  este  ge¬ 
neral  omenesc,  îi  lipseşte  religiunea  ca  o  parte  întregitoare  a 
fiinţii  şi  a  vieţii  omeneşti.  In  urmare,  omul  irreligios  nu  este  şi 
nu  poate  fi  nici  om  într'adevăr  cult,  fiindcă  cultura  adevărată 
—  după  cum  am  zis  —  este  desvoltarea  omului  întreg,  a  întregii 


1  R.  Eucke.n,  Dev  Wahrheitsgehalt  der  Religion,  1905,  pag.  52:  „Zngleich  freilich 
heharrt  die  Bewegnng  gegen  die  Religion...  Aber  den  iiefsten  Zug  dev  Zeit  besitzt 
sie  nicht  mehr,  das  geistige  Scliaffen  hat  sich  ihr  mehr  tind  mehr  entwunden,  manche 
Angriffe  auf  die  Religion  beriihren  jetzt  schcm  vvie  Nachkliinge  einer  vergangenen,  uns 
fremd  gewordenen  Zeit.“ 

sale  personalităţi,  cu  toate  puterile  cari  o  constituesc,  —  deci  şi 
cu  religiunea. 

Cultura ,  deci,  nu  este  contrară  religiunii,  ci  —  dimpotrivă  — 
o  presupune  cu  necesitate  ca  o  parte  întregitoare  a  sa.  Religi¬ 
unea  —  nu  poate  fi  contrară  culturii,  deoarece  între  religiune 
şi  între  celelalte  bunuri  spirituale-morale,  cari  constituesc  fiinţa 
culturii  adevărate,  nu  numai  că  nu  există  nici  o  contrazicere  in¬ 
ternă dar  trebue  să  existe  cea  mai  desăvârşită  legătură  prieti- 
nească.  Intre  dispoziţia  religioasă  a  omului,  care  este  izvorul  psi¬ 
hologic  al  religiunii;  între  raţiunea  omului,  cu  atribuţia  nizuinţii 
spre  adevăr,  care  este  izvorul  psihologic  al  ştiinţii;  între  con¬ 
ştiinţa  morală  a  omului,  cu  atribuţia  nizuinţii  spre  bine",  care  este 
izvorul  psihologic  al  moralităţii;  între  nizuinţa  omului  spre  frumos, 
care  este  izvorul  psihologic  al  artei;  între  dispoziţia  omului  spre 
dreptate,  care  este  izvorul  psihologic  al  dreptului ,  —  cu  un  cuvânt: 
între  acele  puteri  spirituale-morale  ale  omului,  din  a  căror  bo¬ 
găţie  izvorăsc  acele  bunuri,  cari  constituesc  fiinţa  culturii  desă¬ 
vârşite,  nu,  există,  şi  —  în  starea  şi  desvoltarea  lor  normală  — 
nu  poate  să  existe  nici  o  contrazicere  internă.  Puterile  mari  ale 
lumii  sufletului  omenesc,  după  organizaţia  şi  fiinţa  lor,  sunt  orân¬ 
duite  ca  sa  trăiască  în  pace  şi  bună  înţelegere,  spre  mulţămirea 
şi  fericirea  omului,  nu  în  certe  şi  războiu.  Sufletul  omului  trebue 
să  fie ,  o  lume  a  păcii  şi  a  dragoslii,  ca  să  se  poată  bucura  de 
vieaţă.  Prin  urmare  nici  între  bunătăţile  vieţii,  cari  le  agoniseşte  şi 
chiverniseşte  lucrarea  puterilor  sufletului  omenesc,  adecă:  între 
religiune,  ştiinţă,  morală,  artă,  drept,  etc.  nu  este  permis  să  existe 
duşmănii  şi  învrăjbiri.  Acel  om,  care  pe  toate  le  cultivă  cu 
dragoste  deopotrivă,  în  împreunarea  şi  sprijinul  lor  cel  mai  prie- 
tinesc,  este  într’adevăr  om  cult,  cult  în  toată  puterea  cuvântului. 
De  asemenea:  acel  popor,  care  poartă  grije  de  cultivarea  armo¬ 
nioasă  a  tuturor  acelor  bunuri,  —  potrivindu-le  bine  cu  firea, 
cu  caracterul,  cu  obiceiurile,  cu  limba  şi  cu  aspiraţiile  sale  na¬ 
ţionale,  cu  un  cuvânt :  cu  individualitatea  sa  etnică,  -  -  acel  fe¬ 
ricit  popor,  zic,  şi-a  întemeiat  o  existenţă  şi  o  cultură  naţională, 
sănătoasă  şi  trainică;  acel  popor  cu  un  viitor  de  aur  este  chemat  să 
îndeplinească  o  menire  glorioasă  în  planul  Provedinţii  dumnezeeşti! 

Precum  este  religiunea  o  parte  întregitoare  necesară  a  fiinţii 
şi  a  culturii  omeneşti  în  genere,  astfel  este  religiunea  creştină, 

ca  cea  mai  superioară  religiune,  o  parte  întregitoare  a  culturii 
popoarălor  celor  mai  civilizate  de  astăzi.  Concepţiile  despre  lume 
şi  vieaţă,  despre  valoare  şi  demnitatea  omului  şi  a  vieţii  ome¬ 
neşti,  despre  însemnătatea  bunurilor  acestei  vieţi,  despre  preţul 
şi  vrednicia  muncii  săvârşite  pentru  a  le  câştiga,  cu  un  cuvânt : 
concepţiile,  cari  au  îndrumat  şi  clădit  cultura  cea  mai  înaltă  a 
lumii,  dimpreună  cu  toate  acele  instituţii,  cari  o  susţin  şi  o  promo¬ 
vează  sunt  creaţiuni  ale  spiritului  creştin.  Mi-ar  fi  uşor  să  dovedesc 
acest  fapt,  de  care  adeseori  noi,  cari  trăim  în  atmosfera  culturii 
creştine,  nu  ne  dăm  seama  cu  destulă  pătrundere,  —  nu  fiindcă 
l-aş  cunoaşte  atât  de  bine,  ci  fiindcă  ori  în  care  parte  mi-aş  în¬ 
drepta  privirile:  în  ştiinţă,  morală,  artă,  în  vieaţa  politică,  eco¬ 
nomică,  socială,  -  în  scurt,  pe  toate  terenele  mari  culturale,  aş 
întâlni  roadele  binecuvântate  ale  creştinismului.  Ori  ar  vrea  cineva 
să  recunoască,  ori  n'ar  vrea  —  zice  un  învăţat  de  astăzi  —  cul¬ 
tura  modernă  îşi  are  originea  sa  în  creştinism. 

Şi  nici  nu  poate  să  fie  altcum,  pentrucă  creştinismul  şi  bi¬ 
serica  creştină  a  fost  acea  şcoală  mare ,  în  care  au  crescut  şi 
şi-au  făcut  educaţia  acele  popoare,  cari  prin  cultura  lor  superi¬ 
oară  stau  astăzi  în  fruntea  tuturor  neamurilor  pământului. 

In  acea  şcoală  a  intrat  spiritul  grecesc,  nemulţumit  cu  cre¬ 
dinţa  şi  vieaţa  sa;  ei  i-s’a  supus  colosala  împărăţie  romană,  isto¬ 
vită  de  măduva  şi  duhul  vieţii;  tot  ea  a  crescut  apoi  ţinerile  popoare 
romanice,  cari  au  răsărit  pe  ruinele  acelei  mari  împărăţii ;  acea 
şcoală  a  îmblânzit  şi  scos  la  lumină  popoarele  germanice,  a  mân¬ 
gâiat  şi  susţinut  pe  cele  slavice.  Astfel  a  intrat  în  şirurile  mul¬ 
ţimii  creştinătăţii  popor  după  popor,  clădind  veacuri  de-arândul 
după  poruncile  evangeiiei  o  vieaţă  nouă,  o  vieaţă  bogată,  lumi¬ 
nată  şi  înfloritoare,  căci  acea  sfântă  evangelie  le-a  dat  spor  la 
muncă,  putere  ’n  suflet,  lumină  în  minte  şi  nădejde  ’n  izbândă. 
Tot  ce  este  înalt  şi  înălţător,  tot  ce  mişcă  şi  însufleţeşte  inima 
omului,  în  lumea  creştinătăţii,  poartă  imprimat  duhul  şi  pecetea 
evangeiiei  mântuitoare.  Zi  de  zi  răsună  predica  ei  fericitoare 
până  la  tot  mai  îndepărtate  margini  ale  pământului,  ducând  cu 
sine  bogaţilor  şi  săracilor,  asupriţilor  şi  celor  slobozi,  învăţaţilor 
şi  neînvăţaţilor,  nouă  puteri  în  credinţă  şi  vieaţă,  în  simţiri  şi 
moravuri,  în  gândire  şi  iubire. 

Cultura  modernă  reclamă  deci  creştinismul  ca  fundamentul 
şi  stâlpul  cel  mai  puternic  al  fiinţii  sale.  De  aceea,  ori-cum  ar 
răspunde  cineva  la  întrebarea:  de  mai  este  peste  tot  posibilă  o 
civilizaţie  durabilă  şi  sănătoasă  fără  predica  evangcliei?  —  un 
lucru  rămâne  sigur,  anume  acela,  că  popoarele  cari  stăpânesc 
astăzi  pământul,  stau  şi  cad  de-odată  cu  civilizaţia  creştină,  şi  că 
viitorul  nu  va  tolera  alta  pe  lângă  aceasta.1  Căci :  ^poate  înainta 
cultura  spirituală  oricât  de  mult,  ştiinţele  naturale  se  pot  des- 
volta  în  dimensiuni  oricât  de  largi  şi  de  adânci  şi  spiritul  ome¬ 
nesc  se  poate  extinde  ori-cum  ar  voi,  dar:  înălţimea  şi  cultura 
morală  a  creştinismului  n'o  va  întrece  niciodată .»z  Creştinismul 
va  rămânea  deci  de-a  pururea  un  ideal  înalt ,  ale  cărui  puteri  de 
vieaţă  sufletul  omenesc  nu  va  fi  în  stare  să  le  istovească  cu 
desăvârşire  niciodată.  Adevărul  şi  valoarea  creştinismului  sunt 
puteri  eterne. 

Când  însă  aceste  puteri  să  nesocotesc  într’un  timp  oare¬ 
care,  cultura  întreagă  a  acelui  timp  îşi  pierde  echilibrul,  îşi  pierde 
cumpăna  dreaptă  între  factorii  cari  o  constituesc  şi  porneşte  pe 
cărări  unilaterale  şi  piezişe. 

Dar  o  astfel  de  rătăcire,  ori-unde,  ori-când  şi  ori  de  câte- 
ori  s’ar  ivi,  nu  poate  să  dureze  până  în  sfârşit,  pentrucă  însaş 
vieaţa  mare  culturală  a  popoarelor  creştine  va  restatornici  echi¬ 
librul  pierdut  dintre  puterile  cari  o  constituesc  şi  va  cere  pentru 
creştinism  locul  ce  i-se  cuvine.  Precum  reagează  vieaţa,  ca  fe¬ 
nomen  fiziologic,  împotriva  unor  perturbaţiuni,  astfel  trebue 
să  reageze  şi  vieaţa  sufletească  împotriva  acelor  perturbaţiuni, 
cari  vreau  să-i  omoare  o  parte  a  cuprinsului  său,  căci  mai  ales 
sufletul  vrea  să  trăiască  în  întregitatea  sa.  De  aceea  orice  teorii 
s’ar  construi  pentru  a  căuta  un  loc  cuvenit  creştinismului  în 
cadrul  culturii  moderne,  —  sigur  este,  că  această  cultură  reclamă 
creştinismul  ca  pe  un  factor  fundamental  şi  esenţial  al  fiinţei  sale. 

In  faţa  nizuinţelor  şi  a  trebuinţelor  de  astăzi  de  a  resta- 
tornici  echilibrul  necesar  dintre  factorii  culturii,  problema  ştiinţii 

1  Adolf  Harnu  k,  Die  Aufgabe  der  theologischen  Fakultaten  und  die  ailgemeine 
Religionsgeschichte.  1901,  p.  8. 

a  Goethc:  „Mag  die  geistigc  Kultur  nur  immer  fortschieiten,  mogen  die  Xattir- 
wissenschaften  in  immer  weiterer  Ausdelinnng  und  Tiefe  wacbsen  und  der  Menschen- 
geist  sich  ervveitern,  wie  er  will:  iiber  die  Hubeit  und  sittliche  Kultur  des  Christentums 
wird  er  nicht  hinauskommen.*' 

şi  în  special  a  celei  teologice  creştine  este:  de  a  întemeia  şi  a 
lămuri  în  măsură  tot  mai  mare  idealele  creştinismului,  pentru  a  le 
face  accesibile  tuturor  sufletelor,  cari  poartă  în  sine  bogăţia  cul¬ 
turii  de  astăzi  şi  a  celei  de  mâne.  Iar  problema  religiunii  şi  a 
bisericii  creştine  este:  de  a  se  impune  în  măsură  tot  mai  mare 
ca  un  factor  indispensabil  al  vieţii  şi  ca  chivernisitoarea  înţe¬ 
leaptă  a  acelor  bunuri  spirituale-morale  ale  omenimii,  cari  con- 
stituesc  fondul  culturii  sănătoasă  şi  trainice. 

Această  chemare  înaltă  —  în  general  vorbind  —  o  are  şi 
legea  noastră  românească  şi  biserica  noastră  strămoşească  faţă 
de  nizuinţele  de  astăzi  ale  neamului  nostru.  Botezul  greu,  prin 
care  a  trecut  neamul  nostru,  botezul  sângelui  şi  al  suferinţii,  i-a 
imprimat  numele  de  «.Român»  şi  & Creştin »  —  deodată.  Biserica 
noastră  apoi,  a  fost  acea  instituţie  sfântă,  care  ca  o  adevărată 
mamă  a  îngrijit  de  vieaţa  şi  educaţia  neamului  nostru  într’un 
lung  şir  de  grele  veacuri.  In  curgerea  acelor  veacuri,  când  neamul 
nostru  a  fost  pus  in  răscrucea  tuturor  patimilor  şi  năcazurilor, 
s’a  săvârşit  acel  proces  de  nedespărţită  legătură  şi  desăvârşită  iden¬ 
tificare  a  sufletului  românesc  —  cu  legea  creştinească;  acel  tainic 
şi  minunat  proces,  căruia  poporul  i-a  dat  expresiune  în  cuvin¬ 
tele:  <lege  românească»,  adecă  lege  a  sufletului  său  românesc. 
Am  mai  zis  1  şi  repet  şi  de  astădată,  că  nu  există  pentru  credinţa  şi 
biserica  noastră  strămoşească  un  mai  frumos  titlu  de  glorie,  decât 
această  perfectă  identificare  a  caracterului  nostru  românesc  cu 
sfânta  noastră  lege  creştinească.  Această  formaţiune  sau  ţăsătură 
sufletească  —  -  si  românească  si  creştinească  —  a  neamului  nostru, 
a  fost  fundamentul  pe  care  s’a  clădit  edificiul  culturii  noastre, 
a  fost  izvorul  din  care  a  emanat  toată  bogăţia  sau  sărăcia  acelei 
culturi,  cu  care  ne  mândrim  noi  astăzi,  fiindcă  ea  este  a  noastră. 
Deodată  cu  acest  fundament  stă  sau  cade  întreg  edificiul  cul¬ 
turii  noastre  naţionale;  numai  pe  acest  fundament  vom  putea 
clădi  şi  în  viitor  cetatea  trainică  a  acelei  culturi,  şi  atunci  — 
nimenea  nu  va  strica  cetatea  noastră!  Drept  aceea,  precum  am 
zis  mai  înainte,  că  acela  care  nu  are  religiune,  nu  este  om  întreg, 
fiindcă  îi  lipseşte  o  parte  integrantă  a  fiinţii  omeneşti,  —  astfel 


1  Vezi  „Revista  Teologică"  Nr.  3,  pag,  112  seq. 

pot  să  zic  acum,  că  acela  din  neamul  nostru,  care  nu  este  cre¬ 
ştin  bun  şi  credincios,  nu  este  şi  nu  poate  fi  nici  Român  întreg, 
fiindcă-i  lipseşte  o  parte  esenţială  a  firii  şi  a  fiinţii  noastre  ro¬ 
mâneşti. 

Dacă  legea  şi  biserica  noastră  am  nesocotî-o  cândva,  atunci 
să  ştim,  că  s’au  rupt  firile  tradiţiei  noastre  culturale,  atunci  au 
început  să  se  clatine  însăşi  fundamentele  culturii  şi  existenţii 
noastre.  Ca  o  dovadă,  pentru  noi  cât  se  poate  mai  tristă  şi  du¬ 
reroasă,  mi-ar  putea  servi  fraţii  noştri  de  peste  Carpaţi  şi  lovi¬ 
turile  grele  ce  au  avut  să  îndure  în  vremile  din  urmă.  Cu  bu¬ 
curie  putem  constata  însă,  că  şi  acolo  s’a  trezit  în  inimile  bune 
un  viu  sentiment  de  răspundere  faţă  de  credinţa  şi  biserica  po¬ 
porului  creştin  al  ţării.  A  dat  şi  acea  grozavă  încercare  cu  o 
dovadă  mai  mult  pentru  adevărul,  că,  dacă  va  trebui  să  vină 
cândva,  şi  ori-unde ,  o  prefacere ,  o  înoire  a  neamului  nostru,  ea 
va  putea  veni  înainte  de  toate  prin  biserica  noastră ,  atât  de  con¬ 
crescută  este  vieaţa  acestui  neam  cu  biserica  sa.  O  instituţie  mai 
poporală,  sau  care  să  fie  mai  a  poporului,  ca  biserica,  noi  nu 
avem.  Aici  se  simte  poporul  mai  acasă  decât  ori-unde;  aici  di¬ 
spar  şi  trebue  să  dispară  toate  deosebirile,  cari  ne  separează 
de  altcum  în  vieaţă;  închinându-se  cu  toţii  aceluiaş  Dumnezeu 
al  părinţilor  noştri,  aici  are  dreptul  să  stea  săracul  în  şir  cu  bogatul, 
neînvăţatul  în  şir  cu  cel  învăţat,  «prostul  »  în  şir  cu  domnul  »  — 
precum  se  amestecă  şi  banul  săracului  cu  suta  bogatului  întru 
susţinerea  bisericii.  Biserica  noastră  este  şi  trebue  să  fie  un  bun 
comun  dela  Dumnezeu  dat  tuturora,  precum  este  aerul  pe  care-1 
înghiţim  cu  toţii. 

Drept  aceea,  datorinţa  cea  mai  de  căpetenie  a  bisericii  noastre 
este:  ca  să  mulţumească  trebuinţele  vieţii  neamului  nostru,  ca  el 
să  se  simtă  bine  în  sinul  bisericii  sale.  Acesta  trebue  să  fie  gândul 
de  toate  zilele  al  tuturor  bărbaţilor  noştri  bisericeşti  de  pretu- 
tindenea,  căci  vai  şi  amar  va  fi  de  noi  atunci,  când  nici  în  bi¬ 
serică  nu  vom  mai  afla  mângâiere  şi  mulţumire! 

Iar  datorinţa  cea  mai  mare  a  noastră  a  tuturora  este:  ca  să 
ţinem  cu  credinţă  neclintită  la  dragostea  cătră  biserică,  care  ni-au 
lăsat-o  ca  o  scumpă  moştenire  strămoşii  noştri ;  să  cultivăm  cu 
dragoste  neînvinsă  tradiţiile  noastre  de  cultură  românească  şi  cre¬ 
ştinească,  întărindu-nc  prin  comunitatea  credinţa  religioase  legă- 

turile  noastre  sufleteşti  cu  vieaţa  poporului.  Împreună  eu  poporul, 
simţindu-ne  cu  toţii  fii  buni  ai  uneia  şi  aceleiaş  mame  de  toţi 
iubitoare:  a  sfintei  noastre  biserici,  să  ne  înălţăm  inimile  într’o 
mare  şi  cucernică  rugăciune  cătră  Dumnezeul  părinţilor  noştri, 
ca  în  nemărginita-i  îndurare  să  nu  ne  părăsească  în  durerile  şi 
dorurile  sufletului  nostru,  ci  să  ne  izbândească  nădejdile,  cu  cari 
nădăjduim  întru  dânsul. 

Această  legătură  sufletească  de  dragoste  creştinească  cu  po¬ 
porul,  să  ne  servească  ca  un  îndemn  pentru  a  ne  jertfi  puterile 
cele  mai  frumoase  ale  sufletului  nostru  în  slujba  datoriei  ce  o 
avem  cu  toţii:  de  a  cultivă  ogorul  vieţii  şi  al  culturii  noastre  ro¬ 
mâneşti  şi  creştineşti. 

Cât  de  mare  este  acest  ogor,  cât  de  întinse  şi  largi  sunt 
hotarele  Iui,  câte  braţe  vânjoase  şi  inimi  calde,  câtă  jertfă  şi  ab¬ 
negaţie  ar  mai  reclama  cultivarea  acestui  ogor  şi  astăzi,  căci  cu 
mult  este  mai  mare  întinsul  ogorului  decât  numărul  lucrătorilor. 

Mare  este  via  —  puţini  lucrătorii  harnici  şi  devotaţi ;  mare 
este  dorinţa  noastră  —  departe  suntem  de  întruparea  ei.  O  pră¬ 
pastie  îngrozitoare  stă  şi  astăzi  între  idealul,  care  ne  însufleţeşte 
şi  între  realitatea  care  ne  apasă;  între  lumina  spre  care  nizuim 
şi  între  întunerecul  în  care  trăim ;  între  visul  dorinţelor  şi  amarul 
suferinţelor. 

Cum  se  închidem  şi  să  netezim  acea  prăpastie  îngrozitoare? 

Doamnelor  si  Domnilor , 

Povestea  ne  spune,  că  în  Roma  veche  a  erupt  odată  un  mare 
cutremur  de  pământ,  pe  urma  căruia  se  deschisese  o  prăpastie 
îngrozitoare,  care  ameninţa  să  înghită  cetatea  eternă.  Locuitorii 
Romei  s’au  silit  în  fel  şi  chip  să  astupe  şi  acopere  acea  prăpastie, 
dar  n’au  izbutit  nici  cum.  In  durerea  lor  s’au  îndreptat  apoi  cătră 
oracol,  rugându-1  să  le  spună  ce  să  facă  ca  să  scape  de  primejdie. 
Oracolul  le-a  răspuns,  că  numai  atunci  se  va  închide  prăpastia, 
dacă-i  vor  aduce  ca  jertfă  comoara  cea  mai  scumpă  ce  o  au  ei. 
Se  ştie  ce-a  urmat.  Curtius,  cel  mai  bun  şi  mai  virtuos  fiu  al 
Romei,  eroul  între  eroi,  s’a  aruncat  în  prăpastie,  care  l-a  înghiţit 
dintr’odată  şi  apoi  s’a  închis  de-asupra  lui. 

Ce  să  facem  şi  noi  ca  să  închidem  prăpastia  noastră,  să 
apropiem  realitatea  de  înălţimea  idealului,  să  împrăştiem  umbrele 

întunerecului,  lăsând  să  pătrundă  razele  binefăcătoare  ale  luminei 
in  veaţa  poporului  nostru?  Al  nostru  oracol  de  mult  ne-a  spus-o: 

Poruncă  nouă  vă  dau  vouă,  să  vă  iubiţi  unul  pe  altul,  cum 
v’am  iubit  eu  pe  voi,  şi  voi  să  vă  iubiţi  unul  pe  altul,  intru  aceasta 
vor  cunoaşte  toţi,  că  sunteţi  ai  mei  învăţăcei  de  veţi  avea  dragoste 
între  voi». 

Să  jertfim  deci  şi  noi  în  prăpastia  dela  noi,  ca  să  o  închidem 
şi  netezim,  cea  mai  scumpă  comoară  a  noastră,  să  aducem  cea  mai 
mare  şi  mai  curată  jertfă  a  sufletelor  noastre:  toată  dragostea  noa¬ 
stră  !  Dr.  Nicolae  Bălan. 


DIN  TRECUTUL  BISERICII  ROMÂNE  BIHORENE. 

V.  Nomenclatura  Mitropoliei  Băl  gradului  şi  Episcopia 

veche  a  Orăzii. 

O  întrebare  pe  cât  de  importantă  şi  interesantă,  pe  atât  de 
dificilă  de  deslegat,  cumcă  Românii  bihoreni  în  timpurile  vechi, 
avut-au  peste  tot  episcop  propriu  provinţei  lor ;  şi  dacă  l-au  avut, 
unde  a  rezidat;  rezidenţa  fost-a  stabilă  şi  organizată,  ori  numai 
mobilă  şi  precară,  după-cum  porunciau  vremile  împrejurărilor  grele 
şi  schimbăcioase. 

Formulând  astfel  cestiunea,  sau  mai  bine  zis,  disiungând  şi 
distingând  tezele,  răspunsurile  ce  le  putem  da  după  starea  isto¬ 
riografiei  actuale,  sunt  incerte  şi  nemulţămitoare. 

Până  în  timpul  actual,  cu  întrebarea  de  faţă,  scriitorii  noştri, 
şi  ici  colea  şi  străinii,  s’au  ocupat  numai  în  treacăt,  incidental  şi 
în  nex  cu  alte  probleme.  Ex  professo  ;  şi  pentru  cauza  însaş 
na  ostenit  nime.  Când  totuş  şi-au  oprit  puţin  gândirea  şi  asupra 
lucrului  acestuia,  s’au  restrâns  mai  numai  la  tradiţie,  la  câte  un 
dat  razna,  şi  la  unele  coniecturi  fugitive. 

Noi,  când  revenim  asupra  întrebării  deschisă,  nu  avem  pretenţia 
de  a  o  rezolva.  Voim  numai  a  atrage  atenţiunea  istoriografiei 
moderne,  şi  a  ocaziona  combinaţiuni  noi,  spre  a  apropia  barem 
cu  un  pas  această  întrebare  de  deslegarea  ei  definitiva.  Tot  ce 
intenţionăm  şi  putem,  e  numai  aceea,  că  pentru  întâia-dată,  ne 
nevoim  a  aduna  în  un  mănunchiu,  toate  datele  cunoscute  până 

acum,1 2  relative  la  existenţa  episcopiei  orădane.  Datele  din  vorbă 
fiind  răzlăţite,  până  azi  nu  au  fost  examinate  în  una,  pentru  de  a 
clădi  din  ele,  ca  din  un  fel  de  mozaic,  vechiul  Sion  al  închi¬ 
nătorilor  de  odinioară  ai  lui  Menumorut. 

Buni  bucuroşi  recunoaştem,  currtcă  aceste  notiţe  sunt  puţine, 
mai  mult  frânturi,  ca  probe  directe.  Fir  de  continuitate  şi  de  în¬ 
tregire  n’au. 

Faptul  în  sine  însă,  că  nu  lipsesc  unele  indicii  despre  o 
episcopie  veche  română  în  Orade,  şi  că  tradiţia  încă  militează 
pentru  acest  aşezământ,  apoi  scriitorii  naţionali  şi  străini,  când 
ating  întrebarea,  necum  să  şovăească,  dar  hotărît  toţi,  fără  nici  o 
excepţiune,  se  respică  pentru  existenţa  scaunului  episcopesc,  astfel 
socotim,  că  în  veacurile  scăpătate,  românimea  a  avut  episcop 
rezident  în  capitala  circumscripţiunei  sale  politice. 

Până  bine  de  curând,  aceasta  a  şi  fost  părerea  unanimă  a 
istoricilor  români.  In  zilele  noastre  d-1  Bunea  neagă  categoric 
realitatea  episcopiei. *  Negaţiunea  sa  nu  e  proptită  de  dovezi  noi. 
Nu  produce  nici  un  dat  concret.  Argumentarea  e  indirectă,  a 
contrario.  Propriu  el  nu  se  sileşte  a  dovedi,  că  în  adevăr  faptul 
fiinţei  episcopiei  nu  a  fost,  ci  că  nu  a  putut  fi. 

Faţă  de  o  tradiţie  constantă  şi  unisonă,  mai  ales  când  aceea 
e  sprijinită  şi  de  puţinele  urme  concrete,  -  -  deşi  nu  destul  de 
limpezi,  pentru  înoiri  plauzibile  —  nu  ajung,  şi  nu  pot  ajunge,  numai 
raţionări  generale  şi  subiective.  Împotriva  dovezilor  practice,  puţine, 
slabe,  ce  există,  trebuesc  invocate  iarăş  numai  fapte  istorice.  Cu 
abstracţiuni  critice,  —  recunoaştem  că  meşter  sunt  ţăsute  — .  nu 
se  răstoarnă  acte  pozitive,  ci  iarăş  numai  argumentaţiuni  teoretice 
se  infirmează  şi  surpă.  «Verha  verbis,  scripta  scriptis,  facta  factis 
opponenda».  Faptele  vorbesc!  Vorba  e  numai  vorbă,  lucru  gol. 
Presumpţiunea,  că  în  Orade  a  fost  scaun  episcopesc,  stă  în  picioare 
până  atunci,  până  când  nu  se  dovedeşte  contrarul.  Contrarul  se 
dovedeşte  cu  fapte  pozitive  şi  cu  scrisori  istorice.  «Paria  pariis». 

Argumentarea  ştienţifică,  bazată  pe  critica  relaţiunilor  politice 
bisericeşti,  ce  dominau  în  patria  noastră,  în  vremiie  apuse,  des¬ 
făşurată  de  d-1  Bunea,  e  puternică  şi  aptă  de  a  răsturna  tradi- 


1  Se  poate  că  tnai  sunt  şi  alte  date  publicate  în  privinţa  aceasta.  Noi  nu  am  mai 
dat  de  ele.  . 

2  Ierarhia  pg.  196—214;  V.  e.,  59,  81,  147,  /CrV  **  •*  â&C 

ţiunea  rezidării  unui  episcop  ortodox  în  capitala  şi  reşedinţa 
episcopului  catolic,  în  aceeaş  vreme  şi  dispunător  lumean.  Afară 
de  tradiţiune  însă,  mai  sunt  şi  alte  motive,  cari  nc  îndeamnă  a 
căuta  şi  a  afla  în  vremile  grele,  pe  năcăjitu!  episcop  român  al  şi 
mai  năcăjitului  său  popor  bihorean,  în  vre-o  căsuţă  modestă,  din 
suburbiele  mai  dosite  ale  cetăţii,  a  de  Dumnezeu  iubitorului 
ierarh  catolic. 

Acuma,  admiţând  cunică  tradiţia  existenţii  episcopatului  oriental 
în  Oradea-mare,  încetează  în  faţa  prepotenţei  absolute  a  episco¬ 
patului  catolic,  dacă  totuş  mai  presupunem,  că  a  fost  acolo  şi 
episcopul  nostru,  trebue  să  producem  dovezi  despre  acest  lucru, 
deoare-ce  celce  susţine  ceva,  trebue  negreşit  să  aibă  şi  probe. 
Afirmaţii  în  gol  nu  se  învrednicesc  de  contraprobaţiuni. 

Intre  Români  primul,  carele  se  îndoieşte  despre  existenţa  epis¬ 
copatului  Orâzii,  este  regretatul  Dr.  Alexandru  Grama,  celebru 
profesor  de  ist.  bisericească  la  academia  teologică  din  Blaj.  La 
anul  1884  scoţând  de  sub  tipar  -Istoria  bisericii  române  unite 
cu  Roma  ,  nu  neagă  episcopia  din  cestiune,  ci  împreună  cu  alte 
episcopii  sufragane  ale  Bălgradului,  o  ţine,1  de  nesigură ,  şi  prea 
puţin  dovedită,  de  vreme  ce  despre  ea  se  face  amintire  numai 
în  două  locuri;  ambele  în  titulatura  mitropoliţilor :  Ghenadie  I, 
la  cazania  a  Il-a  de  Braşov  a  lui  Coresi  în  anul  1581.-  şi  la  4  Dec. 
1628,  în  o  dalterie  a  lui  Ghenadie  11  (George  Brâdi),  dată  proto¬ 
popului  Janăş  din  Hunedoara.* 

Titulatura  dalteriei  e  în  limba  medio  —  slavă  (-  dialectul  slav 
bisericesc)  bulgară. 

Zice  Grama,  că  amintirea  despre  Oradea  în  cazanie,  este  de 
a  se  înţelege,  nu  ca  episcopie  ci  ca  ţinut.  Apoi  continuă,  că  lo¬ 
calităţile  acestea  pot  ocure  în  titulaturi  nu  numai  de  aceea,  pen- 
trucă  ar  fi  fost  sufragane  mitropolitului  din  Bălgrad,  ci  şi  de 
aceea,  pentrucă  se  poate  că  oare-când  acolo  să  fie  rezidat  însuş 
mitropoliţii  Bălgradului.  Deci  Grama  nu  neagă,  că  în  Oradea  nu 
ar  fi  fost  episcop,  ci  zice,  că  episcopul  Orâzii  de  a  fost,  a  putut 
fi  nu  numai  ca  sufragan  Bălgradului,  ci  şi  ca  înaintaş,  ca  scaun 
mai  vecluu  al  titularului  din  Bălgrad. 

1  paginile  69-  72. 

'  Bian-Hodoş,  Bibliografia  veche  română,  1  fascicol;!,  pg.  91. 

"  Vezi-0  la  Cipar,  Acte  Frag.,  253. 

Iată  textul  Iui  Grama:  «Existenţa  episcopiilor  acestora,  ca 
episcopii  sufragane  mitropolitului  din  Bălgrad,  numai  atunci  ar  fi 
sigură,  când  titulatura  mitropolitului  Bălgradului  nu  s’ar  putea 
explica  şi  în  alte  senzuri,  cum  este  între  altele  p.  e.  aceia,  ce  aşa 
des  ocure  în  biserică,  după  care  episcopii,  ce  au  avut  succesive 
mai  multe  rezidenţii,  mai  târziu  şi-au  ţinut  în  titulatură  numele 
tuturor  reşedinţelor». 

Peste  câţiva  ani  dela  publicarea  istoriei  sale,  Grama  în  revista 
«Preotul  român»,  din  Gherla  1889,  meditând  din  nou  asupra 
acestui  obiect  se  declară,  că  între  alte  episcopii  şi  episcopia 
Orăzii,  «s’ar  1  vedea,  că  a  fost  supusă  oare-când  mitropolitului 
Bălgradului,  ca  episcopat  sufragan.» 

A  treia-oară,  şi  mai  pe  urmă,  revine  asupra  cestiunei  în  im¬ 
portantul  său  studiu  despre  •  instituţiunile  calvineşti»  în  biserica 
românească  din  Ardeal.-  Aici  cerne  cauza  cu  mai  multă  critică  şi 
distinge  patru  clase  de  episcopii.  In  I-a  numără  pe  acelea,  a  căror 
existenţă  i-se  pare  că  e  de  ajuns  probată,  în  a  IlI-a  pune  pe 
acelea,  cari  probabil,  n’au  existat,  în  a  IV-a  pe  celea  mănăstireşti 
şi  în  a  Il-a  clasă  grupează  pe  toate  acelea  «a  căror  existenţă  nu 
este  de-ajuns  dovedită,  fiindcă  documentele,  ce  le  avem  despre  ele, 
nu  sunt  destul  de  limpezi».  In  numărul  acestora  e  înşirată  şi 
episcopia  Orăzii. 

In  amintita  cazanie  de  Braşov,  despre  episcopia  ce  o  căutăm 
se  glăsuieşte  astfel:  «...  şi  foarte  mă  sfătuii  cu  iuminatul  mitro¬ 
politul  marele  Genadie  din  tot  ţinutul  Ardealului  şi  al  Orăziei ».8 

Ni-se  va  obiecta  cumcă  aici  nu  e  vorba  de  episcopatul  Orăssii 
ci  de  episcopatul  ţinutului  Orăzii. 

Adevărat!  Dară  şi  aceea  e  adevărat,  că  nici  despre  episcopul 
Ardealului  nu  sună  formula,  ci  despre  al  ţinutului  Ardealului. 
Dacă  din  întitularea  astfel  formulată  ar  trebui  inomis  să  deducem, 
cumcă  în  urbea  Oradea,  pe  timpul  lui  Ghenadie,  (1578  1585)  şi 

înainte  de  el  nu  a  fost  şi  nu  a  putut  fi  sediu  episcopesc,  pentrucă 
Oradea  şi  ţinutul  Orăzii,  au  avut  de  episcop  pe  episcopul  Ar¬ 
dealului,  atunci  tot  cu  acel  drept  putem  şi  întoarce  tema  şi 
susţinea,  că  Ardealul  în  timpul  tipărirei  cazaniei  din  vorbă  (1581) 

'  pg.  394—395. 

Unirea,  Blaj  1895,  Nrii  12  pg.  95  şi  13  pg.  103. 

3  Bian  1.  c.  91.  Cipar,  Acte  Frag,  19. 

nu  a  avut  alt  episcopat  şi  episcop,  decât  pe  cel  unul  comun  cu 
Oradea,  adecă  pe  a  lui  Ghenadie,  cu  atât  mai  vârtos,  cu  cât  acest 
Ghenadie,  apriat  se  numeşte  că  e  la  'tot»  ţinutul  Ardealului  şi 
Orăzii  arhipăstor;  pe  când  istoria  a  stabilit  peste  toată  îndoiala, 
că  în  1581,  afară  de  Ghenadie  în  Ardeal,  cel  puţin  încă  doi 1 
episcopi  mai  funcţionau :  Mihai  Tordaşi  şi  Spiridon  (1576—1613). 

Să  nu  scăpăm  din  vedere  faptul  extrem  de  important,  cumcă 
Ghenadie  nu  se  marchează  ca  episcop,  ci  ca  « mitropolit ».  Deci 
bine  se  poate  numi  Ghenadie  mitropolitul  ţinuturilor  Ardealului 
şi  Orăzii,  fără  ca  această  calitate  a  sa  să  excludă  posibilitatea  şi 
realitatea  existenţei  episcopiilor  din  Ardeal  şi  Oradea-mare.  Din 
contră,  mai  tare  le  presupune.  Accentuăm  încă  odată  cu  aplomb, 
că  le  presupune ,  nu  zicem  că  caracterul  de  mitropolit  al  lui  Ghenadie 
«ipso  facto»  ar  şi  dovedi  în  adevăr,  că  episcopate  sufragane 
trebuesc  să  fie  şi  faptic  şi  sunt  în  ţinutul  asupra  căruia  se  extinde 
mitropolia  sa.  «  De  iure  ipso»  în  ţinutul  Orăzii  ar  avea  să  fie 
episcop  sufragan  mitropolitului  Ghenadie,  dacă  în  adevăr  mitro¬ 
polia  sa  se  extinde  şi  asupra  acestui  teritor.  Insă  tocmai  ca¬ 
racterul  mitropolitan  al  «episcopilor  ardeleni  şi  al  părţilor  ungureşti» 
până  la  Mihai  Viteazul,  e  în  timpul  actual  straşnic  dificultat.  Ce- 
stiunea  aceasta  acum  nu  ne  preocupă.  Amintim  numai,  cumcă 
titlul  de  arhiepiscop  şi  mitropolit  aici  nu  şi-l  ia  Ghenadie;  nu  el 
se  numeşte  aşa,  ci  editorul  cărţii,  prefectul  oraşului,  un  om  in¬ 
fluent,  Lucas  Hirschel,  îl  intitulează  aşa  neobicinuit.  Acest  Hirschel, 
a  pertractat  în  privinţa  editării  direct  şi  cu  stăpânul  lui  Ghenadie, 
cu  ar/z/mitropolitul  din  Târgovişte,  Serafim,  deci  ca  un  bărbat 
eu  mai  mare  inteligenţă,  când  dă  titulă  unui  arhiereu,  trebue  să 
ştie  cum  să  o  dea  şi  dacă  totuş  o  dă  în  o  formă  nouă,  nu  putem 
presupune  cumcă  nu-şi  va  fi  dat  toată  socoteala  despre  înoirea  sa. 

D-l  Bunea  zice  că:  «Ghenadie  -  s’a  sfinţit  probabil  ia  Sârbi,  — 
la  lpec,  —  ca  Eutimie  şi  de  acolo  a  adus  obiceiul  de  a  se  întitula 
mitropolit;.. 


’  Se  poate,  cit  în  1581  trăia  şi  Cristofor.  Sedisvacanţa  constatată  de  dieta  Tnrzi 
din  21  Aprilie  1577  şi  din  21  Octornvrie  1579,  pare  a  se  raporta  la  moartea  lui  Eutimie 
şi  respective  Ia  a  lui  Daniel  (mitropolit)  ori  Pavel  Tordasi.  Ci  par ,  Arhîv.  301,302.  Vas. 
Popp,  tip<Jlîr„  9.  Bunea,  V.  e.,  41,  57 — 59.  St.  Pop,  „Orizontul"  Nr.  7  pg.  41.  lorga,  Sate 
328,  329. 

3  Vechile  Episcopii  pg.  59.  Jorga,  Sate  26. 

Ghenadie  a  fost  sfinţit  în  ţara  românească1  prin  ^/■///mitro¬ 
politul  Serafim. 

Obiceiul  de  a  se  întitula  episcopii  noştri  din  Ardeal  mitro- 
poliţi,  pare  a  nu  fi  de  provenienţă  sârbă,2  ci  e  o  grandomanie 
naţională  română.  Dela  anul  1580  încoace  episcopii  simpli  din 
Muntenia  începuseră  a  se  numi  mitropoliţî,3 *  de  vreme  ce  mi- 
tropoliţii  adevăraţi  născociră  epitetul  ornant  de  arhix nitropoliţi,* 
ba  şi  patriarhi  se  numeau  unii  mitropoliţi  ai  Ungrovlahiei  în  se¬ 
colul  al  XVI-lea.5 *  Deci  nu  numai  mitropoliţii  sârbeşti  se  numeau 
pe  sine  patriarhi,*  nu  erau  mai  puţin  vanitoşi  nici  colegii  lor  Români 
şi  Ruteni.7 * * 10  Se  pare  că  aşa  era  spiritul  timpului  atunci,  ca  ierarhii 
orientali,  să-şi  înmulţească  şi  înMţeze  titlul  cu  câte  o  treaptă. 
Altcum  plusuri  de  titule  deşerte,  erau  mai  înainte  şi  în  biserica 
apusană  şi  se  menţin  acolo  şi  azi,  în  butul  curentului  democratic, 
ce  clatină  puternic  treptele  înalte  ale  ierarhiei  catolice  aristocrate. 

Nu  se  prezintă  de  plauzibilă  acea  presumpţiune  nouă  istorică, 
cumcă  ierarhia  română  din  Ardeal  în  un  timp,  cătră  finea  veacului 
al  XVI-lea  ar  fi  stat  de  facto  sub  mitropolitul  sârbesc  al  Ipe- 
cului  *  (în  Epir). 

Numai  chiar  un  singur  episcop  ardelean,  Eftimie,  fu  consacrat 
de  patriarhul  Ipecului.  Dela  1572,  când  fu  instituit  Eftimie,  şi  până 
la  1595,  când  principele  Sigismund  Bâthory  supuse  în  tip  formal 
biserica  din  Ardeal,  mitropolitului  din  Târgovişte,  afară  de  Eftimie, 
în  Ardeal,  mai  ştim  de  episcopii:  Spiridon,  Cristofor,'J  Daniel 
(mitrop.),  Ghenadie  (mitrop.),  loan  şi  Aiexa  (ori  Mihai)  Tordasi.11 


1  Hurmuzaki  XI,  p.  819,  824.  In  23  Dec.  1578  se  întorcea  din  Muntenia  Ia  Braşov 
ca  hirotonisit.  începutul  anului  1579  ii  află  tot  în  Braşov.  In  acest  an  îl  duce  cu  sine 
Ghenadie  şi  pe  diaconul  Coresi  la  Sas-Sebeş,  poate  acolo  a  locuit  cu  principele  Cri- 
stofor  Bâthory.  In  Noemvrie  1582  iară  se  înapoia  din  Muntenia.  St.  Pop  „Orizontul'1, 
Nr.  8  pg.  60.  Iorga,  Lit.  relig.  p.  89. 

!  Burtea,  Ierarhia,  12,  21,22,204,  V.  e.,  59,  148,  Auton.,315,  idem  „Sava Brancovici",  8. 

8  Ca  cei  dela  Buzău  si  Râmnic,  Vas.  Popp,  tipogr.,  59,  c, 

'  Golubinszky  E.,  Ist.  bis.  rom.,  tradusă  de  advocatul  Caracicovean.  Jaşi  1879,  pg. 
214,  219,  223  (după  Venetin). 

5  D.  e.  de  Nicopolea.  Rasch,  „Die  VOlker  der  Unteren  Donau  und  Orientalische 
Frage",  Breslati  1867,  pg.  203  şi  Lequiett,  „Oriens  Cristhianus"  I,  1224. 

“  Bttnca,  lerah.,  12,  Autonomia,  316. 

7  Burtea,  Ier.,  205,  12,  Anton.,  316,  V.  e.,  148,  după  Pesty  Frigves  „A  szorenyi 
bânsăg",  I,  346. 

”  Burtea,  Autonomia,  312  şi  următ.,  Ierarh.,  21,  25,  26,  37. 

5  Cesta  probabil  era  laic  şi  calvin. 

10  şi  1!  lorga.  Sate,  26,  zice  că  e  probabil  cumcă  Cristofor  şi  Ghenadie  să  fi  fost 

hirotonisiţi  Ia  Ipec  (Reciti)  dar  totuş  nu  se  îndură  a  susţinea.  In  „Ist.  liter.  relig."  din 
anul  1904Î  pg.  89,  spune  că  Ghenadie  a  fost  sfinţit  în  România. 

Despre  nici  unul  nu  se  ştie  să-şi  fi  luat  darul  dela  Ipec  —  Peciu. 
Din  contră:  Ghenadie  I,  la  1578  şi  loan  (de  Prislop),  la  1585, 
fură  consacraţi  la  exarhatul  ţării  munteneşti. 

Se  poate  şi  aceea,  cumcă  dreptul  dc  a  hirotoni  şi  arhierei 
în  sudul  Ungariei,  era  dat  de  regele  Ungariei  numai  persoanei 
lui  Macarie,  patriarh,  mort  Ia  1573.  Din  documente1  apoi  nu 
putem  constata,  că  Eftimie,  când  fu  denumit  la  1572  de  episcop 
universal  al  Ardealului  şi  părţilor  adnexe,  oare  nu  era  deja  sfinţit 
întru  arhiereu  de  mai.  nainte;  poate  că  avea  darul  arhieresc  încă 
de  pe  timpul  când  a  fost  numai  egumen  la  mănăstirea  Neamţului, 
din  Moldova,  de  unde  la  1566  se  refugiase  la  Bistriţa,  în  Ardeal, 
ca  unul  ce  era  compromitat  pentru  răscoala  contra  lui  Vodă  Alex. 
Lăpuşneanu.  Dar  şi  pentru  cazul,  că  să  fi  fost  sfinţit,  după  in¬ 
trarea  în  Ardeal,  ori  chiar  şi  după  denumirea  sa  de  episcop,  prin 
Stef.  Bâthory,  consacrarea  dela  Ipec,  prin  punerea  manilor  lui 
Macarie,  se  poate  explica  uşor  şi  cu  circumstanţa,  că  nu  cuteza, 
ca  rebel,  să-şi  pună  piciorul  pe  pământ  român.  - 

Antecesorii  lui  Ghenadie  1  cari  au  purtat  titlul  de  episcopi 
ai  Ardealului  şi  ai  părţilor  sale  ungureşti,  (et  partibus  regni  hun- 
garici  ditionis  Nostrae)  se  numesc  toţi  fără  excepţiune,  ai  Ar¬ 
dealului  şi  părţilor  ungureşti.  Ghenadie  apoi  este  primul,  care 
determină  şi  restringe  acest  atribut  de  loc  «al  părţilor  ungureşti», 
numai  Ia  părţile  Orăzii,  adecă  părţile  ungureşti  le  marchează  cu 

«ţinutul  Orăzii» _ -  Ghenadie  de  în  tot  ţinutul  Ardealului  şi  al 

Orăzii 

Succesorul  imediat  al  lui  Ghenadie,  loan  dela  Prislop,  când 
la  20  Martie  1585,  constituit  de  episcop,  prin  principele  Sigismund 
Bâthory,  iarăş  e  numit  ca  şi  cei  de  mai  nainte  al  Transilvaniei 
şi  al  părţilor  ei  ungureşti.3 

Nu  am  fi  departe  de  adevăr,  dacă  am  presupune,  cumcă 
Ghenadie  înainte  de  a  fi  episcopul  Ardealului  a  mai  fost  episcop 

1  Decretele  lui  St.  Bâthory:  5  Oct.  1571,  3  Aug.  şi  12  Sept.  1572. 

4  lorga,  Ist.  lit,  ii.,  540  urm.  Sate,  25,  Doc.  Bistriţei,  II,  p.XLll — XLIII.  Banca,  V.  e., 
52—57,  Ierarhie,  19,  20  :  24—  28  ;  41,  42,  Autonom..  312,  urm. 

Eftimie  din  vorba  e  persoană  diversă  de  Eftimie  II  din  1623.  N.  Dobrescu,  „Lu¬ 
ceafărul",  Nr.  23  din  1903  şi  nu  este  de  a  se  confunda  cu  un  al  3-lea  anonim,  care 
ocure  în  ist.  literaturei  noastre  la  1573  în  un  zapis  de  moară.  Acesta  era  egumen  la 
Bistriţa  Vâicei,  Ureche,  Ist.  lit.,  p,  67. 

s  Bimea,  „Sava  Brancovici",  Blaj  1906.  pg.  19. 

al  Orăzii  şi  ajungând  acuma  şi  peste  Ardeal,  el,  în  consideraţiunea 
scaunului  vechiu,  a  cărui  reminiscenţă  poate  îi  era  foarte  scumpă, 
socoteşte,  că  poate  prin  sinecdohe  să  înlocuiască  destul  de  ex¬ 
presiv  noţiunea  vagă,  de  părţi  ungureşti,  cu  terminul,  ţinutul  Orăzii, 
cu  atât  mai  vârtos,  cu  cât  a  potiori  fit  denominatio»,  şi  Oradea 
cu  ţinutul  ei  era  partea  mai  însemnată  şi  mai  extinsă,  a  colec¬ 
tivităţii  părţilor  adnexe,  din  regatul  Ungariei. 

Perpetuarea  sediuiui  de  mai  înainte  în  titulatura  demnităţii 
actuale,  nu  o  aflăm  numai  la  marele»  nostru  Ghenadie  1,  ci  şi  ia 
proximul  (?  !)  său  antecesor  Daniil,  care  se  predică  ca  «mitropolit 
de  Severin  şi  de  Ardeal»,  la  anul  mântuirii  1577 — 1578,  fie  că 
va  fi  fost  Daniil  mai  înainte  episcop  la  Severin -Râmnic,  fie  că 
din  alte  cauze  sontice  îşi  va  fi  cugetat,  că  e  urmaşul  de  drept 
al  foştilor  oare-cândva  mitropoliţi  de  Severin. 

Nu  astfel  face  şi  un  urmaş  al  lui  Ghenadie  1,  Ghenadie  al 
11-lea  (Brâdi).  Intre  altele,  acesta  îşi  atribue  a  fi  şi  arhiepiscopul 
Vadului,  în  amintita  dalterie  protopopească  din  4  Dec.  1628. 

Iată  cum  s’ar  putea  explica  împrejurarea  aceasta.  La  Vad  pe 
la  1628  Eftimie,  cel  din  1623  nu  se  mai  află.1  Mitropolitul  Ghe¬ 
nadie  II,  deci  fiind  vacantă  episcopia  Vadului,  socoteşte,  că  dreptul 
de  păstorire  a  devolvat  la  el,  ca  la  mitropolitul  legal. 

Este  primul  caz  cunoscut  până  acuma,  cumcă  un  mitropolit 
de  Bălgrad,  sau  un  episcop  ecumenic  de  Ardeal,  să  se  tituleze 
şi  al  Vadului.  Vadul,  ori  să  zicem  nordul  Ardealului  a  avut  în¬ 
totdeauna  arhiereul  său  propriu,  separat  de  cel  din  părţile  sudice 
ale  Ardealului,  până  la  Ghenadie  II. 


1  N.  Dobrescu,  „Fragmente"  p.  19 — 33.  Bun  ea,  Sava,  21 — 23.  Eftimie  a  fost  la  Vad 
în  Iunie  1623  prin  Gavr.  Bethlen  numai  confirmat  de  nou.  El  a  fost  prima  oară  de¬ 
numit  de  guvernatorul  Ardealului  Ştefan  Bethlen.  Probabil  Eftimie  în  1628  de  nu  a  murit 
apoi  se  va  fi  retras  în  Moldova  ca  antecesorul  său  Augustin,  denumit  de  Gavr.  Bethlen. 
După  Eutimie  11  la  Vad  mai  obvine  un  vlădică,  Savul,  aşezat  de  principele  George  Ră- 
koczy  II  la  1650.  Cu  acesta  se  încheie  şirul.  Spiridon  numit  prin  Stef.  Bâthory  la  1576, 
trebue  că  e  mort  la  1615,  căci  atunci  la  Vad  fu  pus  Teoîil,  de  Gavr.  Bethlen.  Teofil  în 
1614  a  fost  pus  deja  mitropolit  la  Bălgrad,  în  locul  lui  Sava  I,  urmaşul  lui  Teoctist.  După 
Teofil  la  1622  la  Bălgrad  a  urmat  Dosoftei. 

Trebue  să  relevăm  încă,  cumcă  Teofil  carele  din  mitropolit  al  Bălgradului  ce  e 
în  1614,  ajungând  a  fi  denumit  în  1615  şi  pentru  episcopatul  Vadului,  acest  oficiu  din 
urmă  nu-1  va  fi  purtat  mult,  căci  episcopatul  Vadului  a  fost  dat  înainte  de  Eftimie  (1623) 
deja  la  altul,  cum  văzurăm,  adecă  lui  Augustin. 


23 

Se  poate  altcum  admite  şi  acea  presupunere,  cumcă  Ghe- 
nadie  II  să  fi  fost,  înainte  de  a  ajunge  la  Bălgrad,  episcop  de  Vad, 
dela  1624  până  pe  la  1627. 

Dela  Ghenadie  II  încoace,  se  mai  întitulează  şi  alţi  mitropo- 
liţi  ai  Bălgradului,  de  «ai  Vadului».  Stef.  Simion  la  testamentul 
nou  de  Bălgrad  din  1648, 1  Varlaam  la  1686  în  un  *ciasloveţ»,2 
apoi  la  1689  în  un  rnolitvelnic3  şi  Teoîil  în  ciaslovul  de  Sibiiu,4 
din  1696. 

Am  arătat  cumcă  Ghenadie  I  la  1581  este  primul  între  epis¬ 
copii  ecumenici  ai  Ardealului,  carele  «părţilor  ungureşti»  substitue 
«ţinutul  Orăzii».  Ghenadie  II  la  1628  părţile  ungureşti  anexe,  le 
redă  prin  oraşele  Orade  şi  Sătmar.5  Obiceiul  a  fost,  că  în  Ardeal 
principii  se  constitue  doi  episcopi,  unul  mai  mare  pentru  regiu¬ 
nile  sudice  şi  altul  mai  limitat  pentru  partea  nordică.  De  acesta 
din  urmă  se  ţineau  de  regulă  şi  părţile  încorporate  din  Ungaria.6 

Se  poate  apoi,  că  episcopii  Vadului  nu  odată  au  şi  lipsit  şi 
păstorirea  astfel  se  va  fi  plinit,  de  cel  din  Oradea,  ori  din  alt  Ioc 
îndemânatic,  ungurean  ori  ardelean. 

Ghenadie  II  aşa  se  întitula  la  4  Dec.  1628  în  limba  medio- 
slavă,  la  dalteria  protopopolui  Janeş  din  Hunedoara...  «arhie- 
piscopu  chir  Ghenadie  din  scaunul  Bălgradului  şi  al  Vadului  şi 
al  Varadului  (Varadskii)  şi  al  Satmarului  şi  a  toată  ţara  Ardea¬ 
lului  etc.»  (iproci). 

Aici  apriat  sunt  respicate  oraşele  şi  nu  ţinuturile  lor.7 


1  până  la  8  Bian,  1.  c.,  169,  279  şi  537;  291—292,  340. 

5  Ardealul  apoi  îl  marchează  de  două  ori ;  cu  el  însuş  odată  şi  cu  Bâlgradul  pentru 
sud  şi  cu  Vadul  pentru  nord  a  doua  oară. 

8  Fiu!  vestitului  patriarh  de  Ierusalim  Dosoftei,  celce  a  dat  instrucţiune  vlădi- 
cului  Atanasie  de  Bălgrad,  când  s’a  hirotonit  de  arhiereu, —  Crizant,  patriarh  tot  de  Ie¬ 
rusalim  a  tipărit  la  1740  în  Târgoviştea  sintagmation,  un  fel  de  şematizm  —  la  1778  fu 
edat  a  11-a  oară  Sa  Veneţia.  In  acela  la  pag.  72  se  zice,  că  arhiepiscopul  Transilvaniei 
„are  el  şi  trei  episcopi  supuşi  lui,  pe  al  Maramurăşului,  Silviei  (Silvaş)  şi  al  Vântului 
(Vadului).  A.  Oeanoglu,  Lesviodax,  Istor.  bis.,  Bucureşti  1845  pag.  310 — 311.  Savantul 
Heinrich  Gelzer,  laudă  veracitatea  acestui  şematizm.  Bian,  !.  c.  499.  După  datele  ce  le 
avem  până  acum,  în  1740  şi  mult  înainte  de  acest  timp,  în  Vad,  şi  cu  atât  mai  vârtos 
în  Silvaş,  au  încetat  de  a  îi  episcopi.  Mitropoliţii  din  Bălgrad  au  eternizat  episcopiile 
aceste  în  titulele  lor  mitropolitane.  E  de  însemnat,  că  în  acest  sintagmation,  pe  lângă 
ce  se  înşiră  trei  episcopii  sufragane  la  Bălgrad,  arhiepiscopul  e  numit  de  Bălgrad,  Vad, 
Maramurăş,  Silvaş,  Făgăraş  şi  la  tot  Ardealul  şi  la  alte  părţi  ale  Ungariei,  vidicului  Chivar, 
Sălaj  şi  Crasna,  şi  ţine  Socul  mitropoliei  Ungrovlahiei  şi  e  exarhui  scaunului  patriarhal. 

1  Bunea,  V.  e.,  54,  55,  59,  79,  81,  147.  Jorga,  Sate,  333. 

Cumcă  sub  Bălgrad,  sau  sub  scaunul  Bălgradului  trebue  în¬ 
ţeles  nesmintit  urbea  Bălgrad  însaş,  şi  nu  ţinutul  ei,  tot  aşa  şi 
sub  Vad,  Oradea  şi  Sătmar  sau  mai  bine  zis,  sub  « scaunul »  Va¬ 
dului,  scaunul  Orăzii  şi  scaunul  Sătmarului,  trebue  a  se  înţelege 
localităţile  amintite  şi  nici  decum  teritorul  lor.  Altcum  constru- 
area  cu  determinatorul  « scaunului »,  nu  ar  avea  loc  şi  rost  în 
textuarea  de  faţă.  Acest  cuvânt  «scaun»  se  referă  la  toate  patru 
localităţile.  Dacă  nu  s’ar  referi,  atunci  despre  Vad,  Oradea  şi  Sătmar 
s’ar  fi  pus  «a  ţinutului  Orăzii,  Vadului  şi  Sătmarului.»  Ce  însă 
nu  s’a  făcut,  ci  tocmai  din  contră,  spre  a  se  vedea  lămurit,  că 
aici  oraşe  şi  nu  ţinuturi  sunt  de  a  se  înţelege,  se  mai  adauge  la 
capăt,  ca  o  întregire  —  ce  dealtmintrelea  e  curat  pleonasm  — 
«şi  a  toată  tara  Ardealului. 

Iată  mai  odată  titlul  «Chir  Ohenadie  arhiepiscopul  din  scaunul 
Bălgradului  şi  al  Vadului  şi  al  Orăzii  şi  al  Sătmarului  şi  ă  toată 
ţara  Ardealului».  Dacă  stilizarea  e  una  pentru  toate  localităţile, 
atunci  trebue  necondiţionat  să  le  privim  de  atari  pe  toate  şi  de¬ 
odată  şi  de  sedii  episcopali,  cu  atât  mai  vârtos,  pentrucă  ştim  pozitiv, 
că  în  Bălgrad  şi  Vad,  au  rezidat  înainte  de  Ghenadie  II  arhierei. 

Maramurăşul  ar  trebui  să  ocură  în  titulatura  des  amintit  ului 
Ghenadie  II.  împrejurarea  acestei  omisiuni  vine  de  acolo,  că 
principele  Gavrilă  Bethlen  puse  episcop  pentru  Munkâcs  şi  Ma- 
ramurăş  pe  un  Ioan  Gregory,  (sau  Gregorovics)  cu  doi  ani  mai 
nainte  de  datul  titulaturei  din  vorbă.1 * 

înaintaşii  cei  mai  apropiaţi  ai  lui  Ghenadie  II  au  purtat  titula 
de  Maramurăş.  Aşa  ştim  despre  patru  inşi;  despre  Eftimie  II,8 
(1623,  Iunie  1),  Teofil,  Dosoftei3 4  (1622,  Aprilie  21)  şi  Spiridon1 
(1608,  Aprilie  29). 

Tot  aşa  se  întitulau  ai  Maramurăşului,  şi  unii  dintre  urmaşii 
lui  Ghenadie  în  scaunul  Bălgradului.5 * * 

1  Burtea,  Ier.,  35,  204,  V.  e.,  81,  82.  După  Basilovits,  Fundatio  Koriatovits,  I,  50 — 54, 

larga,  Sate,  333.  Gregory  a  fost  pus  la  12  Ianuarie  1627. 

3  Burtea,  Ierarh.,  33,  34,  203,  204,  după  N.  Dobreseu,  „Luceafărul",  Nr.  23  ex.  1903. 

8  Banca,  Ier.,  203,  V.  e.,  78.  Iorga,  331,  după  Cipar,  Arhiv,  780 — 781. 

4  Iorga,  1.  c.  193  nota.  331,  45,  Doc.  Bistriţei,  II,  94,  95  ;  352,  354.  Conf.  Boroş- 
„Utiirea"  1894,  pag.  206  şi  urm.  Burtea,  Ier.,  33,  203;  V.  e.,  76 — 78. 

5  Simion  Stef.,  1648  şi  1651.  Varlaam  la  1686  şi  1689.  Teofil  1696. 

Jos.  Stoica  episjopul  Maramurăşului,  pe  timpul  sedisvacanţei  mitropoliei  de  Băl¬ 

grad,  dintre  Varlaam  şi  Teofil  în  Sept. — Dec.  1692  se  întitulează  „administrator  al  Mi~ 

tropoliei“. 


23* 


360  — 


Peste  tot  luat  numai  din  titulatura  episcopilor  universali  ai 
Transilvaniei,  nu  putem  constata,  nici  că  unde  au  rezidat  în  pre¬ 
zent  şi  trecut,  nici  care  le  este  circumscripţia  arhipăstorească  fap¬ 
tică  deoparte  şi  legitimă  de  altă  parte,  apoi  că  episcopi  sunt  ori 
că  mitropoiiţi. 

Îşi  iau  atribute,  cari  după  drept  nu  le  compet,  şi  din  contră, 
întrelasă  de  acelea,  ce  au,  şi  li-se  cuvin.  Unul  şi  acelaş  prelat 
se  întitulează  divergent. 

Până  la  Ghenadie  I,  1581,  episcopii  universali  nu  specifică 
titula.  El  e:  «luminatul  mitropolitul  marele  Ghenadie  de  întot  ţi¬ 
nutul  Ardealului  şi  al  Orăziei».  Tot  la  cazania  aceasta  de  Braşov, 
Ghenadie  e  numit  episcop  ecumenic  peste  tot  principatul  lui  Cri- 
stofor  Bâthory :  «în  zilele  marelui  de  Dumnezeu  luminat  arhie¬ 
piscopului  Ghenadie,  ce  au  fost  spre  tot  despusul  măriei  lui  (adecă 
a  principelui)  cu  mila  lui  Dumnezeu  ocrămitoriu  (ocârmuitor)  legiei 
creştinească.» 

Din  decretul  de  denumire  al  lui  loan  de  Prislop,  următorul  lui 
Ghenadie,  dat  de  Sig.  Bâthory  la  20  Martie  1585,  încă  s’ar  vedea, 
că  Ghenadie  a  fost  «episcopul  bisericilor  româneşti  din  Ardeal», 
dar  comitatele,  Turda,  Cluj,  Doboca,  Solnocul  din  lăuntru  şi  de 
mijloc,  şi  Crasna  nu  se  ţineau1  de  Ghenadie,  ci  de  Spiridon. 

Din  un  alt  act  al  lui  Cristofor  Bâthory  de  dtul  16  Ian.  1581 
dl  Bunea  susţine,  cumcă  Ghenadie  era  un  episcop,  carele  locuia 
în  comitatul  Albei  şi  avea  iurisdicţie  peste  acest  terilor,  şi  că  in, 
Bălgrad,  afară  de  cetate,  ar  fi  avut  o  casă,  ba  că  el  ar  fi  şi  zi¬ 
dit-o  «a  meridionali  parte  domus  Valachorum  episcopi  in  Comitatu 
Albensi  existentis .»2 

Încă  înainte  de  Ghenadie  I,  pe  la  1577 — 1578,  precum  am 
văzut,  Daniil  I,  se  numeşte  mitropolit  de  Severin  şi  Ardeal.  Adausul 
de  Severin,  însă  nu  se  referă  la  părţile  ungureşti,  cari  ne  preocupă 
în  tractarea  de  faţă. 

Până  când  Ghenadie  I  este  primul  vlădică  ecumenic,  care 
părţile  sale  ungurene  le  redă  prin  ţinutul  Orăzii,  un  alt  vlădică 
ecumenic,  ba  şi  suprem  inspector.  Spiridon  Ia  1608,  acest  colectiv 
de  părţi  ungurene,  îl  înlocue  cu  Maramurăşul,  semnând  pentru 

1  Bunea,  V.  e.,  59—61,  73-77;  Ier.,  185—186;  20-  2!,  Sava,  19. 

2  Dobrescu,  „Fragmente  istor."  Budapesta  1905,  pag.  9 — 14.  Faţă  de  casă,  părere 
în  parte  contrară,  conf.  „Orizontul",  Cluj  1906,  Nr.  8  pag.  54,  55. 

întâia  oară  Spiri don  de  «Ardeal  şi  Maramurăş »,  sau  «eu  vlădica 
Spiridon  de  Ardeal  şi  Maramurăş  şi  celelalte  părţi  din  ţeara  un~ 
gurească »,  sau  şi  «Spiridon  vlădica  Ardealului 

Dosoftei,  la  1622,  însemnează  despre  sine:  «Eu  vlădica  Do- 
softeiu,  ce  am  fost  în  Roman  şi  Huşi  şi  mai  mare  peste  mănă¬ 
stirile  ţării  Moldovei,  aşişderea  vlădic  în  Ardeal  şi  în  Maramurăş; 
şi  am  fost  în  ţinutul  Săcmariului  până  la  Dobriţin»,  sau  «Mitro¬ 
polit  chir  Dosofteiu,  al  Bălgradului  şi  a  toată  ţara  Ardealului  şi 
a  Ungariei sau  «Dosofteiu  cu  mila  lui  Dumnezeu  vlădica  de 
Bălgrad  şi  a  toată  ţara»*  sau  «Cu  mila  lui  Dumnezeu1 * 3 4  preasfin- 
ţitul  chir  Dosoftei,  Mitropolitul  Bălgradului,  al  toată  ţara  Arde * 
Icnească  şi  Ungurească  şi  celelalte,  în  o  adresă  a  sa  cătră  iero¬ 
monahii  dela  mănăstirea  «Bisericani». 

Laconic  de  tot  se  numeşte  de  douăori,  la  tocmelele  sinodale 
din  4  Iulie  1627  «Dosoftei  vlădica  de  Bălgrad  şi  Vlădica  Dosofteiu 
de  Bă/grad'.* 

Vedem  deci,  că  Dosoftei  la  1622  sub  Maramurăş,  întocmai 
ca  antecesorul  său  Spiridon,  cuprinde  părţile  din  ţara  ungurească. 
Mai  târziu  nu  aminteşte  de  Maramurăş,  ci  pune  iarăş  ca  înain¬ 
taşii,  ţara  ungurească.  Această  înlocuire  se  face  pentru  faptul,  că 
în  10  Februarie  1623  Oavrilă  Bethlen  constitui  de  episcop 5  la 
Munkâcs  pe  Petronie6  şi  îi  supuse  şi  Maramurăşul,  apoi  peste 


1  Iorga,  Doc.  Bistr.,  II,  94,  95;  Sate,  46,  193  nota,  331  nota  2.  Bunea,  V.  e.,  78, 
Ier.,  33,  203.  Sava,  21. 

8  Cipar ,  Arhiv,  pag.  780 — 781.  Bunea,  V.  e.,  78.  Iorga,  Sate,  331,  332;  49  idem  Doc. 
Bistr.  II,  pag.  4,  Nr.  163,  164, 

*  Haşdău,  „Arhiva  istorica  a  României"  1864,  I,  pag.  92,  93.  Bunea,  Sava,  23. 

4  Cipar,  Act.,  150, 153,  Popea,  „Vechea  mitropolie",  Sibiin  1870,  pag.  72-  -74,  ambii 
după  P.  Maior,  „Istorie  inedită"  c.  8,  §.  2. 

s  Iorga,  Sate,  332  nota  2.  Bunea,  V.  e.,  78,  Ier.,  34,  203,  204. 

6  Petronie,  afirmative  rtitean  de  obârşie,  acum  la  10  II,  1623,  când  e  pus  de  episcop 
prin  Gavr.  Bethlen,  probabil  e  numai  reactivat.  Petronie  după  d-1  Iorga  era  episcop  Ia 
intrarea  lui  Mihaiu  Viteazul,  1599 — 1600.  Când  viteazul  voevod  a  adus  dela  mănăstirea 
Tismana  pe  arhimandritul  Sârghie  şi  l-a  aşezat  în  episcopia  Muncaciului,  a  ridicat  din 
scaun  pe  Petronie,  care  ajunsese  în  scaun  la  1597  în  locul  lui  Vasile  prigonit  de  calvini. 

De  Petronie  a  avut  lipsă  Mihaiu  în  Moldova.  La  2  Iunie  1600,  în  Iaşi,  împreună 
cu  alţi  cinci  prelaţi,  Petronie  participă  la  un  sobor,  de  a  caterizi  la  mandatul  lui  Mihaiu 
pe  mitropolitul  Moldovei  şi  pe  sufraganii  aceluia  (dela  Huşi,  Roman  şi  Rădăuţi)  şi  a-i 
înlocui  cu  alţii,  căci  aceşti  patru  prelaţi  se  dădură  în  partea  iui  leremie  Vodă,  alungat 
din  tron  de  cătră  Mihaiu.  Iorga,  Stud.  doc.,  Bucureşti,  1905,  IX,  26 — 37,  idem  Doc.,  III, 
38,  39,  idem  „Literat,  relig.",  124,  nota  3,  idem  „Convorbiri  literare",  1901,  pag.  811,  idem 
Sate,  37,  41,  330,  idem  Stud.  doc.,  XIII,  pag.  XLIV — XLVI.  Tocilescu,  „Columna  lui  Traian", 
1874,  pag.  236 — 238.  Basilovits,  „Fundatio  Koriatovits"  pars.  I,  pag.  47 — 49, 

trei  luni  Bethlen,  la  1  Iunie  1623,  pune  şi  la  Vad  episcop  pe  un 
anumit  Eftimie  II,  căruia  acuma  îi  predă  Maramurăşul.  In  scurt 
însă  Maramurăşul  iară  îşi  schimbă  şi  stăpânul  şi  locul.  Poate 
pentru  cauza,  că  episcopia  naţională  a  Vadului,  apuse  cu  moartea 
românului  Eftimie.  Gavrilă  Bethlen,  la  12  Ianuarie  1627,  aşează 
de  episcop  al  Munkăcsului  pe  Ioan  Gregory,  care  păstoreşte  până 
la  1633.  De  aici  vine  apoi,  cum  văzurăm  mai  sus,  că  în  titula¬ 
tura  lui  Ghenadiell,  urmaşul  nemijlocit  al  Iui  Dosoftei,  lipseşte  Ma¬ 
ramurăşul.  El  se  numeşte:  -'Chir  Ghenadie  arhiepiscopul  din 
scaunul  Bâlgradului,  şi  al  Vadului ,  şi  al  Orăzii,  şi  al  Sătmarului, 
si  a  toată  tara  Ardealulnh. 

Adecă  Ghenadie  II  este  primul  mitropolit,  carele  înceată  cu 
continuarea  formei  de  titulare,  introdusă  prima  dată  de  Spiridon,1 
(1608)  de  a  indica  părţile  ungureşti  cu  Maramurăşul;  acest  termin 
îl  schimbă  cu  un  alt  termin  tot  iarăş  generic  numai  «al  Orăzii 
şi  al  Sătmarului»,  va  să  zică  se  reîntoarce  în  parte  iarăş  la  vechea 
formulă  folosită  mai  întâiu  de  Ghenadie  I  (1581)  de  a  marca  ţi¬ 
nuturile  ungurene  cu  Oradea:  «...luminatul  mitropolitul  marele 
Ghenadie  de  întot  ţinutul  Ardealului  şi  al  Orăziei». 

După  moartea  lui  Gregory,  George  Râkoczy  1,  în  16  Octomvrie 
1633  pune  episcop  la  Munkâcs  pe  Vasilie  Taraszovics;  i-se  adause 
nu  numai  Maramurăşul  dar  şi  Sătmarul.  Taraszovics  se  ţine  în 
scaun  până  la  capătul  anului  1640. 


Actul  depunerii  e  redactat  greceşte,  Petronie  însă  îl  iscăleşte  în  limba  medio- 
slavă:  „smerenii  epskpă  petronie  mokâcskăi".  Smerenia  Petronie  episcop  de  Munkâcs. 
Actul  în  muzeul  din  Cluj. 

Sârghie  trebue  că  s’a  simţit  bine  în  slujba  dobândită  de  Mihaiu  şi  după  căderea 
acestuia,  Ştefan  Bocskay  la  1605  şi  împăratul  Rudolf  la  1601,  îl  au  în  drag.  (Dtinea,  V, 
e.,  67,  Ier.,  202, 203,  Basilovits,  42 — 47,  Mondok,  „Schematismus  dioecesis  Munkâcsiensis" 
1876,  pag.  14  şi  urmât.). 

Episcopii  aduşi  de  Mihaiu:  Ioan  la  Bălgrad,  şi  Cernai  la  Vad,  după  căderea  lui 
Mihaiu  dispar.  Burtea,  Ier.,  32.  [orga,  Sate,  42. 

Bocskay  când  întăreşte  pe  Sârghie  la  1605,  pare  a-i  subtrage  Românii  de  sub  in¬ 
discreţia  Munkăcsului.  Poate  îi  va  fi  predat  celui  dela  Maramurăş?!  ori  că  i-se  vor  fi 
dat  lui  Spiridon  ispectoru!  universal  din  Vad.  (Bunea,  V.  e.,  73 — 78).  Dela  1605  până 
la  5  şi  28  August  1626  se  pcrde  urma  lui  Sârghie.  Atunci  se  menţionează  Ia  vechea  sa 
metanie  la  Tismana  ca  „arhiepiscop  şi  egumen".  Alexandru  Lăpădat,  „Episcopia  Stre- 
haia“  pag.  7,  doc.  orig.  la  academ..  Bucureşti,  Nr.  33,  1;  29,  I, 

1  Intre  anii  1605  -1622  în  Bălgrad  au  mai  fost  mitropoliţi  Teoctist,  Teofil  şi  Sava  l. 
Cum  le  era  titulatura,  nu  ştim.  Ciimcă  Sava  I  a  fost  mitropolit  în  Bălgrad  azi  e  cert 
în  unna  studiului  d-lui  V.  Maugra,  „Sava  II  Brancovici",  Arad  1906,  pag.  40 — 43.  Cele 
din  „Orizontul",  Cluj  1906,  Nr.  7  pag.  37,  38  nu  mai  pot  sta.  Contra  părere  Bunea’ 
„Sava  Brancovici",  Blaj  1906,  pag.  18,  23 — 25. 

Măcar  că  pe  lângă  Taraszovics,  marmaţienii  aveau  şi  un  alt 
episcop  local  neautorizat  de  principele  ţării,  totuş  pare  a  adevăr 
că  Ghenadie1  a  fost  primit  şi  pentru  Marmaţia  şi-ar  fi  şi  cercetat 
bisericile  de  pe  acolo  în  toamna  anului  1635. 

Orest,  următorul  lui  Ghenadie,  se  ţine  şi  el  cu  îndârjire  de 
Maramurăş;  în  toamna  anului  1641  vizitează  bisericile  maramurăşene, 
dar  nici  Orest  nici  Ghenadie  II  nu  îşi  împodobesc  titula  cu  Ma- 
ramurăşul.2  Aceasta  o  face  însă  Simion  Ştefan,  urmaşul  nemij¬ 
locit  al  nefericitului  Orest,  în  prefaţa  testamentului  nou3 *  de  Băl- 
grad  se  numeşte  «arhiepiscopul  şi  Mitropolitul  scaunului  Bălgra- 
dului ,  Vadului,  Maratnurăşului  şi  a  toată  ţara  Ardealului» ;  iară 
Ia  anul  1651,  în  gramata  latinească  de  Jiirotonisirea  lui  Partenie, 
urmaşul  lui  Taraszovics,  se  întitulează:  «Stephanus  Simonovicius 
Dei  Gratia  Arhiepiscop  us  Belegradiensis,  Vadiensis,  Marmarosiensis, 
totiusque  Transilvaniae  catholieae  atque  apostolicele  religionis 
gr  aed  ritus  Episcopii*».' 

Se  numeşte  al  Maratnurăşului,  măcar  că  Maramurăşul  nu  e 
pus  în  chrizovul  lui  de  denumire  din  10  Octomvrie  1643  al  prin¬ 
cipelui  Georgiu  Râkoczy  I.5 6  II  aflăm  şi  simplu  de  tot  întitulat 
«Vlădica  de  Belgrad  şi  a  toată  ţara  Ardealului»/ 

Cum  se  titulează  Sim.  Ştefan  la  1648,  aşa  se  titulează  toţi 
următorii  săi  până  la  Atanasie  unitul.  Schimbarea  ce  totuş  o 
întimpinăm  e  numai  adaugerea  unor  localităţi  noi.  Adaugerea 
aceasta  nu  e  totdeauna  uniformă.  (Va  urma). 


1  Ghenadie  II  avea  un  locotenent  pentru  partea  nordică  a  mitropoliei.  Oare  nu 

va  fi  fost  acesta  episcopul  Vadului?!  E!  se  numea  „Smeritul  loan  arhiepiscopul  ş  i  chipul 

viădicăi  Ghenadie  de  Bâlgrad".  lorga,  Doc.  Bistr.,  I,  43  Nr.  58,  Sate,  50.  Bunea,  Ier.,  15,  35. 

s  Bunea,  Ier.,  204,  206,  V.  e.,  00,  91. 

5  Bian,  o.  c.  169. 

,  *  Treboniu  Laureaţi  in  Magazinul  istoric,  III,  p.  231  şi  P.  Maior,  Ist.  bis.,  153  după 

Pray,  Hierarhia,  I,  409. 

5  P.  Maior,  Ist.  bis.,  72.  Bunea,  V.  e„  95,  96,  113,  Ierarhia,  35,  206,  207.  Cipar, 
Arhiv.,  628.  Petrus  Bod,  Brevis  Valachorum  Historia  ad  an.  1643.  lorga,  Sate,  55,  56. 
Mangra,  59,  60.  Popea,  76. 

6  lorga,  în  o  scrisoare  din  2  Dec.  1640,  Stud.  doc.,  IV,  Sate,  55. 

CREŞTEREA  RELIGIOASĂ  LA  NOI. 

«Lăsaţi  pruncii  să  vină  la  mine  şi  nu-i  opriţi,  că  unora  ca 
aceştia  este  împărăţia  ceriurilor»,  zise  Mântuitorul  nostru  Iisus 
Christos  cătră  învăţăceii  sei  (Mal  19,  14).  Cât  de  frumoase,  de 
ce  cuprins  vast  şi  adânc  sunt  aceste  cuvinte!  O  meditare  serioasă 
şi  binecumpănită  asupra  lor  ne  poate  da  multe  îndrumări  şi  des¬ 
luşiri  corecte  pentru  zilele  noastre. 

Pe  când  a  venit  Mântuitorul  nostru,  lumea  era  în  ferbere  mare. 
Schimbări  mari  s’au  pregătit  şi  făcut  în  politică,  în  stat,  în  societate, 
în  religiune.  In  tot  locul  se  manifesta  o  frământare,  o  luptă  pu¬ 
ternică  şi  continuă  pentru  introducerea  unei  stări  mai  bune,  pentru 
îndreptarea  radicală  a  tuturor  împrejurărilor  şi  stărilor  vieţii 
omeneşti.  Mic  şi  mare,  tinăr  şi  bătrân  doriau  schimbarea,  ba 
simţeau  în  mod  impetuos  lipsa  unei  schimbări  radicale,  spre  mai 
bine.  —  Pe  terenul  vieţii  intelectuale  lupta  era  foarte  acută.  Pentru 
a  satisface  trebuinţelor  vieţii  sufleteşti  a  popoarelor,  se  crează  o 
mulţime  de  sisteme  filosofice,  o  mulţime  de  sisteme  religioase. 
Aceste  toate  n’au  putut  aduce  satisfacţia  şi  îndestulirea  dorită. 

Poporul  jidovesc  prin  sectele  sale  a  ajuns  în  diverginţă  isbitoare 
cu  legile  sfinte  referitoare  la  credinţă  şi  morală. 

Romanii  stăpânitori  ai  lumei  îşi  perduseră  credinţa.  Nu  folosea 
nimic,  că  deodată  cu  acvila  romană  întră  şi  Iupiter  capitolinus  în 
toate  templele  noilor  supuşi.  Zadarnică  a  fost  chiar  şi  încercarea 
lui  August,  care  voind  să  satisfacă  trebuinţelor  religioase  ale  tim¬ 
pului  seu,  a  zidit  un  templu  mare  lui  Iupiter  tonans  şi  a  pus 
sub  un  coperiş  toate  zeităţile  Romanilor.  Liniştea  şi  îndestulirea 
sufletească  n’a  putut  să  o  introducă  de  nou,  nici  n’a  putut  să  o 
restaureze  cel  puţin  în  parte,  trebue  să  vină  o  schimbare  adusă 
de  o  putere  şi  voinţă  superioară  omului.  Temeliile  religioase  ale 
credinţei  masselor  poporului  roman  s’au  clătinat.  Romanul  nu  mai 
credea  în  zeii  săi,  iar  poporul  cel  ales  a  lui  lehova  şi-a  perdut 
încredea  în  Dzeul  seu,  unul,  viu  şi  etern.  A  restabili  cumpăna 
adevărată  a  fost  munca  lui  Sisifus  pentru  pontifex  maximus  şi 
pentru  arhiereul  cel  mare  a  lui  Elohim.  Altarele  zeilor  şi  templul 
lui  lehova  nu  mai  atrăgeau.  Ar  fi  trebuit  o  putere  morală.  Dar 
de  unde  să  o  iai,  dacă  din  temelie  e  stricat  totul. 

Jertfele  aduse  cu  miile  pc  altarele  zeilor  nu  mai  împăcau  pe 
om  cu  Dumnezeu,  nu  mai  aduceau  liniştea  şi  îndestulirea  sufle- 

tească  în  conştiinţa  masei  tulburate.  A  sosit  timpul  prezis  de 

prorocul:  «Ce-mi  trebue  mulţimea  sacrificiilor  voastre _ Nu  mai 

voiesc  sângele  taurilor  şi  a  meilor  şi  a  ţapilor»  (Isaia  1,  11).  S’a 
plinit  zisa  psalmistului :  «Jertfa  lui  Dzeu,  inimă  înfrântă  şi  smerită» 
(Psalm  50,  17). 

In  aceste  vremuri  vine  învăţătorul  cel  adevărat,  cel  atot  bun 
şi  a  tot  drept  a  lumei  întregi,  şi  în  privinţa  legii  date  de  Dzeu 
zice:  «Cel-ce  va  strica  una  dintre  aceste  porunci  mai  mici,  şi  va 
învăţa  aşa  pe  oameni,  mai  mic  se  va  chema  întru  împărăţia  ce- 
riurilor»  etc.  (Mat.  5,  19),  şi:  «N’am  venit  să  stric  legea,  ci  să  o 
plinesc»,  (v.  17).  In  privinţa  credinţei  zice:  «Duh  este  Dzeu  şi 
celce  se  închină  lui  să  se  închine  cu  duhul  şi  cu  adevărul»  (loan 
4,  24).  Iar  porunca  pentru  vieaţa  socială  e:  «Toate  câte  vreau  să 
vă  facă  vouă  oamenii,  aşa  şi  voi  să  le  faceţi  lor,  că  aşa  este 
legea  şi  prorocii».  ("Matei  7,  12). 

Nu  cere  jertfe  cu  miile,  nu  cere  slujbe  mari  şi  costisitoare, 
la  altare  mari  şi  pompoase;  ci  în  blândeţe,  în  smerenie,  în  umilinţă 
vine  în  lume  şi  îşi  alege  apostoli,  cari  aveau  să  cucerească  lumea. 
In  blândeţe,  smerenie,  umilinţă  îi  învaţă  pe  dânşii  şi  îi  trimite  în 
lume:  «In  dar  aţi  luat,  în  dar  să  daţi».  (Matei  10,  9). 

A  arătat  oamenilor  carea  e  credinţa  adevărată,  carea  e  vieaţa 
adevărată  şi  plăcută  lui  Dzeu.  învăţăceilor  sei  le-a  arătat  secerişul 
cel  bogat  şi  numărul  cel  mic  al  secerătorilor  (Luca  10,  2),  le-a 
făgăduit  ajutorul  seu  cel  vecinie  şi  s’a  dus  (Matei  28,  20). 

Aşa  a  fost  când  s’a  înălţat  D-nul  nostru  lisus  Christos  la  ceriu. 

Dar  azi  oare  cum  este  ?  Azi,  în  zilele  noastre  pe  tot  rotogolul 
pământului  e  o  luptă  continuă,  o  sforţare  puternică  după  o  îm¬ 
bunătăţire  a  stărilor.  Un  dor  puternic  a  cuprins  sufletele  tuturor 
oamenilor,  după  o  îmbunătăţire  a  sorţii  fiecărui  om.  Indestulire 
nu  aflăm,  ci  am  putea  zice  neîndestulirea  e  însuşirea  cea  mai  ca¬ 
racteristică  a  veacului  de  acum.  Acvila  romană  azi  nu  ne  stă¬ 
pâneşte,  lupiter  tonans  nu  mai  are  templu,  şi  nu  mai  întră  biruitor 
în  bisericele  noastre,  dar  în  locul  lor  duhul  greu  al  vremii  stă¬ 
pâneşte  inimele  oamenilor. 

Avem  temple  mari  şi  frumoase,  palate  splendide,  altare 
pompoase  şi  nu  catacombe  sau  peşteri  unde  să  ne  rugăm.  In 
deplină  libertate  putem  mărturisi  credinţa  noastră.  Păstorii  sunt 
mulţi  şi  învăţaţi. 

Templele  noastre,  palatele  splendide  însă  sunt  goale,  altarul 
nu  aduce  jertfa  plăcută  lui  Dzeu,  iar  turma  se  plânge  că  sufletul 
păstorului  e  străin  de  sufletul  turmei  cuvântătoare.  In  locul  cio¬ 
canelor  de  lemn,  cari  chemau  pe  credincioşi  în  casa  de  rugăciune 
sună  acum  clopote  armonice  cu  sunet  de  argint  şi  cheamă  lumea 
în  biserici  pompoase.  Ciocanele  de  lemn  chemau  sufletele  nobile 
şi  inimile  de  aur  la  rugăciune  cucernică  şi  evlavioasă,  iar  casa 
mică  nu  cuprindea  numărul  mare  al  acelor  «creştini».  Acum  clo¬ 
potele  cu  sunet  armonic,  arginţiu,  răsună  departe  în  văzduh,  şi 
cheamă  numărul  cel  mic  al  «creştinilor»  în  casa  cea  mare  a  Iui 
Dumnezeu.  Ele  ar  chema  pe  mulţi,  dacă  ar  avea  pe  cine  şi  de  unde. 

In  câte  biserici  creştine  de  ale  noastre  intrând,  vom  găsi  la 
slujba  Dzeească  biserica  plină  de  credincioşi  evlavioşi.  Să  vorbim 
în  termini  actuali-.  10  procente.  Ce  e  cauza?  «Multe  sunt  cauzele», 
îmi  vor  răspunde  sute  de  glasuri.  Carea  e  prima,  cea  mai  mare 
şi  mai  însemnată:  «Duhul  vremii»  vor  zice  toţi.  Dar  de  vom 
căuta  noi  înşi-ne  cu  temeinicie  şi  seriozitate,  va  trebui  să  mai 
adaugem  cu  durere:  Turma  fără  păstor  bun,  nu  are  păşune  bună, 
nu  capătă  apă  vie  din  izvorul  cei  curat,  nu  află  scut  şi  adăpost 
de  vijelii  şi  vremuri  grele,  nu  află  mângâiere  şi  linişte  în  zile  de 
durere.  —  Astfel  stând  lucrurile,  turma  nu  creşte,  nu  prosperează 
ci  numai  tânjeşte.  —  Fără  îndoială  vor  fi  şi  de  aceia,  cari  păstori 
adevăraţi  fiind,  vor  mărturisi  adevărul  în  faţa  lumii,  şi  vor  zice: 
«Da  şi  păstorii  sunt  de  vină,  căci  nu  s’au  îngrijit  de  turmă  la 
timpul  recerut.  Nu  au  adăpat-o  din  izvorul  credinţei  adevărate, 
nu  i-au  dat  adevărata  hrană  sufletească  dela  început;  nu  au  crescut 
cu  zel  adevărat  nici  pe  cei  mai  apropiaţi  ai  lor,  cu  atât  mai  puţin 
pe  ai  altora,  în  legea  creştinească,  în  legea  şi  credinţa  noastră  străbună. 
—  Paza  în  timpuri  grele  nu  a  fost  destul  de  bună,  şi  duhul  vremii  cu 
momelile  sale  a  intrat  în  inimile  şi  sufletele  păstorilor,  a  înstrăinat 
turma  de  păstor,  fiii  de  părintele  lor  sufletesc,  credincioşii  de  altar». 

Fierberea  şi  neîndestulirea  ce  domneşte  şi  în  sinul  bisericii 
şi  societăţii  noastre  româneşti,  ne  dovedesc  că  stările  actuale  în 
cari  ne  aflăm  sunt  nesănătoase,  abnorme.  Ideile  moderne,  ale  vre¬ 
murilor  nouă  au  întrat  şi  în  sinul  poporului  nostru  liniştit  şi 
pacinic  de  mai  nainte. 

Toţi  vreau  şi  doresc  o  schimbare  spre  mai  bine,  începând 
dela  cel  din  urmă  fiu  credincios  până  la  păstorii  cei  mari.  Poporul 

de  jos  mai  ales,  neîndestulit  fiind,  uşor  se  lasă  capacitat  de  pro¬ 
pagatorii  ideilor  moderne,  desastroase  pentru  biserica  şi  neamul 
nostru.  Deşi  nu  cunoaşte,  nu  poate  pătrunde  pe  deplin  valoarea, 
cuprinsul  şi  adeveritatea  celor  spuse  lui,  în  speranţa  unei  înbu- 
nâtăţiri  a  sorţii  sale,  urmează  creduli  tuturor  chemaţilor  şi  ne¬ 
chemaţilor.  Aceasta  numai  favorabil  nu  e  pentru  biserica,  legea 
şi  neamul  nostru.  La  noi  mai  ales,  ba  am  putea  zice  mai  mult  ca 
la  ori-care  alt  popor,  toată  existenţa  noastră,  întreagă  vieaţa  noastră 
naţională,  socială-culturală  e  în  cea  mai  strânsă  legătură  cu  legea, 
cu  credinţa,  cu  biserica  noastră  românească.  Aceasta  s’a  accentuat 
în  trecut  de  cei  mai  aleşi  fii  ai  neamului  nostru,  aceasta  ni-o  spun 
cei  mai  aleşi  ai  noştri  din  zilele  noastre.  Legătura  cea  strânsă 
dintre  întreagă  vieaţa  noastră  şi  biserica  noastră,  cei  vechi  mai 
mult  o  susţineau  şi  o  cultivau.  Au  pus  mai  mult  pond  pe  educaţia 
religioasă  a  fiilor  neamului.  Creşterea  religioasă  au  împus-o  mai 
ales  preoţilor.  Arhiereii  noştri  cei  mai  aleşi  au  îndemnat  în  toată 
vremea  pe  păstorii  neamului  român  de  a  creşte  tinerimea  în 
credinţa  adevărată,  şi  a  se  îngriji  în  mod  deosebit  de  învăţământul 
religios.  Le  arătau  că  la  aceasta  îi  obligă  legea  firii,  —  ca  păstorul 
să-şi  grijească  turma  — -  legile  Dzeeşti,  legile  bisericeşti,  pilda  Dom¬ 
nului  nostru  Iisus  Christos,  pilda  apostolilor,  a  sfinţilor  părinţi  ş.  c.  1. 

Creştere  religioasă  cere  şi  însaş  cultura  neamului  nostru.  La 
noi  curentul  vremii  şi  desvoltarea  diferitelor  sisteme  de  educaţie 
şi  pedagogie  încă  nu  au  ajuns  aşa  departe  ca  să  propună  eli¬ 
minarea  studiului  religiunii  din  planul  de  învăţământ.  La  noi  încă 
se  pune  pond  pe  studiul  religiunii,  sau  în  general  pe  desvoltarea 
caracterului  religios  moral  al  individului.  Dar  aceasta  nu  se  face 
în  mod  deplin  corăspunzător.  S’au  ivit  păreri  foarte  divergente, 
cari  durere  în  mare  parte  înclină  spre  o  depărtare  de  biserică. 

Precum  la  ori  şi  care  popor  sau  neam,  aşa  şi  la  noi  la  Români, 
generaţiunile  viitoare,  menite  a  lua  la  timpul  seu,  conducerea  de¬ 
stinelor  neamului  se  cresc  în  şcoală.  Din  tinerimea  fragedă  au  să 
iasă  bărbaţi  mari,  cari  în  viitorul  cel  mai  apropiat  să  între  în  şirul 
luptătorilor  sau  combatanţilor  bravi.  Cu  cât  mai  închegat  e  şirul 
acesta,  cu  cât  mai  tari  şi  mai  bravi  sunt  membri  şirului,  cu  atât 
mai  mare  e  puterea  de  vieaţă  şi  rezistenţă  a  neamului  întreg,  cu 
atât  mai  iute  înaintează,  şi  cu  atât  mai  sigur  se  apropie  de  ţântă 
ca  biruitor.  Sufletele  mari  şi  puternice  răpesc  cu  sine  inimile  mici, 

cum  duce  torentele  petrile  fără  de  vieaţă.  Nu  e  deci  neînsemnat, 
ba  e  de  valoare  esenţială  pentru  vieaţa  şi  viitorul  oricărui  popor, 
ce  fel  de  elemente  tinere  se  recrutează  pentru  viitor  în  locurile 
golite  de  bătrânii  bravi.  Dela  ele  atârnă  existenţa  poporului.  La 
noi  fapt  incontestabil  e,  că  religiunea,  credinţa,  biserica  rămasă 
din  străbuni  a  susţinut  puterea  de  vieaţă  pentru  luptele  seculare. 
Trecutul  furtunos  şi  greu  ne  învaţă,  ne  dovedeşte  istorice  că  su¬ 
fletul  acelora  cari  au  părăsit  credinţa  strămoşilor  s’a  perdut  din 
poporul  lor.  De  altă  parte  ni-se  arată,  că  moştenirea  păstrată 
fiind  cu  sfinţenie  în  toată  curăţenia  ei  a  legat  strâns  pe  fiu  de 
biserica  sa,  de  neamul  seu,  de  glia,  de  ţărâna  rămasă  din  străbuni. 
Iată  de  ce  e  însemnată  educaţia  religioasă  sau  desvoltarea  sen¬ 
timentului  religios  şi  susţinerea  credinţei  strămoşilor. 

La  orice  popor  calităţile  şi  însuşirile  cele  mai  alese  se  ma¬ 
nifestează  în  cultul  lui  religios.  Aici  vedem  şi  datinele  lui  cele 
mai  frumoase  şi  propriu  numai  lui.  Toate  acestea  la  un  loc  îi 
susţin  individualitatea  lui  în  mijlocul  celorlalte  popoare,  şi  nu-1 
lasă  să  se  peardă  amalgamizându-se  cu  alte  neamuri.  Străbunii 
noştri  au  ştiut  aceste  toate,  le-au  păstrat  şi  susţinut  cu  sfinţenie, 
şi  ni  le-au  lăsat  nouă  moştenire  scumpă  şi  dragă. 

In  zilele  noastre  convingerile  acestea  şi  sentimentele  acestea 
au  mai  slăbit.  Ne  lăudăm  cu  un  progres  cultural  enorm  în  timp 
scurt.  Adevărat  e  că  am  înaintat  foarte  mult,  şi  e  şi  necesar  să 
progresăm  cât  se  poate  de  repede.  Dar  şi  aceea  e  fapt,  că  înaintând 
repede,  şi  nu  treptat,  nu  s’a  făcut  o  consolidare  puternică  întră 
vieaţa  noastră  din  trecut  şi  cea  din  prezent.  Deodată  cu  înaintarea 
au  întrat  şi  ideile  cele  mai  liberale  în  sinul  nostru.  Masa  mare 
n’a  fost  deplin  pregătită  pentru  a  le  putea  prelucra  corect,  şi  aşa 
curentul  nou,  aduce  la  suprafaţă  ideile  liberale,  cari  depart  poporul 
de  biserică.  Nici  păstorii  n’au  fost  destul  de  puternici  ca  să  poată 
da  direcţiunea  adevărată.  Curentul  actual  nu  e  favorabil  bisericei ; 
iar  cum  va  fi  în  viitorul  mai  depărtat  nu  ştim,  dar  nici  iluzii 
splendide  nu  suntem  îndreptăţiţi  a  ne  face. 

In  biserica  noastră,  după  organizaţia  ei,  elementul  laic  are 
rol  foarte  însemnat,  ingerinţă  extraordinară.  In  mare  parte  con¬ 
ducerea  bisericei  noastre  atârnă  dela  duhul  de  care  este  stăpânit 
elementul  laic.  Ingerinţa  elementului  laic  a  fost  de  natură  şi  colorit 
diferit,  nu  a  fost  totdeauna  ideală.  Dacă  am  folosi  terminii  unui 

preot  octogenar,  am  fi  poate  prea  aspri,  căci  ei  zice :  «Zarvă  multă 
fără  rost,  cât  au  dres  atât  au  şi  stricat.  Pentru  popii  români  n’au 
făcut  mult.  Au  discreditat  mai  mult  popimea,  decât  au  ridicat 
biserica».  Cam  aspre  vorbe !  Poate  ar  fi  justificate!  Dânsul  va  şti! 

Poporul  nostru,  încă  nu  a  ajuns  la  acel  stadiu  cultural,  la 
care  sunt  alte  popoare,  cari  de  veacuri  s’au  putut  desvolta  în 
deplină  libertate.  Clasa  noastră  inteligentă  creşte,  se  formează  din 
fiii  poporului  de  rând.  Noi  nu  putem  vorbi  de  o  clasă  întreagă 
get-beget  inteligentă.  E  mai  mult  un  stadiu  de  trecere.  Premcnirea 
continuă  se  face  din  popor,  carele  până  acum  —  cum  dovedeşte 
istoria  şi  actualitatea  - —  ne-a  dat  elemente  puternice  şi  pline  de 
vieaţă,  crescute  cu  credinţa  în  Dzeu  şi  în  dragostea  pentru  biserică. 
Din  aşa  numita  inteligenţă  —  durere,  dar  e  adevărat  —  că  la  noi 
rar  se  continuă  mai  multe  generaţii  puternice,  pline  şi  capace  de 
vieaţă.  Apoi  mai  e  şi  adevărul  acela,  că  generaţiunile  acestea  în 
lupta  pentru  existenţă  sunt  întrecuţi,  ba  mai  deseori  sucumbă 
faţă  de  fiii  eşiţi  direct  din  popor.  Aceştia  în  toată  privinţa  sunt  mai 
tari.  Faptul  acesta  e  incontestabil,  ni-1  dovedesc  datele  statistice. 
Deci,  dacă  toată  clasa  noastră  de  inteligenţi  se  recrutează  aproape 
numai  din  popor,  trebue  să  ne  întoarcem  toată  atenţia  asupra 
creşterei  şi  educaţiunei  lui.  De  vor  creşte  fii  buni,  fii  religioşi  şi 
credincioşi,  fii  cari  să-şi  iubească  biserica,  legea  şi  moştenirea 
strămoşească,  viitorul  nostru  e  sigur. 

In  zilele  noastre,  vremea  a  adus  cu  sine  împrejurări  grele  şi 
vitrege,  şi  în  scurt  timp  nu  ne  vor  rămânea  scoale  multe.  Cre¬ 
şterea  şi  educaţia  carea  o  vom  putea  da  noi,  se  va  restrânge 
chiar  numai  la  propunerea  religiunii  sau  la  catehizaţiune.  Despre 
valoarea  unei  catehizaţiuni  bune,  cred  că  fiecare  preot  adevărat 
e  convins,  mai  ales  dacă  e  conştiu  de  chemarea  sa.  Dar  trebue  să 
mărturisim  că  nu  fiecare  preot  vrea  să  catehiseze,  şi  foarte  puţini 
catehizează  bucuros. 

In  privinţa  învăţământului  religios  e  o  luptă  foarte  mare  între 
pedagogii  moderni.  Şi  am  putea  zice  că  sunt  atâtea  păreri  câte 
şcoli  pedagogice.  La  noi  la  Români  s’a  născut  părerea  cam  greşită, 
că  conform  planului  de  învăţământ,  dascălul  e  chiemat  să  propună 
religiunea ,  căci  el  ştie  afla  mai  bine  proporţiunea  adevărată,  ştie 
împărţi  materialul,  şi  are  dexteritate  mai  mare,  s’a  ocupat  mai  mult 
cu  principiile  şi  metoadele  pedagogice.  Va  fi  aşa !  Dar  oare  teologul 

nu  studiază  pedagogia  cu  toţi  ramii  ei.  Dar  vorbind  în  special 
de  Seminariul  nostru  Andreian  —  nu  au  fost  aici  Ia  noi  cei  mai 
buni  pedagogi  români  aplicaţi  ca  profesori?  Nu  au  propus  ei  în 
mod  egal  pedagogilor  şi  teologilor  principiile  şi  metoadele  pe¬ 
dagogice  mai  bune?  Nu  s’a  cerut  totdeauna  dela  teologi  mai 
multe  ştudii  pregătitoare  ca  dela  pedagogi?  Deci  dacă  preoţii  nu 
mai  ştiu  principiile  pedagogice,  apoi  cine  e  cauza,  şi  unde  zace 
răul?  Să  mai  întrebăm,  că  cine  are  să  ştie  mai  bine  şi  să  cu¬ 
noască  mai  temeinic  toată  religiunea  şi  toate  conceptele  religioase? 

învăţătorul  e  chemat  să  împărtăşească  cunoştinţele  necesare 
din  toţi  ramii  de  ştiinţă,  el  are  să  lumineze  mintea,  şi  să  formeze 
caracterul  religios-moral  al  generaţiei  tinere.  Preotul  are  datorinţa 
morală  de  a  veni  învăţătorului  în  ajutor.  Numai  cu  conlucrarea 
armonică  a  ambilor  să  poate  ajunge  pe  deplin  ţinta  finală  a  edu- 
caţiunei.  Preotul  trebue  să  cultive  sentimentul  religios  în  inimile 
credincioşilor  săi,  el  are  să-şi  crească  turma  sa,  fiii  săi  sufleteşti, 
şi  e  nedemn  de  poziţia  lui  înaltă  să  arunce  el  sarcina  aceasta 
pe  spatele  altora. 

în  zilele  noastre  îmbunătâţindu-se  starea  preoţilor  noştri,  să 
zice  că  au  cu  mult  prea  puţin  zel  şi  interes  pentru  misiunea  lor, 
şi  li  se  face  din  partea  mirenilor  observarea,  că  de  o  catehizaţie 
gratuită  nici  nu  vor  să  ştie.  Aici  toate  observările  nu  le  putem 
expune,  ci  pentru  o  caracterizare  a  stărilor  de  azi,  rugăm  pe  cei 
competenţi  să  cetească  din  sf.  scriptură  Isaia  56  11,  leremia  231, 
Ezechil  347. 

Dovedit  e,  că  în  privinţa  catehizaţiunei  stăm  rău.  Pentru 
dovedirea  acestei  afirmaţiuni  să  ne  servească  următoarea  experinţă. 

La  începutul  lunei  lui  Octomvrie,  am  făcut  următoarea  probă 
între  elevii  intraţi  de  curând  în  cursul  prim  teologic  şi  prim  pe¬ 
dagogic.  Teologilor  le-am  pus  următoarele  patru  întrebări: 

1.  Cele  10  porunci  Dumnezeeşti. 

2.  Tainele  legii  celei  nouă. 

3.  Poruncile  bisericeşti. 

4.  Virtuţile  teologice. 

Am  lăsat  să  le  scrie  pe  hârtie,  fiecare  independent,  sub  con¬ 
trola  mea.  Din  43  de  elevi,  43  au  răspuns,  în  modul  următor: 
La  prima  întrebare  au  răspuns  corect  11;  La  a  doua  20;  La  a 
treia  — :  La  a  patra  3;  Teologii  toţi  au  maturitate. 

Pedagogii  au  avut  să  răspundă  numai  la  prima  întrebare, 
şi  din  43  au  răspuns  corect  12. 

Dintre  teologi  44%  sunt  fii  de  preoţi,  33%  fii  de  economi, 
17%  învăţători,  oficianţi,  6%  meseriaşi.  Elementele  sunt  recrutate 
dela  12  şcoale  medii. 

Aceasta  e  experinţa  care  am  putut  să  o  fac  de  4  ani  încoace, 
Toţi  elevii  aceştia  au  fost  catehizaţi.  Dar  cum?  De  am  spune 
ce  ne  povestesc  ei  înşişi,  mulţi,  foarte  mulţi  ar  încremeni  de  cele 
auzite.  Şi  din  aceste  elemente  tinere,  noi  să  creştem  preoţi  în 
toată  puterea  cuvântului.  Nu-i  condamnăm  pe  dânşii,  căci  nu  ei 
sunt  de  vină.  Alţii  au  răspunderea  grea.  Şi  dacă  pănă  acum  nu 
au  făcut  destul  chemării  lor,  îi  rugăm  şi  sperăm  că  vor  începe 
a  lucra  conform  chiemării  lor. 

Dacă  catehizaţia  noastră  e  aşa  slabă  în  şcoalele  medii,  cum 
va  fi  ea  în  şcoalele  poporale?  Dacă  cei  ce  vin  la  teologie,  simţind 
în  inimile  lor  vocaţiune  ştiu  atâta  din  religie,  ce  vor  şti  ceilalţi  tineri '. 

Să  nu  vorbim  de  catehizaţia  sărmanelor  fetiţe.  Pe  dânsele 
mulţi  le  Iasă  cu  totul  la  o  parte,  cu  observarea,  ia  ce  să  le  mai 
dai  lucru  şi  cu  religia.  Unii  ca  aceştia  ne  fac  impresia,  că  nu  au 
nici  cea  mai  mică  idee  de  educaţiune,  căci  altfel  ar  şti  de  ce  va¬ 
loare  e  educaţia  primită  dela  mamă.  Ar  trebui  să  ştie  că  mama 
cu  influinţa  ei  e  hotărâtoare  pentru  vieaţa  întreagă  a  copilului. 
Dacă  mama  nu  are  sentiment  şi  cunoştinţele  elementare  religioase 
cum  le  va  da  copiilor? 

E  timpul  suprem  să  ne  cugetăm  serios.  Va  veni  timpul  şi 
acum  este,  când  vom  fi  avizaţi  numai  la  studiul  religiunii,  şcoale 
nu  vom  avea,  învăţătorii  nu  vor  mai  fi  ai  noştri,  şi  atunci  cine 
să  propună.  Poporul  nostru  mai  are  credinţă,  să  i-o  susţinem  şi 
întărim  pănă  ce  nu  va  fi  târziu.  Tot  mai  multe  sunt  elementele 
străine  de  biserică,  în  sinul  poporului  nostru.  Mulţi  pleacă  peste 
ţări  şi  peste  mări  ca  să-şi  îmbunătăţească  starea  materială.  După 
muncă  grea  şi  istovitoare  se  întorc,  căci  iubirea  de  moşie,  iubirea 
pentru  holda,  ţarina,  patria  strămoşească  îl  aduce  înapoi.  El  îşi 
iubeşte  pământul  ţării  sale,  căci  e  udat  de  sângele  strămoşilor. 


1  Dar  de  am  face  probă —  cum  ar  fi  voit  să  o  ceară  un  preot —  cu  acei  laici  cari 
sunt  conducătorii  vieţii  noastre  religioase  prin  toate  corporaţiunile  superioare.  -  Poate 
vor  răspunde  şi  ei  cum  a  răspuns  un  bătrân:  Ar  trebui  să  ie  ştie  dar  fără  obligământul 
de  a  le  şi  urma. 

El  se  întoarce  în  ţărina  strămoşească,  dar  nu  cu  credinţa  şi 
legea  străbună.  EI  aduce  idei  străine,  poate  cu  totul  contrare  bi- 
sericei  noastre.  Asta  iar  ni-o  dovedeşte  experinţa. 

Ca.  să  prevenim  deci  toate  aceste  rele,  să  contrabalansăm 
aceste  curente  greşite,  trebue  să  ne  punem  cu  deadinsul  la  munca 
catehizării.  « Preoţii  să  catehizeze  ei  înşişi».  Dânşii  dispun  şi 
de  cele  mai  bune  mijloace.  Dânşii  sunt  săvârşitorii  cultului  Dum- 
nezeesc,  în  care  îşi  caută  încă  mângâierea  o  bună  parte  a  popo¬ 
rului  nostru.  Fiecare  credincios  poate  lua  parte  activă  la  cultul 
nostru  divin,  iar  în  biserica  sa  prin  icoanele  sfinte  îi  se  pune 
înaintea  ochilor  toată  istoria  credinţei  sale.  Prin  cântările  auzite 
în  graiul  lui  frumos  şi  limpede,  îşi  vede  şi  simte  exprimat  tot 
dorul  şi  toată  durerea  inimei  sale. 

Preoţii  să  se  îngrijască  de  creşterea  mlădiţelor  tinere  şi  fra¬ 
gede;  să  îngrijască  de  sufletele  tinere  şi  nevinovate.  Să  nu  uite  că 
prin  catehizaţie  îşi  câştigă  stima  şi  iubirea  copiilor  nevinovaţi 
dela  început,  şi  va  avea  viaţa  întreagă  fii  buni,  blânzi  şi  ascul¬ 
tători.  Turma  îi  cunoaşte  glasul  şi-l  urmează.  De-1  va  vedea  numai 
în  biserică  săvârşind  în  mod  oficios  şi  mecanic  slujba  obligatoare 
îl  va  socoti  ca  pe  un  năimit,  aşa  îl  va  şi  cinsti,  şi  va  remânea 
străină  de  glasul  lui.  Neamul  nostru  numai  prin  o  muncă  ne¬ 
întreruptă,  numai  prin  un  caracter  religios-moral  ideal  poate  spera 
să  se  înalţe,  să  înainteze,  şi  să  impună  altora. 

Păstorii  adevăraţi  să  cheme  pruncii  la  sine;  să  Ie  dea  bine¬ 
cuvântarea  unei  educaţiuni  religiose  bune,  căci  prin  dânşii  şi  pe 
dânşii  clădesc  împărăţia  noastră  morală,  şi  prin  fiii  lor  sufleteşti 
se  vor  înălţa  şi  dânşii. 

Cultivaţi  mlădiţele  tinere,  ca  să  devină  arbori  puternici,  apă¬ 
rători  de  biserică,  la  cari  rădăcina  să  fie  credinţa  adevărată  astfel 
întărită  încât  uraganul  furtunilor  aduse  de  duhul  rău  al  vremii, 
să  se  sfărâme  de  tăria  credinţei  strămoşeşti.  Atunci  noi  vom 
sta,  vom  trăi,  pomenirea  voastră  se  va  face  cu  laudă  şi  binecu¬ 
vântare,  iar  biserica  noastră  va  sta  şi  nici  porţile  iadului  nu  o 
vor  birui.  Prof.  Crăciunescu. 

CODEX  IUSTINIANEUS 


(apărut  sub  redacţiunea  lui  Dionisiu  Gothofred,  cu  prefaţa  din  1583,  tipărit  în 

Frankfurt  am  Main). 


Adecă  codicele  împăratului  Iustinian,  şi  codice  înseamnă 
adunare  de  legi. 

Teodosiu  al  ll-lea,  adecă  cel  tinăr,  împăratul  imperiului  roman 
dela  răsărit,  a  ordinat,  că  toate  legile  de  până  atunci,  să  se  adune 
într’un  Codex  Theodosianus,  şi  s’au  adunat  în  16  cărţi.  In  acest 
op,  s’au  adunat  toate  edictele,  legile  şi  ordinaţiunile;  începând 
dela  împăratul  Constantin  cel  Mare  (308 — 337  după  Christos)  până 
in  ziua  publicării  codicelui  lui  Teodosiu  în  anul  438  după  Christos. 

Flaviu  Iustinian  I,  împărat  dela  527 — 565  după  Christos,  un 
bărbat  cu  ştiinţă  juridică,  a  ordinat  adunarea  tuturor  edictelor, 
legilor  şi  ordinaţiunilor,  ce  au  apărut  dela  împăratul  Adrian,  117 
după  Christos,  până  în  timpul  lui  Iustinian,  şi  s’a  compus  Codex 
Domini  lustiniani  sacratisimi  principis,  în  12  cărţi.  Prima  ediţiune 
a  condicelui  s’a  publicat  la  anul  529  după  Christos. 

împăratul  Iustinian  în  Februarie  anul  528  după  Christos,  se 
adresează  cătră  senatul  urbii  (cetăţii)  Constantinopolului,  pentruca 
să  se  adune  toate  legile  şi  să  se  compună  un  codice. 

Iustinian  în  acest  rescript  aminteşte  încă  de  codicii  Gre¬ 
gorian,  Hermogenian  şi  Theodosian.  După  comentare  am  aflat, 
că  în  codex  Gregorianus  s’au  adunat  legile  începând  dela  Adrian 
117 — 138  până  la  Valerian  253—260  după  Christos,  mai  departe, 
că  în  codex  Hermogenianus  s’au  adunat  legile  începând  dela  îm¬ 
păratul  Claudiu  269 — 271,  până  la  împăratul  Deocletian  284 — 286. 
Astfel  adunătorii  de  legi  aveau  trei  codici  întru  ajutoriul  lor. 

Iustinian  a  denumit  pe  juriştii  învăţaţi,  cari  să  Iucre  la  facerea 
codicelui.  Aceştia  sunt:  Ion  fost  questor  al  palatului  împărătesc; 
Phoca  magister  militum  (un  fel  de  generalisim)  şi  consul;  Basilide, 
fostul  prefect  al  pretoriului  orientului;  Toma,  questorul  palatului 
împărătesc  şi  fost  consul;  Tribonian,  cu  dignitate  magisteriă;  Con¬ 
stantin  corniţele;  Theofil,  comite  al  sacrului  nostru  consistor  şi 
doctor  de  jure  în  cetatea  noastră;  Dioscur  şi  Presenţiu  şi  diferiţi 
alţii  sunt  rugaţi  din  forul  pretorian.  Urmează  instrucţiuni  pentru 
construarea  codicelui,  şi  ca  toţi  să  se  folosească  de  codicii  cunoscuţi. 

lustînian  în  edictul  din  Dec.  534  după  Christos  ordinează 
emendarea  codicelui  lucrat  şi  ediţiunea  a  doua. 

In  condicele  Iustinian,  anume  în  edicte  sunt  înşirate  numele 
împăraţilor,  ale  căror  legi  s’au  înşirat  în  codice,  şi  anume  în¬ 
cepând  dela  Adrian  117  după  Christos  până  la  anul  534  al  lui 
Iustinian,  adecă  din  un  timp  de  417  ani. 

Teodosiu  cel  mare  la  anul  395  după  Christos  a  împărţit  im¬ 
periul  roman  între  cel  dela  răsărit  (orient)  şi  cel  dela  apus.  In 
acela  capitala  era  Constantinopole,  iar  în  acesta,  era  Roma,  dar 
edictele,  legile,  ordinaţiunile  s’au  cules  din  ambele  imperii. 

E  de  lipsă  acea  desluşire,  că  până  la  Iustinian  s’au  ţinut  4 
concilii  ecumenice  (soboare  a  toată  lumea)  şi  anume  în  Nicaea 
Ia  an.  325,  în  Constantinopole  la  anul  381,  In  Efes  conciliu!  I  la 
anul  431  şi  în  Chalcedone  la  anul  451.  Iustinian  (In  liber  I.  Titulus 
I.  punct  3)  a  ordinat,  că  în  codicele  lui  să  se  înşire  toate  legile 
şi  hotărîrile  aduse  în  cele  4  prime  concilii. 

Astfel  codicele  Iustinian  cuprinde  în  sine  izvoare  nu  numai 
pentru  religiunea  creştină,  în  sensul  strâns  învăţătura  despre  fiinţa 
lui  Dzeu,  despre  sf.  treime  (cu  referinţă  la  teologie)  ci  şi  pentru 
istoria  religiunii,  a  bisericilor  şi  a  tuturor  instituţiunilor,  până  la 
anul  534  după  Christos. 

Am  spus  mai  sus,  că  codicele  iui  Iustinian  s’a  împărţit  în 
12  cărţi  (libri).  Acum  adaug,  că  fiecare  carte  e  împărţită  în  titli 
(tituli)  şi  aceştia  în  obiecte  numerizate. 

Se  arăt  ceva  de  exemplu  despre  forma  şi  cuprinsul  codicelui, 
anume  obiectele  din  cartea  1.  titlul  I. 

Cartea  I. 

De  trinitatea  cea  mai  înaltă  şi  de  credinţa  catolică  (cu  înţeles: 
universală)  şi  că  nimenea  să  nu  cuteze  despre  aceste  în  public  a 
disputa  cu  contraversiune. 

Titlul  I. 

1.  1.  De  una  zeitate  şi  trinitate.  2.  De  numele  acelora,  cari  au 
primit  credinţa  adevărată  şi  de  pedeapsa  ereticilor. 

(Despre  aceste  tratează  edictul  din  anul  380  după  Christos 
al  împăraţilor  Gratian,  Valentinian  şi  Teodosiu  cătră  poporul  cetăţii 
Constantinopolitane), 


—  375  — 


2.  1.  De  congregaţiunile  (adunările)  ereticilor  şi  credincioşilor. 

2.  Rezultatul  conciliului  dela  Nicaea.  3.  De  scoaterea  afară  din 
biserici  a  ereticilor  şi  de  redarea  bisericilor  în  posesiunea  episco- 
pilor  catolici  (de  legea  universală). 

(Despre  aceste  se  află  în  edictul  din  anul  381  după  Chri- 
stos  al  împăraţilor  Gratian,  Valentinian  şi  Teodosie  cătră  Eutropiu 
prefectul  pretoriului  militariu.  Respective  e  însuş  edictul). 

3.  1.  Prefaţă.  2.  De  cărţile  lui  Porfiriu  în  contra  religiunii 
creştine.  3.  Despre  Nestorianii,  cari  sunt  de  a  se  pedepsi.  4.  Despre 
arderea  cărţilor  lui  Nestoriu  şi  ale  altora  asemeni.  5.  Despre  si¬ 
nodul  din  Nicaea  şi  din  Efez.  6.  De  Irenei.  7.  Epilog  (încheierea 
edictului). 

(Edictule  dela  împăratul  Teodosiu  şi  Valentinian,  cătră  Hormisda, 
presidiul  provinciei,  dat  în  anul  449  după  Christos). 

4.  Nimenea  în  public  să  nu  discute  cu  controversie  despre 
credinţă.  Adecă:  având  părere  contrarie  celor  din  edict,  şi  anume, 
că  ereticii  să  nu  poată  predica  ceva  contrariu. 

(Edictul  e  dela  împăratul  Marcian  cătră  A.  Palladiu  prefectul 
pretoriului,  dat  în  anul  459  după  Christos). 

5.  1.  Prefaţa  (în  edict.)  2.  Cele  mai  înalte  ale  credinţei  catolice. 

3.  Să  se  anatemizese  Nestorius,  Eutyches,  Apollinaris  şi  secta- 
torii  lor. 

(E  edictul  împăratului  lustinian  din  Martie  528  după  Christos). 

Tot  edictul  acesta  se  trimite  celor  din  Constantinopole,  iară 
la  capătul  edictului  se  ordinează  ca  să  se  trămită  şi  la  Efeseni, 
Cesarieni,  Cyziceni,  Amideni,  Trapezunţiani,  ierosolimitani,  Apa- 
meni,  lustinianopolitani,  Teopolitani,  Augustani,Tarzeni  şi  Ancyreni. 
Se  vede,  că  edictul  s’a  trimis,  ca  şi  un  circulariu  şi  în  acest  mod 
s’au  unificat  cele  de  lipsă. 

6.  1.  Prefaţă.  2.  Opiniunea  ereticilor  şi  anatema.  3.  Con¬ 
fesiunea  catolică.  4.  De  edictul  lui  lustinian.  5.  De  cele  4  con¬ 
cilii  ecumenice.  6.  Epilog. 

(Acesta  e  edictul  lui  lustinian  din  Aprilie  533,  cătră  Epifaniu, 
prea  sfântul  şi  cel  mai  fericit  arhiepiscop  al  acestei  cetăţi  regale 
(Constantinopole)  şi  patriarhului  ecumenic. 

7.  Epistola  lui  loan  arhiepiscopul  şi  a  celui  preasfânt  pa¬ 
triarh  al  cetăţii  Romei,  cătră  lustinian  Augustul,  fiul  cel  mai 
glorios.  Dat  nu  se  află. 


24* 


;S 


—  376  -  - 

8.  Epistola  lui  lustinian  Augustul,  catră  loan  preasfântul 
arhiepiscop  al  Romei  şi  patriarh. 

In  textul  epistolei  se  cuprinde: 

1.  Prefaţă.  2.  De  opiniunea  ereticilor.  3.  Confesiunea  ca¬ 
tolică.  De  cele  4  concilii.  4.  Despre  delegaţii  (solii)  trămişi  la 
papa  în  Roma.  5.  Petiţiune  6  Subscriere,  dar  numele  nu-i  pus. 

în  Roma  a  fost  arhiepiscop,  anume  papă,  unul  loan  I.  până 
la  526;  altul  loan  al  II4ea  până  Ia  anul  535.  Eu  cred,  că  lustinian 
cu  acesta  a  fost  în  legătură. 

9.  Epistola  papei  din  Roma,  cătră  lustinian  împăratul,  cu 
datul  din  534  după  Christos.  loan  al  11-lea  a  trăit  până  în  anul 
535,  astfel  epistola  e  a  lui. 

Din  aceste  epistole  se  vede,  că  lustinian  împăratul  pentru 
cele  ale  credinţei  era  în  legătură  cu  patriarhul  din  Constantinopole 
şi  şi  cu  cel  din  Roma. 

Aceste  înşirate  se  cuprind  în  titlul  l-iu  a  cărţii  I-me,  carea  are 
13  titlii  referitori  numai  la  Dumnezeu,  la  Christos,  la  religiune, 
biserică  şi  la  toate  instituţiunile  creştine. 

Dar  şi  în  alte  părţi  constitutive  ale  codicelui,  e  foarte  mult 
material  despre  religiune  şi  instituţiunile  ei. 

Un  istoric  evlavios  cetind  edictele  referitoare  la  fundarea 
religiunii,  simte  înălţarea  inimei,  a  sufletului  şi  a  spiritului  său 
cătră  Dumnezeu. 

Scopul  de  frunte  al  acestei  scrieri  a  fost,  ca  pe  aceia,  cari 
se  ocupă  cu  istoria  religiunii  ori  din  ce  punct  de  vedere,  să-i  fac 
atenţi,  că  în  codicele  lui  lustinian  se  află  date  istorice  foarte 
însemnate,  şi  că  acei  cu  misiune  de  a  scruta  pe  acest  teren  să 
se  pună  la  lucru,  ca  în  istoria  noastră  bisericească,  să  aducă  lu¬ 
mina  adevărului. 

Sibiiu,  1907. 


Dr.  At.  Marienescu. 

DESPRE  BISERICĂ  ŞI  FAMILIE. 


„Eu  am  venit  lumină  în  lume,  ca  tot 
ceke  crede  în  mine,  să  nu  rămână  în 
întunerec“.  Ev.  loati  XII,  46. 

Iubiţi  Creştini! 

Coborâtori  dintr’un  neam  mare  şi  puternic,  menirea  noastră  In  lume 
nu  poate  fi  decât  aleasă  şi  de  un  scop  sublim.  Poporul  roman,  cel  mai 
vestit  în  istoria  lumii,  ne-a  aşezat  acum  19  veacuri  de  sentinele  la  malurile 
Dunării  şi  de  pioneri  ai  culturii  şi  civilizaţiunii  latine.  Puţin  timp  ne-am 
bucurat  de  linişte  şi  pace  în  aceste  părţi.  După  mai  bine  de  un  veac  şi 
jumătate  bunăstarea,  cultura  şi  civilizaţiunea  sub  scutul  acvilelor  romane 
ajunse  la  un  grad  mare  de  desvoltare  şi  provincia  se  numea  Dacia  feri¬ 
cită.  Păcatele  străbunilor  şi  lăcomia  vecinilor  barbari,  după  crâncene  şi 
sângeroase  lovituri  stânseră  domnia  şi  cultura  romană.  Vitezele  legiuni  ro¬ 
mane  părăsiră  ţeara,  şi  cu  dânscle  şi  ceice  trăiau  la  umbra  vulturilor  lor, 
adecă  magistraţii  (slujbaşii)  şi  boierii  sau  bogaţii ;  iară  poporul  rămase  în 
voia  întâmplărilor  grele  de  apoi,  şi  în  grija  lui  D-zeu,  ocrotitorul  săracilor 
şi  al  oamenilor  năcăjiţi. 

Trecut-am  timpuri  de  grea  cumpănă,  suferit-am  veacuri  întregi  sub 
potopul  năvălitor  al  oardelor  barbare;  perdut-am  mult  în  luptele  groaznice 
ale  vremilor  cumplite,  dar  iată-ne  astăzi  reînviaţi  ca  şi  sfinxul  din  cenuşa 
sa,  în  faţa  lumii,  pe  moşia  noastră,  păstrând  limba  şi  legea  străbunilor. 
Jertfele  şi  suferinţele  strămoşilor  şi  mila  lui  D-zeu  au  făcut  aceste  minuni. 
Cartea  neamului  nostru  nu  este  încheiată,  şi  nu  putem  şti  ce  poartă  în 
sin  viitorul  pe  seama  noastră,  Vă  indic  în  cele  următoare,  Iubiţi  creştini! 
armele  de  cari  aveţi  să  vă  folosiţi  pentru  mântuirea  voastră.  Vă  rog  să 
mă  ascultaţi  cu  luare  aminte  şi  cu  bunăvoinţă. 

* 

*  * 

Temelia  societăţii  omeneşti  este  biserica  şi  familia.  Popoarele  şi  sta¬ 
tele  din  vechimea  căruntă  şi  până  în  zilele  noastre  ne  atestă  aceasta.  Aşe- 
zămintele  religioase  din  trecut  şi  prezent  regulează  după  norme  bine  sta¬ 
bilite  şi  cumpănite  vieaţa  indivizilor  şi  societăţii  întregi.  Când  credinţele 
religioase  ale  unui  popor  sau  individ  se  zdruncină,  se  desface  şi  se  pră¬ 
buşeşte  temelia  caselor  şi  ţărilor.  Adevărul  acesta  vecinie  durează:  fără 
religiune  nu  poate  exista  ordine  şi  moralitate  publică.  Ecvilibrul  societăţii 
omeneşti  şi  compasul  vieţii  noastre  ni-i  dă  credinţa.  Pentru  a  dovedi  ade¬ 
vărul  acesta  nu  trebue  să  cercăm  scripturile  vechi  şi  nouă,  nici  să  scrutăm 
istoria  şi  faptele  neamurilor  renumite  din  trecut,  ajunge  destul  să  privim 
carta  ţărilor  de  acum  şi  lucrările  de  azi  ale  popoarelor  precum  şi  ale  in¬ 
divizilor  cu  cari  vieţuim  împreună.  Omul  lipsit  de  frica  de  D-zeu  şi  de 
ruşinea  de  oameni  este  aşa  de  periculos  ca  şi  ciuma  pentru  semenii  săi. 
Părinţii  cari  nu-şi  îngrijesc  şi  iubesc  fiii  lor  şi  copiii  cari  nu-şi  cinstesc  şi 

în  caz  de  iipsă  nu-şi  ajută  părinţii  ior,  sunt  fiinţe  ordinare,  lipsite  de  vir¬ 
tuţi  pe  cari  le  găsim  şi  la  dobitoacele  necuvântătoare.  Un  om  cu  aşa  scă¬ 
deri  mari,  sau  un  popor  cu  aşa  membri  stricaţi  şi  corupţi  nu  poate  avea 
viitor.  Scurt  zis:  un  om  necredincios,  un  părinte  lipsit  de  iubirea  cătră 
fii  şi  un  copil  lipsit  de  respectul  şi  stima  cu  care  datorează  părinţilor,  este 
o  cangrenă  în  societatea  omenească.  Dacă  nu-mi  credeţi,  cercetaţi  puţin 
şi  Vă  convingeţi  de  adevărul  spuselor  mele.  Pentruca  urmaşii  să  nu  de¬ 
vină  judecătorii  noştri,  ce  avem  să  facem? 

Avem  mai  întâi  să  apăram  şi  să  întărim  biserica  noastră  dreptmări- 
toare:  izvorul  dătător  de  vieaţă,  de  lumină  şi  de  mângâiere  al  părinţilor 
noştri,  din  care  ne  adăpăm  cu  credinţă  adevărată  şi  noi,  cu  care  apoi  res¬ 
trângem  ispitele  şi  atacurile  viclene  şi  ostile.  Multe  silinţe  au  pus  şi  mari 
jertfe  au  adus  moşii  şi  strămoşii  noştri,  până  au  organizat  biserica  noastră 
astfel,  cum  ara  primit-o  şi  cum  trebue  să  o  lăsăm  şi  noi  de  moştenire  ur¬ 
maşilor  noştri.  In  activitatea  bisericii  se  reoglindeşte  vieaţa  sufletească  a 
unui  popor.  Dela  cea  mai  joasă  până  la  cea  mai  înaltă  treaptă  culturală, 
în  Fetişism,  Bramanism,  Budhism,  Mohamedanism,  Iudaism  şi  până  în 
Creştinism,  acelaş  dor  îl  frământă  pe  om  după  firea  şi  priceperea  Iui  pentru 
un  cult  mai  înalt,  mai  ideal,  pe  care  şi-l  creiază.  In  sufletul  omului  viază 
o  dorire  nesfârşită  după  fericire  şi  care-!  face  să  fie  atât  de  neastâmpărat 
şi  adesea  nemulţămit.  Cu  cât  individul  şi  poporul  respectiv  este  mai  per¬ 
fecţionat,  cu  atât  doririle  Iui  sunt  mai  ideale  şi  pornirile  mai  curate.  Mân¬ 
carea,  beutura  şi  celelalte  plăceri  trecătoare,  nu  dau  mulţămirea  şi  înde¬ 
stularea,  mai  bine  zis  fericirea  dorită  şi  căutată  de  toate  fiinţele  geniale  şi 
alese  ale  omenirii,  şi  pentrucă  în  lumea  aceasta  nu  o  găsim,  o  dorim  mai 
departe,  nu  cu  trupul  ci  cu  sufletul,  în  o  altă  lume,  unde  vom  fi  după 
cuvântul  sf.  Scripturi  ca  îngerii  lui  D-zeu. 

Să  întărim  în  biserica  noastră  dreptmăritoare  acel  cult  ideal,  care 
ne  va  ridica  tot  mai  mult  între  celelalte  neamuri  din  lume;  să  vieţuim  avân- 
tându-ne  spre  scopul  nostru  măreţ,  de  pioneri  ai  culturii  în  orientul  Eu- 
ropii,  căci  apostolul  ginţilor  a  zis  cătră  Romani,  străbunii  noştri :  «de  veţi 
trăi  trupeşte  muri -veţi* . 

Pentru  a  vieţui  cu  sufletul  trebue  să  avem  credinţă  şi  iubire  cătră 
biserica  noastră,  căci  zice  sf.  ap.  Pavel  (Rom.  I,  17):  «Că  într'ânsa  se  des¬ 
copere  dreptatea  lui  D-zeu  din  credinţă  spre  credinţă;  precum  este  scris: 
dreptul  va  trăi  prin  credinţă *,  iară  loan  I  5,  4:  « Tot  cel  născut  dela  D-zeu 
învinge  lumea  şi  această  biruinţă  ce  a  învins  lumea  este  credinţa  noastră » ; 
iară  în  evangelia  sa  XII,  36  ne  zice:  « Până  când  aveţi  lumina,  credeţi  în 
lumină  ca  să  fiţi  fii  ai  luminii".  Şi  iarăşi  XIV,  I:  «-Să  nu  se  turbure  inima 
voastră  credeţi  în  D-zeu,  credeţi  şi  în  mine.*  Râzi  maţi  şi  povăţuiţi  de  în¬ 
văţăturile  bisericii,  vom  urma  ca  şi  străbunii  noştri  calea  noastră  pămân¬ 
teană,  căci  fundatorul  ei  lisus  Christos  a  zis  că:  « porţile  iadului  nu  o  vor 
birui.*  (Mat.  XVI,  ÎS).  In  sinul  bisericii  să  petrecem  cu  credinţă  tare  şi 
nefăţârită,  spriginind  cu  iubire  şi  cu  jertfe  aşezămintele  ei.  La  sinul  bi- 

sericii  se  adăposteşte  fiica  ei,  şcoala  noastră  confesională  prin  care  se  cul¬ 
tivă  iubirea  de  neam,  de  limbă  şi  de  lege  în  mlădiţele  noastre.  Cu  jertfe 
mari  susţinem  aşezămintele  noastre  religioase  şi  culturale,  şi  e  de  pre¬ 
văzut,  că  vremi  şi  mai  apăsătoare  vor  năpădi  asupra  noastră,  să  fim  deci 
pregătiţi  şî  gata  spre  jertfire. 

Organul  luminător  al  corpului  este  ochiul,  iar  al  unui  neam 
este  biserica  şi  şcoala:  >De  va  fi  ochiul  tău  curat,  tot  corpul  tău  va 
fi  luminat  —  grăieşte  mântuitorul  nostru  lisus  Christos  —  dară  de 
va  fi  ochiul  tău  tulbure ,  tot  corpul  tău  va  fi  întunecat.  Deci  dacă 
lumina,  care  este  în  tine,  este  întunerec,  întunerecul  oare  cât  de  mare  va  fh. 
Mat.  VI,  22 — 23.  Deci  pentruca  biserica  şi  şcoala  noastră  să-şi  poată  îm¬ 
plini  misiunea  lor,  trebue  să  se  bucure  de  tot  spriginul  şi  de  toată  îngri¬ 
jirea  noastră.  Soartea  neamului  nostru  este  legată  de  biserica  sa,  împreună 
vor  trăi  sau  vor  peri,  dacă  aşa  le  va  fi  destinul.  Aşa  au  înţeles  şi  au  pă¬ 
truns  străbunii  rostul  fiinţei  noastre;  în  suferinţele  grele  ce  le-au  îndurat, 
şi  în  luptele  crâncene  ce  le-au  purtat,  şi -au  pus  sufletul  pentru  legea  şi 
biserica  lor,  în  care  neamul  şi-a  conservat  limba  şi  datinele  sale  şi  a  găsit 
limanul  de  adăpostire  şi  portul  de  reculegere  trupească  şi  sufletească. 

Noi  vieţuim  prin  urmaşii  noştri.  Cea  mai  mare  îngrijire  datorim  cre¬ 
şterii  acelora.  Legătura  naturală  între  părinţi  şi  copii  se  întăreşte  prin  cul¬ 
tivarea  acestora.  Părinţii  buni  şi  adevăraţi  trăiesc  pentru  pruncii  lor.  Ei 
au  datorinţe  mari,  trebue  să-i  crească  in  frica  Domnului,  care  este  înce¬ 
putul  înţelepciunii. 

Filosoful  Plato  reduce  o  mare  parte  a  păcatelor  la  neştiinţă;  iară  Pavel 
apostolul  ginţilor  grăieşte,  cum  vor  crede  de  nu  li-se  va  vesti.  Pentru 
aceea  a  zis  şi  înţeleptul  Solomon  (Prov.  XX,  6):  « învaţă  pe  copil  calea 
pe  care  trebue  să  umble  şi  când  va  îmbătrâni  nu  se  va  abate  dela  ea »; 
iară  Pavel  ap.  Efes.  VI,  4  zice:  « creşteţi  copiii  în  învăţătură  şi  în  drep¬ 
tatea  Domnului. »  Lucraţi  aşa,  Iubiţi  creştini!  ca  urmaşii  să  nu  se  facă 
judecătorii  voştri. 

Mai  mult  însă  decât  vorba  foloseşte  fapta,  căci  grăieşte  sf.  scriptură, 
că  fiii  văzând  faptele  bune  ale  părinţilor  se  vor  sili  a  face  asemenea  sau 
şi  mai  mult.  Treb.'e  deci  nu  numai  cu  învăţătura  a-i  lumina,  ci  şi  prin 
exemple  frumoase  şi  lăudabile  a  le  arăta  calea  bună  şi  potrivită  de  urmat 
în  vieaţă.  Scandela  trebue  să  vină  în  lume  zice  dl  lisus  Christos,  dar  vai 
omului  aceluia  prin  care  întră  scandela.  Poate  fi  deci  ceva  mai  ruşinos 
decât,  ca  părinţii  să  scandalizeze  fiii  lor  prin  purtarea  lor  şi  exemplul  său. 
Grijiţi  deci  ca  urmaşii  să  nu  devină  judecătorii  voştri.  «Şi  tu  te  vei  în¬ 
toarce  la  lehova  D-zeul  tău ,  şi  vei  asculta  de  glasul  lui  după  toate  câte 
îţi  poruncesc  ţie  eu  astăzi,  tu  şi  fiii  tăi  din  toată  inima  ta  şi  din  tot  su¬ 
fletul  tău».  V  Moise  XXX,  2. 

Copiii  înţelegând  învăţăturile  şi  poveţele  bune  şi  folositoare  ale  pă¬ 
rinţilor  precum  şi  văzând  faptele  lor  frumoase  şi  măreţe,  temându-se  de 
D-zeu  vor  cinsti  şi  asculta  pe  părinţi,  şi  semenii  lor  şi  vor  deveni  membri 

aleşi  societăţii  întregi,  lauda  oamenilor  şi  binecuvântarea  lui  D-zeu  îi  va 
însoţi  în  cărările  vieţii  lor:  « Copiilor ,  ascultaţi  pe  părinţii  voştri  în  toate; 
căci  aceasta  este  bineplăcat  Domnului»,  grăieşte  sf.  ap.  Pavel  la  Colos. 
III,  20;  iară  la  II  Tim.  III  1—4  zice:  «Şi  aceasta  să  şti,  că  în  zilele  de 
mai  apoi,  vor  veni  vremi  cumplite,  căci  vor  fi  oameni  iubitori  de  sine,  stâr¬ 
ciţi,  falnici ,  trufaşi,  defăimători,  nemulţămitori,  neascultători  de  părinţi, 
profani,  fără  de  iubire  fiiască,  neîmpăcaţi,  grăitori  de  rău,  neînfrânaţi, 
cruzi,  neamici  binelui,  vânzători,  furioşi,  îngâmfaţi,  iubitori  de  desfătări 
mai  mult  decât  iubitori  de  D-zeu.»  Aşa  vor  ajunge  urmaşii,  judecătorii 
noştri. 

Deci  ca  să  nu  se  întâmple  aceasta,  vă  aduc  aminte  cuvintele  aceluiaş 
apostol  cătră  Timoteiu:  «Te  jur  drept  aceea  înaintea  lui  D -zeu  şi  Dom¬ 
nului  nostru  lisus  C/uistos,  care  va  să  judece  viii  şi  morţii  in  arătarea  şi 
în  împărăţia  sa:  predică  cuvântul,  stăruieşte  la  timp  şi  fără  timp,  mustră, 
ceartă,  îndeamnă  cu  toată  îndelunga  răbdare  şi  cu  învăţătura.  Căci  va 
veni  timp,  când  nu  vor  suferi  învăţătura  cea  sănătoasă ;  ci  după  poftele 
lor  îşi  vor  alege  învăţătură,  gâdilindu-şi  auzul.  Şi  îşi  vor  întoarce  auzul 
dela  adevăr;  iară  la  basme  se  vor  plecă»  II  Tim.  IV  1  —4.  Ace!  timp  pre¬ 
vestit  de  apostol  pare  că  a  sosit,  căci  s’au  sculat  profeţi  mincinoşi,  cari 
prin  basmele  şi  învăţăturile  lor  mincinoase  propagă  necredinţa  şi  lăţesc 
în  sinul  fiilor  noştri  perirea.  Duhul  ce  transpiră  din  rătăcirea  lor  face  apoi 
ca  urmaşii  să  devină  judecătorii  noştri. 

In  lături  deci  cu  acel  duh  pervers! 

Legăturile  sfinte  şi  fireşti  dintre  părinţi  şi  copii  să  le  întărim  prin 
mijlocirea  bisericii.  Toţi  oamenii  mari  aproape  au  avut  părinţi  buni.  Mama 
sf.  Ioan  gură  de  aur,  sf.  Vasile  şi  Monica,  păr.  Augustin.  Cu  trezvie  şi  cu 
dreptate  să  vieţuim,  să  povăţuim  copiii  noştri  întru  frica  Domnului,  învă- 
ţându-i  să  păzească  toate,  câte  a  poruncit  lisus  Christos  să  facem  şi  să 
lucrăm,  ca  părtaşi  să  fie  vieţii  cei  vecinice,  iară  când  noi,  după  rânduiala 
firii  ne  vom  coborî  în  mormânt  la  părinţii  noştri,  urmaşii  să  nu  devină 
judecătorii  noştri.  Staţi  şi  priveghi iaţi,  ca  duşmanul  ce  caută  pe  cine  să 
apuce  să  nu  vă  amăgească.  Nu  fălindu-ne  cu  originea  noastră  însemnăm 
ceva  în  sânul  popoarelor,  ci  dacă  prin  hărnicia  noastră  ne  luăm  partea  ce 
nî-se  cuvine  din  lume.  Nu  bătâtidu-ne  peptul  cu  laude  la  adresa  străbu¬ 
nilor  valorăm  ceva,  căci  nimenea  nu  dă  nimic  pe  acestea,  ci  sufulcându-ne 
mânecele  cu  braţul  şi  cu  munca  noastră  ne  impunem  prin  lucrarea  noa¬ 
stră  serioasă  şi  cinstită.  Nu  cu  alaiuri  şi  cu  vifleimuri  ce  dispar  ca  beşi- 
cile  de  săpun  şi  ca  fumul  să  ne  amăgim  pe  noi,  crezând  că  alţii  nu  cu¬ 
nosc  slăbiciunea  noastră.  Să  ne  întoarcem  la  firea  strămoşilor  care  este 
dovedită  prin  proverbul  înţelept:  «Românul  tace  şi  face.» 

In  familie  dar  să  domnească  ordinea  şi  iubirea  de  muncă,  apoi 
prin  cumpăt  şi  cruţare  şi  prin  vieaţă  cinstită  şi  curată,  părinţii  nu  numai 
cu  sfatul  dar  şi  cu  fapta  să  dea  pilde  bune  şi  alese  fiilor  lor,  şi  astfel  so¬ 
cietatea  noastră  compusă  din  asemenea  familii  viguroase  îşi  va  elupta 

partea  ce  li-se  cuvine  în  lume  şi  atunci  urmaşii  nu  se  vor  face  judecătorii 
noştri.  Fala  deşartă,  închipuirea  oarbă,  luxul  nebun,  desfrâul  omorîtor, 
risipa  păgubitoare  şi  traiul  uşor  ne  sapă  mormântul  familiilor  şi  caselor 
noastre.  Nu  vieţuim  în  lume  pentru  plăceri  deşerte  şi  pentru  petreceri, 
Altă  menire,  alt  scop  are  rostul  fiinţei  noastre  ca  neam  ales  între  popoa¬ 
rele  din  lume:  să  nizuim  deci  a  ne  ocupa  cu  demnitate  locul  nostru. 

❖ 

*  * 

Un  duh  rău  se  lăţeşte  tot  mai  mult  în  mijlocul  nostru,  şi  este  pro¬ 
pagat  de  ceice  vor  să  surpe  fundamentul  bisericii  şi  familiilor  noastre. 
Laţul  se  întinde  tot  mai  mult;  cursa  se  desface  tot  mai  tare;  abizul  se 
lărgeşte  prăpăstios  şi  cuprinde  pe  cei  creduli,  uşuratici  şi  puţin  credincioşi 
din  sinul  nostru.  Duşmanul  însă  are  trebuinţă  înainte  de  a  ne  repune  pe 
noi  să  ocupe  forturile  de  scutire:  biserica  şi  familia  noastră.  Apăraţi  cu 
vitejie  şi  cu  bărbăţie  aceste  cetăţi  ale  mântuirii  şi  scăpării  noastre.  Dar 
fiindcă  lupta  acum  aveţi  să  o  purtaţi  nu  cu  puterea  pumnului  şi  a  bra¬ 
ţului,  ci  cu  tăria  credinţei  şi  a  virtuţilor  creştine:  feriţi-vă  sufletul  şi  cu¬ 
getul  vostru  de  învăţăturile  şi  obiceiurile  perverse,  cari  înveninează  şi  de- 
rapănă  ce  au  avut  părinţii  şi  ce  avem  noi  mai  scump  ochilor  noştri.  Timpul 
prevestit  de  Mântuitorul  nostru,  că  se  vor  scula  profeţi  şi  Christoşi  min¬ 
cinoşi  pentru  a  seduce  şi  a  perde  pe  cei  uşor  crezători  este  sosit;  glasu¬ 
rile  sirenice  vă  chiamă,  la  auzul  lor  să  nu  poticniţi. 

Strejeri  aşezaţi  Ia  porţile  cetăţii,  Vă  signalizăm  pericolul  şi  Vă  chemăm 
la  pândă  şi  Ia  luptă,  nu  cu  cuvintele  noastre,  ci  cu  cuvântul  aceluia  care 
ne-a  pus  şi  ne-a  poruncit,  ca  să  vestim  cuvântul  cum  şi  dânsul  l-a  vestit 
oamenilor,  şi  carele  a  zis  despre  sine  astfel :  « Eu  am  venit  lumină  în  lume, 
ca  tot  ceice  crede  în  mine,  să  nu  rămână  în  întunerec.  Şi  de  aude  cineva 
cuvintele  mele,  şi  nu  crede,  eu  tui-l  judec ;  că  n'am  venit  să  judec  lumea  ci 
să  mântuiesc  lumea.  Ceice  se  lapădă  de  mine,  şi  nu  primeşte  cuvintele 
mele,  are  pe  ceice.  îl  judecă ;  cuvântul  care  am  vorbit,  acela  îl  va  judeca  în 
ziua  cea  de  pe  urmă.  Căci  eu  n’am  vorbit  dela  mine  însu-mi,  ci  Părintele 
care  m’a  trimis,  Acela  mi-a  dat  poruncă  ce  să  zic  şi  ce  să  vorbesc.  Ştiu 
că  porunca  lui  este  vieaţă  vecinică,  deci  cele  ce  vorbesc  ea,  precum  a  zis 
Părintele  aşa  vorbesc.  Ev.  loan  XII,  46 — 50.  Iar  eu  smeritul  lucrător  în 
via  Domnului,  carele,  din  mila  şi  cu  ajutorul  Lui,  v’am  grăit  acestea  pentru 
luminarea  şi  întărirea  voastră,  încheiu  aşa,  bunilor  creştini:  ca  fii  ai  luminei 
să  umblaţi,  pentruca  întunerecu!  să  nu  vă  stăpânească,  neadormit  prive- 
ghiaţi  ca  să  nu  rătăciţi  şi  să  vă  pierdeţi  din  vina  voastră  şi  urmaşii  voştri 
să  se  facă  judecătorii  voştri.  Amin.  Or.  George  Popoviciu. 

SALOMEA. 


Un  cuvânt  despre  arta  decadentă. 

La  alt  loc  al  numărului  de  faţă  am  susţinut,  că  între  factorii  culturii 
trebue  să  existe  cea  mai  desăvârşită  armonie,  pentruca  omul  să  se  poată 
bucura  de-  binefacerile  ei.  Acest  adevăr  trebue  să  servească  drept  prin¬ 
cipiu  conducător  pentru  toţi  lucrătorii  în  ogorul  larg  al  culturii,  oricare  ar 
fi  terenul  îndeletnicirii  lor. 

Nu  poate  fi  deci  permis,  ca  unul  dintre  factorii  culturii  să  jignească 
drepturile  şi  însemnătatea  celorlalţi,  căci  altcum,  vieaţa  culturală  îşi  perde 
cumpăna  dreaptă  şi  porneşte  spre  degenerare.  Când  ştiinţa  d.  ex.  lucrează 
împotriva  religiunii  sau  a  moralei,  ea  devine  un  element  de  distrugere  a 
vieţii  sănătoase,  drept  dovadă,  că  s’a  abătut  dela  calea  adevărului,  căci 
adevărul  nu  poate  avea  urmări  rele.  Asemenea  s’ar  osândi  însaş  pe  sine 
rcligiunea,  când  ar  fi  contrară  ştiinţei  şi  culturei  peste  tot,  căci  ea  trebue 
să  sprijinească  progresul  cultural  al  popoarelor,  nu  să-l  stâniinească.  Şi 
tot  asemenea  ar  trece  peste  hotarăle  legii  arta,  când  ar  viola  sentimen¬ 
tele  religioase  şi  cele  morale  ale  omului. 

Adeseori  ni-se  spune  însă,  că  arta  nu  poate  fi  îngrădită  între  hota¬ 
rele  unor  asemenea  consideraţiuni,  ci  ei  trebue  să  i-se  dea  toată  libertatea 
ca  să  poată  progresa.  Astăzi  se  face  rnare  paradă  cu  acest  principiu  al 
libertăţii  artei. 

Nu  vreau  să  discut  aici  îndreptăţirea  principiilor  artei  libere  sau  ale 
artei  cu  tendinţe  şi  nici  nu  este  vorba  de  aceasta,  ci  vreau  să  constat 
numai,  că  sub  pretextul  libertăţii,  arta  ascunde  adeseori  porniri  imorale 
şi  primejdioase  pentru  cultură.  Nu  mai  încape  nici  o  îndoială,  că  fără 
scutul  libertăţii,  arta,  ca  ori  şi  care  alt  factor  cultural,  nu  se  poate  desvolta. 
Dar  tot  pe  atât  de  adevărat  este,  că  şi  libertatea  artei,  ca  ori  care  liber¬ 
tate,  trebue  înfrânată  între  anumite  margini,  ca  să  nu  decadă  în  destră¬ 
bălare. 

Pentru  artă,  aceste  margini  sunt  determinate  de  legătura  armonică 
în  care  trebue  să  stea  cu  ceilalţi  factori  ai  culturii,  cu  adevărul,  care  lu¬ 
minează  spiritul,  cu  morala,  care  înalţă  şi  întăreşte  voinţa,  cu  religiunea, 
care  leagă  pe  om  cu  Dumnezeu,  izvorul  adevărului  şi  al  sfinţeniei.  Eman¬ 
ciparea  artei  de  aceste  legături  s’a  dovedit  întotdeauna  cu  o  cauză  a  de¬ 
cadenţei  sale,  deoarece  violarea  adevărului,  a  moralităţii,  a  religiunii  etc. 
a  trebuit  să  aibă  ca  urmare  şi  violarea  sentimentelor  estetice.  O  creaţiune 
de  artă  decadentă,  care  s’a  abătut  dela  idealele  frumosului,  corupe  gustul 
estetic,  înveninează  şi  strică  sufletele. 

* 

Un  păcat  faţă  de  literatura  şi  faţă  de  bunele  noastre  moravuri  este, 
că  s’a  tradus  în  româneşte  o  astfel  de  plăsmuire  literară  a  decadenţei  moderne. 

E  vorba  de  «Salomea»,  dramă  într’un  act  alui  Oscar  Wiide,  al  cărei 
subiect  este  luat  din  cunoscuta  istorie  biblică  (Mateiu  14,  1 — 13;  Marcu 
6,  14 — 30;  Luca  3,  19 — 20;  9,  7 — 9)  despre  tăierea  capului  sf.  loan  Bote¬ 
zătorul.  Simpla  istorisire  biblică  a  acelei  întâmplări  n’a  fost  însă  destul 
subiect  pentru  o  dramă  decadentă ;  a  trebuit  să  vină  fantazia  bolnavă  a 
unui  Wiide,  ca  să  întreţese  alte  motive  pentru  a-i  da  colorit. 

Dupăce  loan  respinge  în  trei  rânduri  ispita  pornirilor  sensuale  ale 
Salomeei,  fiica  Sodomei  şi  a  Babilonului,  şi  blăstămându-o  se  retrage  în 
închisoare,  ea  pune  gând  să-şi  împlinească  cu  orice  preţ  dorinţa  din  urmă: 

«Gura  vreau  să  ţi-o  sărut,  Ioane!» 

Se  ştie  ce  a  urmat:  jocul  obscen  şi  ca  preţ  capul  lui  loan. 

Dupăce  i-se  aduse  capul  pe  tipsie,  Salomea  nu  e  mai  mult  om,  de¬ 
vine  tiară : 

«Ah,  nu  m’ai  lăsat  să  ţi-o  sărut,  cu  dinţii  am  să  ţi-o  muşc  ca  pe  o 
poamă  coaptă.  Da,  acum  îţi  voiu  săruta  gura,  Ioane.  Nu  ţi-am  spus  eu 

că  am  să  ţi-o  sărut? _  Şi  te  iubesc  încă  Ioane _  setoasă  sunt  de  fru- 

museţa  ta  şi  flămândă  de  trupul  tău ! . . .  A  !  acum  ţi-am  sărutat  gura  Ioane ...» 

O  mai  îngrozitoare  perversitate,  decât  aceasta,  nu  se  poate  închipui  l 
Se  spune,  că  în  faţa  scenei,  când  Salomea  săruta  capul  tăiat  dela  corp 
şi  buzele  amorţite,  mulţi  şi-au  perdut  simţirile.  Chiar  şi  Irod  cel  istovit 
exclamă  cătră  Irodiada:  «mi-e  groază  de  fiica  ta»  şi  dă  soldaţilor  ordin 
să  o  omoare,  căci  de  o  moarte  eroică,  care  să  deştepte  compătimire,  n’a 
fost  vrednică. 

Intre  toate  persoanele,  singur  loan  reprezintă  glasul  conştiinţei  mo¬ 
rale.  încolo,  toată  piesa  este  icoana  unei  psychopathia  sexualis,  nu  mai 
e  artă.  Am  aruncat  cartea  la  o  parte,  scârbit  de  cuprinsul  ei.  A  putut  în¬ 
drăzni  cineva  să  traducă  o  astfel  de  plăsmuire  bolnavă  pentru  un  popor  de 
creştini!?...  jV.  Bălan. 


MIŞCAREA  LITERARĂ. 

Admisibilitatea  căsătoriei  a  doua  a  preoţilor  din  punct  de  vedere 
dogmatic,  canonic  şi  practic  de  Dr.  V.  Găina.  Cernăuţi,  editura  foii 
clericale  „Viitorul",  pp.  42. 

In  timpul  mai  nou  se  agită  foarte  mult  în  biserica  ortodoxă  între¬ 
barea  despre  căsătoria  a  doua  a  preoţilor.  Cu  deosebire  marea  nefericire 
a  preoţilor  rămaşi  văduvi,  a  căror  număr  se  sporeşte  parcă  tot  mai  mult, 
situaţia  nefastă  a  acestor  preoţi  rămaşi,  parte  mare  din  ei,  cu  o  droaie  de 
copii,  cărora  le  lipseşte  îngrijirea  recerută,  apoi  scandela  poporului  faţă 
de  un  preot  văduv,  care  din  slăbiciune  sau  poate  din  desperare  decade, 
ba  chiar  dacă  ar  fi  curat  ca  lumina  totuş  nu  e  lipsit  de  bănuieli,  —  a  dat 
anză  unor  bărbaţi  erudiţi  în  ale  teologiei  de  a  se  ocupa  mai  temeinic  cu 
această  teză.  Au  studiat  diferitele  faze  prin  cari  a  trecut  felul  de  a  se 
privi  căsătoria  a  doua  în  biserica  noastră,  dela  începutul  ei  până  în  prezent, 
şi  au  arătat  în  mod  evident,  că  după  dreptul  dumnezeiesc  cuprins  în  sfânta 
scriptură  ar  fi  permisă  căsătoria  a  doua  a  preoţilor,  care  a  fost  oprită 
prin  canoane  aduse  sub  presiunea  unui  spirit  prea  rigorist,  care  do¬ 
mina  în  biserica  creştină  din  secolul  al  Vl-Iea  începând. 

Intre  acei  bărbaţi  cari  s’au  ocupat  în  mod  ştienţific  cu  admiterea 
căsătoriei  a  doua,  merită  fără  îndoială  să  fie  numit,  în  primul  rând  vestitul 
canonist  Dr.  Nicodim  Milaş,  episcopul  sârbesc  din  Zara,  care  cu  un  aparat 
ştienţific  bogat  se  ocupă  cu  admisibilitatea  căsătoriei  cu  deosebire  din 
punct  de  vedere  canonic.  (Lucrarea  episcopului  Milaş,  publicată  în  traducere 
în  revista  noastră,  a  apărut  şi  în  broşură  separată.) 


—  384  — 

Profesorul  Dr.  Găina  se  ocupă  însă  în  lucrarea  de  fată  cu  această  temă  şi 
din  punct  de  vedere  dogmatic  şi  în  deosebi  din  punct  de  vedere  practic.  Trac¬ 
tatului  prof.  Dr.  Găina  îi  premerge  o  introducere  în  care  expune  starea  căsătoriei 
preoţilor  dela  începutul  bisericii  până  la  sinodul  trulan  (691)  şi  de  aici  până 
în  prezent.  Trece  apoi  la  tractarea  temei  mai  întâi  din  punct  de  vedere 
dogmatic.  Aici  arată  instituţiunea  dumnezeiască  a  căsătoriei,  valoarea  ce 
o  are  pentru  propagarea  adevăratei  moralităţi,  cum  însuş  Mântuitoriul  a 
recunoscut-o  ca  o  atare  instituţiune,  prin  participarea  sa  la  nunta  din  Cana, 
cum  o  recomandă  şi  apostolul  Pavel  ca  o  instituţiune  care  fereşte  de 
imoralitate.  Ce  e  drept  apost.  Pavel  preferă  necăsătoria,  dar  aceasta  nu 
o  face  el  în  urma  unei  legi  impuse,  a  unei  învăţături  revelate,  ci  îşi 
exprimă  numai  părerea  sa  proprie.  Chiar  şi  căsătoria  a  doua  o  admite 
apostolul,  demandând  văduvelor  tinere  ca  să  se  căsătorească  a  doua-oară 
şi  să  nască  fii  pentru  a  nu  fi  expuse  ispitei  din  partea  diavolului.  (Cor.  7, 
12,  Tim.  5,  15).  Vedem  deci,  că  pentru  a  feri  de  imoralitate  recomandă 
apostolul  şi  căsătoria  a  doua.  Cei  drept  despre  căsătoria  a  doua  a  preo¬ 
ţilor  nu  vorbeşte  apostolul,  ba  s’ar  părea  chiar  că  prin  expresiunea  «epi¬ 
scopul  să  fie  bărbat  al  unei  femei»  se  interzice  căsătoria  a  doua  preoţilor, 
dar  pe  lângă  că  acestei  ziceri  i-se  dau  diferite  explicări,  apoi  ştiut  este 
şi  aceea,  că  apostolul  în  privinţa  căsătoriei  a  declarat  apriat  că  n’are  re- 
velaţiuni  dela  Domnul,  ci  dă  numai  sfaturile  sale.  Tot  aşa  se  poate  în¬ 
ţelege  şi  atunci,  când  a  dat  orânduiri  relative  la  căsătoria  episcopilor,  nu 
s’a  provocat  la  revelaţiuni  divine,  ci  a  dat  expresiune  tot  numai  opini- 
unilor  sale.  Biserica  cei  drept,  a  luat  în  înţelesul  rigoristic  cuvintele  apo¬ 
stolului  că  «episcopul  să  fie  bărbat  al  unei  femei»  ţinând  că  e  nedemn 
pentru  un  preot  a  se  căsători  după  hirotonie,  dar  aceasta  e  o  urmare  a 
rigorismului  care  domina  în  biserica  veche  şi  care  nu  numai  că  a  doua 
căsătorie  o  privia  ca  nedeamnă  de  preoţi,  dar  chiar  căsătoria  peste  tot 
era  privită  ca  ceva  lumesc  şi  că  necăsătoria  e  din  punct  de  vedere  mai 
înalt  de  preferit.  Sub  influinţa  acestui  spirit  rigorist,  ascetic,  s’au  adus 
apoi  şi  canoanele  cari  au  oprit  căsătoria  a  doua  pentru  preoţi.  Oprirea 
căsătoriei  a  doua  e  deci  —  zice  autorul  —  numai  de  natură  disciplinară- 
sodală,  şi  nu  de  natură  dogmatică,  căci  nu  face  parte  din  revelaţiunea 
divină. 

Ce  priveşte  tractarea  temei  din  punct  de  vedere  canonic  se  pro¬ 
voacă  prof.  Găina  ia  rezultatele  la  cari  a  ajuns  episcopul  M i I aş,  arată  că 
legile  bisericeşti  nu  sunt  ireformabile,  căci  diferite  canoane  aduse  de  unele 
sinoade  ecumenice  au  fost  modificate  sau  desfiinţate  prin  sinoadele  ecu¬ 
menice  ulterioare.  Şi  nici  nu  putea  fi  altmintrea,  pentrucă  e  imposibil  de 
a  prevedea  evoluţiunea  socială  pentru  secoli  întregi  şi  de  a  regula  toate 
raporturile.  Dar  şi  aceasta  e  adevărat  că  hotărîrile,  canoanele  unui  sinod 
ecumenic  nu  pot  fi  modificate  decât  iar  numai  prin  alte  hotărîri  sau  ca¬ 
noane  aduse  tot  de  un  sinod  ecumenic.  Deci  numai  un  sinod  ecumenic 
poate  să  caseze  şi  canonul  6  al  sinodului  trullan  şi  se  încuviinţeze  preo- 

ţilor  căsătoria  a  doua.  Sau  se  poate  şi  prin  consensul  întregii  biserici  or 
todoxe  —  dupăcum  se  obicinuia  aceasta  şi  în  biserica  veche  —  şi  anume 
comunicându-şi  şi  primind  toate  bisericile  autocefale  ortodoxe  un  concluz 
unanim  luat  în  această  întrebare  de  mare  însemnătate. 

In  partea  a  3-a  aduce  autorul  exemple  din  vieaţa  practică  arătând 
cu  dovezi  puternice  cu  câte  mizerii  are  să  se  lupte  un  preot  văduv,  câte 
neplăceri  poate  avea  el  cu  poporul  său,  la  câte  bănuieli,  intrigi,  clevetiri 
nu  e  expus,  aşa  încât  mai  mare  scandelă  e  să  trăiască  astfel,  decât  dacă 
s’ar  căsători  a  doua  oară.  Deci  bazat  pe  argumentele  aceste,  autorul 
pledează  cu  toată  căldura  pentru  admiterea  căsătoriei  a  doua  a  preoţilor, 
recomandând  celor  chemaţi  a  se  ocupa  cu  această  temă,  rezolvându-o 
în  folosul  nefericiţilor  preoţi  rămaşi  văduvi  şi  spre  binele  bisericii.  (db.) 

Cântarea  bisericească.  Pentruca  să  atragem  din  nou  atenţiunea  ce¬ 
titorilor  asupra  lucrărilor  păr.  D.  Cunţan,  pe  terenul  cântării  bisericeşti, 
publicăm,  după  «Vatra  şcolară»,  următoarea  competentă  dare  de  seamă. 

Cântări  religioase  /a  cununii,  hirotoniri  şi  sfinţirea  bisericilor  pentru  cor 
de  bărbaţi,  şi  alte  compoziţii  muzicale. 

In  mica  noastră  literatură  muzicală-bisericească  dl  C.  şi*a  câştigat  un 
loc  de  cinste.  Modest  şi  fără  pretenţii  deosebite  în  activitatea  sa  de  autor, 
dânsul  şi-a  îndreptat  —  am  putea  zice  la  noi  de  dincoaci  cel  dintâiu  — 
privirea  spre  vechile  cântări  bisericeşti,  izvorul  cel  mai  curat  şi  mai  bun 
de  inspiraţie  pentru  toţi  cari,  ca  autori  muzicali,  vor  să  contribue  Ia  crearea 
unei  literaturi  bisericeşti-naţionale. 

In  colecţia:  Cântările  bisericeşti  după  melodiile  celor  opt  glasuri  (1890) 
dl  C.  ni-se  prezintă  ca  un  harnic  şi  bun  culegător  a  unei  însemnate  părţi 
din  vechile  cântări  bisericeşti,  cari  până  aci  trăiau  în  biserica  noastră  numai 
prin  glasul  mai  mult  sau  mai  puţin  iscusit  ai  cântăreţilor  de  strană.  Această 
colecţie  din  punct  de  vedere  istoric-cultural  este  pentru  noi  de  însemnă¬ 
tate  deosebită  şi  ne  impune  deplină  recunoştinţă  faţă  de  autor.  Dela  apa¬ 
riţia  ei  serveşte  ca  manual  la  instrucţia  în  cântările  bisericeşti  în  seminarul 
Andreian,  punând  astfel  capăt  metodei  primitive  a  învăţării  cântărilor  bi¬ 
sericeşti  «după  auz».') 

Prin  lucrările  publicate  mai  târziu  dl  C.  s’a  afirmat  nu  numai  ca  un 
bun  armonizator  al  cântărilor  bis.  ci  şi  ca  compozitor.  Astfel  a  publicat  în 
a.  1902  duioasele  rCântări  funebrale",  armonizate  pentru  cor  de  bărbaţi, 
în  cari  melodiilor  bisericeşti  le-a  aplicat  armonii  simple  şi  uşoare,  potri¬ 
vite  cu  caracterul  jalnic  al  lor.  Din  pubiicaţiunile  similare  eu  nu  cunosc 
alta  mai  bună  şi  mai  potrivită  din  punct  de  vedere  bisericesc-românesc. 
In  a.  1903  dl  C.  a  tipărit  vLiturgia  sf.  loan  gură  de  aur "  pentru  2  voci 
egale.  In  acest  opşor,  ce  se  întinde  pe  63  pag.  8°  mic,  autorul  n’a  folosit 
melodii  bis.  existente  ca  atari  —  cu  excepţia  nrului  1 :  «Învierea  ta  Chri- 


*)  In  prezent  numai  la  seminarul  nostru  din  Caransebeş  se  mai  învaţă  cântările 
bis.  după  această  metodă. 

stoase  —  ci  le-a  compus  însuş,  luând  ca  bază  unele  dintre  glasuri.  «Este 
o  lucrare  buna,  menită  mai  ales  corurilor  şcolare. 

In  fine  din  incidentul  actului  memorabil  al  sfinţirii  bisericii  catedrale 
din  Sibiiu  în  a.  1906  dl  C.  a  tipărit  o  nouă  lucrare  sub  titlul:  Cântări  re¬ 
ligioase  la  cununii,  hirotoniri  şi  sfinţirea  bisericilor.  In  această  lucrare,  făcută 
tot  pentru  cor  de  bărbaţi,  se  întinde  pe  15  pag.  8"  mare,  autorul  de- 
asemenea  s’a  servit  în  parte  de  melodiile  bisericeşti,  armonizându-le,  parte 
şi  în  special  răspunsurile  le-a  compus  însuş,  dându-le  însă  nota  distinc¬ 
tivă  bisericească  şi  aducându-le  în  strânsă  legătură  cu  celelalte.  Prin  bo¬ 
găţia  armoniilor  aplicate  melodiilor  date,  prin  mişcarea  melodică  vie  a 
singuraticelor  voci  însoţitoare,  prin  folosirea,  de  altfel  cam  prea  deasă  a 
succesiunilor  cromatice  în  melodiile  acestor  voci,  lucrarea  aceasta  este  su¬ 
perioară  celor  2  precedente,  dar  totodată  şi  mai  grea  de  studiat,  cu  deo¬ 
sebire  din  partea  corurilor  cu  cântăreţi  mai  puţin  exercitaţi. 

Recomand  cu  toată  căldura  compoziţiile  dlui  prof.  C.  învăţătorilor  şi 
diligenţilor  de  coruri,  sfătuindu-i  să  lase  la  o  parte  alte  compoziţii  simi¬ 
lare  de  autori  străini  şi  pseudo-autori,  de  cari  se  găsesc  din  nefericire  de¬ 
stule,  mai  ales  în  repertoarele  corurilor  noastre  dela  sate.  Căci  prin  acelea 
nu  contribue  cu  nimic  la  cultivarea  poporului,  ci  mai  mult  strică. 

T.  Popovici. 


INFORMAŢIUNI. 

f  loan  Papiu  protopresbiter  gr.  or.  al  Sibiiului,  asesor  în  consistorul 
arhidiecezan  şi  mitropolitan,  membru  în  direcţiunea  institutului  de  credit 
şi  economii  «Albina»,  membru  pe  vieaţă  al  «Asociaţiunii  pentru  literatura 
română  şi  cultura  poporului  român»,  membru  fundator  al  «Societăţii  pentru 
fond  de  teatru  român»  a  răposat  ia  17,30  Septemvrie  1907  în  anul  al  75-lea 
de  vieaţă  şi  49  de  preoţie.  Rămăşiţele  pământeşti  ale  defunctului  s’au 
aşezat  spre  vecinie  repaus  în  19  Septemvrie  în  cimiteriul  gr.  or.  din 
Deva  cu  onorurile  cuvenite.  Odihnească  în  pace! 

Zidirea  unei  biserici  române  gr.  or.  în  Verşeţ.  Inteligenţa  română 
din  Verşeţ  a  adresat  un  apel  călduros  cătrâ  obştea  românească  în  care  se 
roagă  pentru  sprijinul  tuturor  Românilor  ca  să  contribue  fiecare  cu  obolul 
său  la  ridicarea  unei  biserici  gr.  or.  române  în  oraşul  Verşeţ.  «Cerem 
sprijinul  tuturora  —  se  zice  în  apel  —  cu  atât  mai  vârtos,  cu  cât  nu  e  chestie 
locală  numai  la  mijloc,  ci  vorba  e  să  îndeplinim  o  înaltă  datorie  cătră 
marele  arhiereu  Şaguna,  care  în  tinereţe  în  acest  oraş  a  aprins  candela 
iubirii  sale  de  neam.  de  aici  a  plecat  se  facă  drumul  cel  greu  şi  fenomenal 
al  desrobirii  bisericii  de  sub  jugul  străin.  Ridicând  aici  biserică  română, 
nu  numai  creăm  un  centru  de  vieaţă  românească  şi  de  organizare  a  for¬ 
ţelor  preţioase  din  împrejurime,  ci  mai  presus  de  toate  ridicam  cel  mai 
demn  monument  salvatorului  bisericii  noastre  naţionale». 

Cursuri  de  cântări  bisericeşti  la  seminarul  central  din  Bucureşti. 
Pentru  uniformitatea  cântării  bisericeşti  şi  pentru  formarea  de  coruri  ţă¬ 
răneşti  pe  Ia  sate  se  ţin  la  seminarul  central  din  Bucureşti  cu  învăţătorii 
dela  sate  cursuri  pentru  instruirea  în  cântările  bisericeşti  precum  şi  în 
muzica  vocală.  (db.) 

1,500  ani  dela  moartea  sf.  loan  Gură  de  aur.  In  anul  acesta  se 
împlinesc  15  veacuri  dela  moartea  sf.  Ioan  Gură  de  aur.  Aflăm,  că  în  mai 
multe  părţi  ale  bisericii  creştine  se  fac  pregătiri  pentru  a  sărba  ziua  de 
13  Noemvrie  întru  memoria  acelui  mare  sfânt,  cu  pietatea  cuvenită.  «Cu¬ 
vântul  Adevărului»,  revista  bisericească  ce  apare  în  R.-Valcea,  în  Nr.  7 — 8 
face  mai  multe  propuneri  pentru  a  se  sărba  acea  zi  cu  demnitate  şi  în 
biserica  română,  anume:  să  se  decreteze  ca  zi  de  sărbătoare,  săvârşindu-se 
cu  solemnitate  liturghia  sf.  Ioan;  să  se  organizeze  procesiuni  religioase; 
să  se  facă  cetiri  din  scrierile  lui;  să  se  ţină  şcolarilor  conferinţe  pentru 
a-i  explica  liturghia  şi  învăţăturile  sfântului  privitoare  la  îmbunătăţirea  vieţii; 
să  se  întreprindă  traducerea  în  româneşte  a  scrierilor  lui ;  să  înfiinţeze  o 
societate  culturală  religioasă  care  să-i  poarte  numele  sfântului  având  che¬ 
marea  a  răspândi  scrieri  religioase-morale  potrivite  pentru  popor:  să  se 
facă  aziluri  pentru  cei  săraci  şi  neputincioşi,  pentru  preotesele  văduve  să¬ 
race  şi  pentru  orfanii  de  preoţi.  Despre  vre-o  pregătire  concretă  pentru 
sărbarea  acelei  zile,  până  acum  n’avem  nici  o  cunoştinţă.  Autoritatea  noastră 
bisericească  de  asemenea  n’a  făcut  nici  un  pas  în  scopul  acesta. 

L  N.  Tolstoi  despre  sf.  Scriptură.  Au  apărut  în  traducere  nem¬ 
ţească  («Pădagogische  Schriften,  2  tom.  Jena  1907)  scrierile  pedagogice 
.ale  cunoscutului  scriitor  rus  L.  Tolstoi.  in  ele  osândeşte  cu  asprime  di¬ 
recţiile  pedagogiei  moderne,  cu  toate  «metoadele»  sale,  cari  ar  tâmpi 
mintea  şi  inima  fragedă  a  copiilor  şi  să  pronunţă  pentru  cea  mai  mare 
individualizare  în  instrucţie.  Principiile  pedagogiei  sale,  ne  spune  că  le-a 
aplicat  cu  cel  mai  mare  succes  în  şcoala  din  lasnaja  Poljana,  pe  care  a 
înfiinţat-o  şi  o  conduce  el  însuş.  Despre  biblie  ca  mijloc  de  învăţământ 
se  exprimă  astfel:  «Abstrăgând  dela  faptul,  că  copiii  înşişi  voiau  să  înveţe 
istoria  biblică  şi  părinţii  lor  de  asemenea  o  cereau  aceasta,  nici  una  din 
istorisirile  cu  cari  i-au  întreţinut  3  ani  de  zile  nu's’a  potrivit  atât  de  bine 
pentru  mintea  copiilor,  ca  biblia.  Această  experienţă  să  repetă  în  toate 
şcolile,  cum  m’am  putut  convinge  totdeauna.  Am  făcut  încercări  cu  T.  N. 
cu  istoria  rusască,  cu  geografia,  cu  explicarea  naturii  atât  de  predilectă  în 
timpul  nostru,  —  dar  toate  acestea  copiii  le-au  uitat  de  grabă  şi  nu  le 
ascultau  cu  plăcere.  Istoriile  T.  V.  le  ţineau  în  minte  şi  le  povesteau  cu 
însufleţire  şi  pasiune  în  şcoală  şi  acasă.  Pentru  a-i  deschide  unui  copil 
privirile  îtitr’o  lume  nouă  şi  pentru  a-i  câştiga  dragostea  de  carte  aproape 
pe  neobservate,  nu  există  o  carte  mai  potrivită  ca  biblia.  O  afirm  aceasta 
şi  faţă  de  aceia,  cari  nu  consideră  biblia  ca  cartea  revelaţiunii.  Căci  nu 
există,  cel  puţin  eu  nu  cunosc,  o  altă  scriere,  care  să  descopere  toate 
ţăsăturile  gândirii  omeneşti  într’o  formă  atât  de  nimerită  şi  poetică,  ca 
biblia.  Traducerea  bibliei  pe  înţelesul  mulţimii  ar  fi  cea  mai  bună  carte 
ce  se  poate  da  în  mâna  poporului. 

Descoperiri  arheologice.  Sub  ruinele  vechiului  oraş  al  Cartagenei, 
cari  se  află  în  nemijlocita  apropiere  a  oraşului  nou  cu  acelaş  nume,  în¬ 
văţatul  redemptorist  francez  Delattre  a  făcut  descoperiri  de  mare  interes 
pentru  istoria  universală  şi  îndeosebi  pentru  cea  bisericească.  Pe  teritorul 
aşezării  arabe  Meidfa  a  descoperit  ruinele  unei  basilici  vechi,  în  interiorul 
căreia  se  află  mai  multe  morminte.  între  altele,  o  mică  capelă  lăturalnică 
cuprinde  mormintele  martirelor  creştine  Perpetua ,  o  nobilă  şi  Felicitas,  o 
sclavă,  cari  au  suferit  martiriu  în  7  Martie  anul  202  pe  timpul  persecu- 
ţiunii  de  sub  Septimiu  Sever,  fiind  expusă  animalelor  sălbatice  în  amfi¬ 
teatrul  din  Cartagena.  Tot  acolo  s’a  găsit  şi  o  groapă  adâncă  de  28  metri, 
plină  cu  schelete  de  om,  al  căror  număr  s’a  constatat  a  fi  de  1500.  Se 
crede,  că  aceste  schelete  provin  dintr’un  masacru  de  pe  vremea  când 
Cartagena  a  fost  cucerită  de  Vandali.  Săpăturile  în  groapă  se  continuă, 
fiind  Delattre  de  credinţa,  că  ea  conduce  la  catacombele  din  Cartagena, 
de  cari  se  face  adese-ori  pomenire  în  documentele  istorice.  Număroasele 
inscripţii,  cari  s’au  găsit  în  basilică  au  fost  copiate  cu  îngrijire  şi  se  vor 
traduce,  având  să  lămurească,  pe  cum  se  crede,  multe  puncte  întunecoase 
ale  istoriei.  N.  B. 


Tipicul  cultului  religios. 

Cazuri  liturgice  şi  date  tipiconale  pe  lande  lui  Octomvrie  şi  Noemvrie'. 

7.  Octomvrie:  Dumineca  a  17-a  după  Rosalii,  gl.  8,  voscr.  a  6-a,  la  Vecernie  şi 
la  Utrenie:  toate  ale  glasului  8  din  Octoih  şi  ale  zilei  mineale,  după  tipicul  special  al 
Duminecilor  pentru  stadiul  Octoihului.  La  Liturgie  :  Apostolul  şi  Evangelia  Dum.  a  17-a 
după  Rosalii.  NB.  în  Nr.  7 — 8  al  Revistei,  la  30  Septemvrie,  in  locul  Dum.  a  16  a  după 
Rosale,  din  eroare  s’a  tipărit  tot:  Dum.  a  17-a,  ceea-ce  să  îndreaptă. 

14.  Octomvrie:  Dumineca  sfinţilor  părinţi  ai  Sobor,  al  7-lea  din  Nichea  şi  Cu¬ 
vioasa  Paraschiva:  gt.  l-iu,  voscr.  a  7-a.  La  vecernie  şi  Ia  Utrenie:  Cântările  glasului 
din  Ohtoic,  ale  sfinţilor  părinţi  şi  ale  sărbătorii  din  Mineiu,  după  tipicul  Mineiului  dela 
11  Octomvrie,  la  Liturgie:  Ap'ost.  şi  Evang.  după  acelaş  tipic. 

21  Octomvrie:  Dum.  a  19-a  după  Ros.,  gl.  2,  voscr.  a  8-a,  la  Vecernie  şi  la 
Utrenie:  Cântările  Ohtoihului  şi  ale  Mineiului,  ca  in  Duminecile  de  obşte.  La  liturg. 
Apost.  şi  Evang.  Duminecii. 

26.  Octomvrie:  Sf.  Mucenic  Dimitrie  şi  sărbătoarea  Cutremurului :  La  Vecernie,  la 
Utrenie  şi  Ia  Liturgie  toate  ale  mucenicului  şi  ale  cutră  mur  ului,  cum  să  prescrie  la  Mineiu. 

28.  Octomvrie:  Dum.  a  20-a  după  Ros.,  glas.  3,  voscr.,  a  9-a,  La  vecernie  şi  la 
Utrenie:  cântările  Octoihului  şi  ale  Mineiului  după  tipicul  Duminecilor  de  obşte  în  pe¬ 
riodul  Octoihului:  iar  la  Liturg.:  Apostolul  şi  Evangelia  Duminecii. 

3,  Noemvrie:  Dumineca  a  21,  după  Rosalii,  gl.  4,  voscr.  a  10-a,  La  Vecernie  şi 
la  Utrenie:  Cântările  glasului  din  Octoih  şi  ale  Mineiului,  după  tipicul  de  obşte  al  Du¬ 
minecilor  în  periodul  Octoihului.  La  liturgie:  Apostolul  şi  Evang.  Duminecii. 

8.  Noemvrie:  Sfinţii  Arhangeli  Mihail  şi  Oavriil.  La  Vecernie  şi  la  Utrenie:  toate 
ale  sărbătorii  cum  să  gâsăsc  la  Mineiu,  Apostolul  şi  Evangelia  sărbătorii.  Acsionul: 
„ Cuvine-să  cu  adevărat 

11.  Noemvrie:  Dumineca  a  22-a  după  Rosalii,  gl.  5,  voscr.  a  11-a;  la  Vecernie 
şi  la  Utrenie:  Cântările  glasului  din  Octoih  şi  ale  Mineiului.  La  liturgie:  Apostolul  şi 
Evang.  Duminecii. 

18.  Noemvrie:  Dumineca  a  23-a  după  Rosalii,  gl.  6,  voscr.  i-a,  la  Vecernie  şi  la 
Utrenie:  cântările  Octoihului  şi  ale  Mineiului.  Apostolul  şi  Evanghelia  Duminecii. 

21.  Noemvrie:  Intrarea  în  biserică  a  Născătoarei  de  Dumnezeu.  La  Vecernie,  la 
Utrenie  şi  Ia  Liturgie:  toate  ale  prasnicului,  cum  să  prescrie  la  Mineiu.  Apost.,  Evang. 
şi  Irmosul  prasnicului. 

25.  Noemvrie:  Dum.  a  24-a  după  Ros.,  gl.  7,  voscr.  a  2-a,  la  Vecernie  şi  la  Utrenie : 
Cântările  glasului  din  Octoih  şi  ale  zilei  mineale.  Apostolul  şi  Evang.  Duminecii  cu 
Irmosul  „Intrării  în  biserică". 


